text:
བོད་སྒྱུར་བ་ལྷ་མོ་མཚོ།
བོལ་གང་ཀོ་པིན། 沃尔夫冈·顾彬 Wolfgang Kubin ཡི་རྒྱའི་མིང་ལ་ཀོ་པིན 顾彬 ཟེར་ཞིང་། ༡༩༤༥ ལོ་འཇར་མན་གྱི་ཤ་ས་ཁུ་ལེན་ཀྲུག་ཚུ་ལི Celle, in Lower Saxony, གྲོང་ཁྱེར་ནང་སྐྱེས།
པོན་གཙུག་ལག་སློབ་ཆེན་University of Bonn གྱི་རྒྱའི་རིག་གནས་སྡེ་ཚན་གྱི་སློབ་དཔོན་དང་འཇར་མན་ལོ་ཙཱ་བ་མཐུན་ཚོགས་དང་རྩོམ་པ་པོ་མཐུན་ཚོགས་ཀྱི་ཚོགས་མི་རེད། ཁོ་ནི་འཇར་མན་ནང་ཆེས་མིང་གྲགས་ཆེ་བའི་རྒྱའི་རིག་གནས་པ་ཅིག་དང་། ཁོས་ཀྲུང་གོའི་གནའ་བོའི་རྩོམ་རིག་དང་། ཀྲུང་གོའི་དེང་རབས་རྩོམ་རིག་དང་ཀྲུང་གོའི་བསམ་བློ་གཙོར་བྱས་ཏེ་ཞིབ་འཇུག་བྱེད་བཞིན་ཡོད། བརྩམས་ཆོས་གཙོ་བོ་དང་སྒྱུར་རྩོམ་གཙོ་བོ་ནི་《中国诗歌史》༼ཀྲུང་གོའི་སྙན་ངག་ལོ་རྒྱུས༽་དང་༼དུས་རབས་ཉི་ཤུའི་ཀྲུང་གོའི་རྩོམ་རིག་ལོ་རྒྱུས།༽《20世纪中国文学史》《 鲁迅选集》༼ལོའུ་ཞུན་རྩོམ་བཏུས་༽སོགས་དེབ་དྲུག་ཡོད་པ་དང་། ༼དེང་རབས་མྱུར་འཕྲིན་༽ གྱི་གསར་འགོད་པ་ནུས་ཉེ་ཉེ་ཡིས་ཁོང་ལ་བཅར་འདྲི་ཞུས།
ཀྲུང་གོའི་དེང་རབས་རྩོམ་རིག་ནི་ཡོངས་ཁྱབ་ཀྱི་རྩོམ་རིག་ཅིག་རེད།
གསར་འགོད་པ། ཁྱེད་རང་གླེང་བ་དང་། “ཀྲུང་གོའི་དེང་རབས་རྩོམ་རིག་ནི་གད་སྙིགས་རེད་” ཅེས་པ་དེ་དྲན་འོང་གིན་འདུག “གད་སྙིགས་”གཙང་སེལ་ཆེད་ང་ཚོས་ཁྱེད་ཀྱི་བསམ་བློ་གཞན་ཞིག་གི་སྟེང་ནས་དེ་རིང་གི་སྐད་ཆ་འགོ་རྩོམ་པར་བྱ། ཁྱེད་ཀྱིས་ཕྱི་ལོ་༡༩༤༩ ལོའི་སྔོན་གྱི་ཀྲུང་གོའི་རྩོམ་རིག་དེ་དེང་རབས་རྩོམ་རིག་གི་འབྲུ་ལྔའི་བཅུད་ལྟ་བུ་དང་། ༡༩༤༩ ལོའི་རྗེས་ཀྱི་ཀྲུང་གོའི་རྩོམ་རིག་དེ་ཡང་དེང་རབས་རྩོམ་རིག་གི་ལན་ཆགས་གཉིས་པ་ཞིག་རེད་གསུངས་སོང་། འདི་ནི་དུས་རབས་མི་འདྲ་བས་ཐག་བཅད་པའི་གྲུབ་དོན་ཞིག་ཡིན་ནམ་མིན། གང་ཡིན་ཟེར་ན་ང་ཚོ་དུས་རབས་གཅིག་ནང་གནས་ཀྱང་རྩོམ་པ་པོ་མི་འདྲ་བ་ཡོད་པ་རེད།
ཀོ་པིན། དེ་ནི་༡༩༤༩ ལོའི་སྔ་གཞུག་ཏུ་ཀྲུང་གོའི་རིག་གནས་ལ་འགྱུར་ལྡོག་ཆེན་པོ་བྱུང་བ་རེད། ལོ་རབས་སུམ་བཅུ་དང་བཞི་བཅུའི་ནང་ལ། ཀྲུང་གོ་རྩོམ་རིག་ཐད་ཡུ་རོབ་ཀྱི་རྒྱལ་ཁབ་ལ་ཤས་ལས་ཀྱང་ཀྲུང་གོ་ཡར་རྒྱས་སུ་ཕྱིན་ཡོད་པས་ཡིན། འོན་ཏེ་༡༩༤༩ ལོའི་རྗེས་སུ་ཀྲུང་གོ་དང་དེང་རབས་ཅན་གྱི་རྩོམ་རིག་གཉིས་ཁ་བྲལ་བ་རེད། ༡༩༤༩ ལོའི་སྔོན་ལ་ཀྲུང་གོའི་རྩོམ་པ་པོ་འགའ་ཞིག་གི་རེ་བ་ལ་རྩོམ་རིག་གིས་ཀྲུང་གོ་བཅིངས་གྲོལ་གཏོང་བར་ཕན་ཐོགས་པར་འདོད། རྩོམ་རིག་གིས་ངེས་པར་དུ་ཆབ་སྲིད་ལ་རམ་འདེགས་བྱེད་དགོས་པ་དང་། ཚབ་མཚོན་ཅན་གྱི་རྩོམ་པ་པོ་ནི་ཧུག་ཆུ་ཧྥང་何其芳 (1) དང་གཙང་ཁུ་ཅ་臧克家(2)ལ་སོགས་པ་ཡིན། དེ་རིང་བལྟས་ཡོང་ན་ཁོ་ཚོ་ཕྱིན་པའི་ལམ་ཁ་དེ་ནོར་ཡོད་པ་བདེན་དཔང་བྱེད་ཐུབ། རྩོམ་རིག་ནི་ངེས་པར་དུ་སྐད་ཆ་དང་སྒྱུ་རྩལ། མཛེས་སྡུག་གི་ཆེད་དུ་བསྐྲུན་དགོས་པ་རེད། ད་སྐབས་ཀྲུང་གོའི་རྩོམ་རིག་རྩ་བའི་ཆ་ནས་ཆབ་སྲིད་དང་སླར་ཡང་འདྲེས་མི་འདུག
གསར་འགོད་པ། ན་ནིང་ཁྱེད་ཀྱི་༼དུས་རབས་ཉི་ཤུའི་ཀྲུང་གོའི་རྩོམ་རིག་ལོ་རྒྱུས་༽《20世纪中国文学史》དཔར་བསྐྲུན་ཞུས་སོང་། དེའི་ནང་དུ། ཁྱེད་རང་གིས་འཛམ་གླིང་རྩོམ་རིག་ལ་ལྟོས་ནས་ཀྲུང་གོའི་རྩོམ་རིག་ལ་དབྱེ་ཞིབ་དང་དཔྱད་བརྗོད་བྱས་པ་ཡིན་ནམ།
ཀོ་པིན། རེད། དུས་རབས་ཉི་ཤུའི་ཕྱེད་ཀྱི་སྟོད་ལ། ཀྲུང་གོའི་རྩོམ་རིག་དང་འཛམ་གླིང་རྒྱལ་ཁབ་གཞན་ཨ་རི་དང་ཧྥ་རན་སི། ཨེ་ཊ་ལེ། སི་པན་ལ་སོགས་དང་འདྲ་བར་གནད་དོན་མི་འདུག ༡༩༤༩ ལོ་ནས་༡༩༧༩ ལོའི་བར། ཤར་ཡུ་༼ཤར་ཕྱོགས་དང་ཡུ་རོབ་༽ཀྱི་རྩོམ་རིག་བསྡུར་རྒྱུར་འཚེར་སྣང་སྐྱེས་ཀྱི་འདུག ༡༩༧༩ ལོའི་རྗེས་སུ། ཀྲུང་གོའི་སྙན་རྩོམ་ལ་གནད་དོན་གཏན་ནས་མི་འདུག ལོ་རབས་༨༠ ནང་གི་ཀྲུང་གོའི་སྙན་ངག་པ་དང་འཛམ་གླིང་གི་སྙན་ངག་པ་གཙོ་བོ་དག་དང་བསྡུར་འོས་པ་རེད། གཏམ་བརྗོད་ཀྱི་ངོས་ནས་ལྟོས་ན། ཀྲུང་གོའི་ལོ་རབས་༨༠ ནང་དེང་རབས་ཅན་གྱི་ཐད་ལ་འབད་བརྩོན་མང་པོ་བྱས་ཡོད་ཀྱང་གྲུབ་འབྲས་ནི་དུས་རབས་གཅིག་གི་འཛམ་གླིང་གི་གཏམ་བརྗོད་དང་བསྡུར་ཐབས་མི་འདུག རྒྱུ་མཚན་ཀྲུང་གོའི་གཏམ་བརྗོད་ནི་རྩ་བའི་ཆ་ནས་གཞན་དཔེར་བལྟས་པ་ཞིག་རེད། བརྩམས་སྒྲུང་གི་ཆ་ནས། ལོ་རབས་༨༠ ནང་ལ་ཀྲུང་གོས་བརྩམས་ཆོས་ལེགས་གྲས་ཁ་ཤས་ཤིག་ཐོན་འདུག དཔེར་ན་གྲང་ཅེད་张洁(3)ཀྱིས་བྲིས་བའི་བུད་མེད་ཀྱི་གནད་དོན་སྐོར་གྱི་རྩོམ་ཡིག་ལྟ་བུ་རེད། ཁོ་མོའི་བསམ་བློ་དང་དེའི་སྐབས་ཀྱི་རྒྱལ་སྤྱིའི་རིན་ཐང་ལྟ་ཚུལ་དང་ཧ་ཅང་ཉེ་བོ་འདུག དེ་བས་ཁོ་མོའི་བརྩམས་སྒྲུང་ལ་ཡུ་རོབ་ཀྱི་ཀློག་པ་པོས་དང་ལེན་བྱས་པ་རེད། ཁོ་མོ་ནི་དེའི་སྐབས་སུ་འཇར་མན་ནང་མིང་ཡོད་པ་རེད། བང་མིན་王蒙(4)གྱི་བརྩམས་སྒྲུང་ཡང་རྒྱལ་སྤྱིའི་གནས་བབས་སུ་སླེབས་ཡོད། ཡིན་ཡང་། ལོ་རབས་༨༠ ནང་ཀྲུང་གོའི་རྩོམ་རིག་གི་གྲུབ་འབྲས་གཙོ་བོ་སྙན་རྩོམ་ཡིན་པ་ལས་བརྩམས་སྒྲུང་མ་རེད།
གསར་འགོད་པ། དེའི་རྗེས་ནས།
ཀོ་པིན། ཕྱི་ལོ་༡༡༩༣ ལོའི་རྗེས་སུ་ལྟོས་ཚེ། ཀྲུང་གོའི་རྩོམ་རིག་དང་འཛམ་གླིང་རྩོམ་རིག་འདྲ་མཚུངས་རེད། ག་ལེར་ཚོང་རྭའི་ལམ་དུ་བསྐྱོད་པ་རེད། འཇར་མན་གྱི་ཀློག་པ་པོ་མང་ཆེ་བས་འཇར་མན་གྱི་རྩོམ་རིག་ལ་མི་ལྟ། འཇར་མན་ནང་དཔར་བསྐྲུན་བྱས་པའི་རྩོམ་རིག་བརྩམས་ཆོས་བརྒྱ་ཆའི་༧༠ཡན་འཇར་མན་གྱི་རྩོམ་རིག་མ་རེད། འཇར་མན་གྱི་ཀློག་པ་པོ་ཨ་རི་དང་ཀྲུང་གོའི་བརྩམས་སྒྲུང་ལ་ལྟ་བར་དགའ། དེ་ཅི་ཞིག་ཡིན་ནམ། རྒྱུ་མཚན་༡༩༤༥ ལོའི་རྗེས་སུ། ཡུ་རོབ་ཀྱི་རྩོམ་པ་པོས་དངོས་ཡོད་འཚོ་བ་གཅིག་ཀྱང་སླར་བྲིེས་མེད། བརྩམས་སྒྲུང་ལ་ལྟོས་ནས་གླེང་ན། སྒྲུང་བཤད་པའི་དུས་ཚོད་ནི་མ་རེད། སྒྲུང་ཁོ་ན་བཤད་པའི་རྩོམ་པ་པོ་ནི་ཨ་རི་བ་དང་རྒྱ་ནག་པ་ཁོ་ན་རེད། འདི་ནི་ཨ་རི་དང་ཀྲུང་གོའི་བརྩམས་སྒྲུང་ལ་འཇར་མན་ཀློག་པ་པོའི་དགའ་བསུ་ཐོབ་པའི་རྒྱུ་རྐྱེན་ཅིག་རེད། ཡིན་ཡང་། ཀློག་པ་པོ་འདིའི་ནང་ཤེས་ཡོན་པ་ཚུད་མེད་ལ་རྒྱའི་རིག་གནས་པ་ཡང་ཚུད་མེད། ཀློག་པ་པོ་འདི་དག་ནི་རྩོམ་རིག་གི་རྒྱུ་སྤུས་དང་རྩོམ་རིག་གི་ཆུ་ཚད་ཅུང་དམའ་བ་དག་རེད། འཇར་མན་ནང་། ང་ཚོས་སྤྱི་ཁྱབ་ཀྱི་རྩོམ་རིག་ལ་ཕག་སུག་ཟེར་བ་དང་། ཕག་སུག་དེ་ཁྱེད་ཀྱིས་དེ་རིང་ཉོས། ལོ་གཅིག་གི་རྗེས་སུ་ཁྱེད་ཀྱིས་ད་དུང་དེ་ཟ་རུང་། ལམ་ལ་འགྲུལ་བཞུད་བྱེད་པའི་སྐབས་སུ་ཡང་ཟ་རུང་། འཇར་མན་གྱི་ཀློག་པ་པོ་འགྲུལ་བཞུད་བྱེད་པའི་སྐབས་སུ་དཔེ་ཆ་འཁྱེར་བར་དགའ་བོ་བྱེད། དཔེ་ཆ་དེ་ནི་ངེས་པར་ཏོག་ཙམ་མཐུག་པོ་དང་ཆེན་པོ་ཕག་སུག་ལྟ་བུ་ཡིན་དགོས། མོ་ཡོན་(5)དང་ཡུས་ཧྭ(6)། སུའུ་ཏོན(7)། ཡུ་ཧྤེ་ཉེ(8)། (莫言,余华,苏童,毕飞宇) ཁོ་ཚོས་ཀྲུང་གོའི་ནང་འགྲམ་སྤེལ་བྱས་པའི་དཔེ་ཆ་དག་འཇར་མན་ལ་སླེབས་པའི་རྗེས་སུ་ཕག་སུག་ལ་འགྱུར་བ་རེད། འཇར་མན་གྱི་ཤེས་ཡོན་པའི་སྡེ་དང་རྩོམ་རིག་སྒྱུ་རྩལ་པ་རྣམས་དཔེ་ཆ་དེ་དག་ལ་ལྟོས་བའི་རྗེས་སུ་ལྟ་ལོག་སྐྱེས་བཞིན་འདུག ཁོ་ཚོའི་ཚོར་སྣང་ལ། དཔེ་ཆ་དེ་དག་ནི་ཁོ་ཚོའི་ཆེད་དུ་བྲིས་པ་དང་དཔར་བསྐྲུན་བྱས་པ་མ་ཡིན་པ་དང་། དེ་དག་གིས་ཀློག་པ་པོ་ཚོ་ལ་དངོས་ཡོད་ཀྱི་རྩོམ་རིག་ཅི་ཞིག་ཡིན་པར་གོ་རྟོགས་སྐྱེ་རུ་འཇུག་མི་ཐུབ་པར་སྙམ། ཁོ་ཚོས་དེ་རྩེད་མོ་རྩེ་ཆེད་དང་། དེ་ལས་སྤྲོ་སྣང་འཕེལ་བར་རེ། དེ་བས་དེང་རབས་ཀྱི་ཀྲུང་གོའི་བརྩམས་སྒྲུང་ནི་འཇར་མན་ནང་སྤུས་ཚད་དང་ལྡན་པའི་རྩོམ་རིག་ལ་རྩ་བ་ཉིད་ནས་ཆགས་ཐུབ་ཀྱི་མི་འདུག ཀྲུང་གོའི་དེང་རབས་སྙན་ངག་པ་དེ་དང་མི་འདྲ་བར། འཇར་མན་པ་དང་ཀྲུང་གོ་བ་གཅིག་མཚུངས་རེད། སྙན་རྩོམ་ཀློག་མཁན་ཧ་ཅང་ཉུང་ཉུང་རེད། དེ་ནི་གྲོང་ཁྱེར་གང་ཞིག་ཡིན་ན་ཡང་འདྲ། རིག་གནས་ཀྱི་ལྟེ་བ་གང་ཞིག་ཡིན་ཡང་འདྲ། གལ་སྲིད་ཀྲུང་གོའི་སྙན་ངག་པ་གདན་འདྲེན་ཞུས་ནས་སྙན་ངག་གྱེར་འདོན་དང་བགྲོ་གླེང་ཚོགས་པ་ཡིན་ན། ཆེས་ཉུང་དུས་མི་༤༠ དང་མཚམས་རེར་མི་༡༠༠ དང་༢༥༠ ལྷག་འཛོམས་ཐུབ། གལ་སྲིད་ཀྲུང་གོའི་བརྩམས་སྒྲུང་མཁན་སླེབས་ཚེ་ཆེས་མང་ན་མི་༡༠ དང་༢༠ ལྷག་ལས་མི་འདུག
ཀྲུང་གོའི་དེང་རབས་རྩོམ་པ་པོས་མི་ནི་ཅི་ཞིག་ཡིན་པ་རྩ་བ་ཉིད་ནས་ཤེས་ཀྱིན་མི་འདུག
གསར་འགོད་པ། ཁྱེད་ཉིད་ནས་ད་ལྟ་རང་བཤད་པའི་རྩོམ་པ་པོ་དེ་ཚོ་ནི་ཀྲུང་གོའི་ནང་སྤུས་ཚད་ལྡན་པའི་རྩོམ་པ་པོར་ངེས་འཛིན་བྱེད་ཀྱིན་ཡོད་པ་མ་ཟད་ཕུལ་བྱུང་གི་སྡེ་ལ་བདམས་ཚར་བ་རེད། འཇར་མན་ནང་སླེབས་པ་དང་ཅིའི་ཕྱིར་སྤྱིར་བཏང་གི་རྩོམ་པ་པོར་གྱུར་བ་ཡིན་ནམ།
ཀོ་པིན། རྒྱུ་མཚན་ཁོ་ཚོས་སྒྲུང་བཤད་བཞིན་འདུག མོ་ཡོན་གྱི་莫言《生死疲劳》༼ཤི་གསོན་གྱི་ངལ་དུབ་༽ ནི་ཁོས་དམིགས་བསལ་གྱི་ལེའུ་རང་བཞིན་སྤྱད་ནས་བྲིས་འདུག ཡུ་རོབ་ཀྱི་རྩོམ་པ་པོས་ནམ་རྒྱུན་དུ་མི་གཅིག་ཁོ་ན་འབྲི་བཞིན་ཡོད། མོ་ཡོན་གྱི་བརྩམས་སྒྲུང་བྲིས་པ་དང་མི་སྣ་བཅུ་ལྷག་འབྲི་བཞིན་འདུག འདི་མིས་བཟོད་ཐུབ་ཀྱི་མི་འདུག ཀྲུང་གོའི་དེང་རབས་རྩོམ་པ་པོ་དག་གིས་མིའི་ནང་སེམས་འབྲི་ཐུབ་ཀྱིན་མི་འདུག ཁོ་ཚོས་མི་ཅི་ཞིག་ཡིན་པ་རྩ་བ་ཉིད་ནས་ཤེས་ཀྱིན་མི་འདུག ཁོ་ཚོས་བྲིས་ཚད་ཚང་མ་མིའི་སྣང་བརྙན་ཁོ་ན་རེད། ཀྲུང་གོའི་དེང་རབས་རྩོམ་པ་པོས་གྲོང་ཁྱེར་ཞིག་གི་བྲོ་བ་ཡང་འབྲི་ཐུབ་ཀྱིན་མི་འདུག བང་འན་ཡུས་王安忆 (9)ཧྲང་ཧེ་བྲིས་ཡོད་པ་དང་། ཁོ་མོས་ཧ་ཅང་འཁྲིག་ཆ་དོད་པའི་ཧྲང་ཧེ་ཞིག་ཞིབ་འབྲི་བྱས་ཡོད་པ་རེད། ཀྲུང་གོའི་དེང་རབས་རྩོམ་པ་པོ་ཚང་མ་སྔོན་བརྗོད་ཟིན་པ་དག་སླར་བསྐྱར་བཟློས་བྱེད་པར་དགའ། ཁོ་ཚོ་ལ་བསམ་གཞིགས་ཀྱི་ནུས་པ་མི་འདུག ང་ཚོ་ལ་སྒྲུང་ནི་ཅི་ལྟར་མ་མཁོ་བ་ཡིན་ནམ། ང་ཚོས་ཚགས་པར་དང་། བརྙན་འཕྲིན། གསར་འགྱུར་སོགས་ལ་ལྟ་བཞིན་ཡོད་པ་དང་འཚོ་བའི་ནང་རྩོམ་པ་པོ་དག་གིས་དྲན་མི་ཐུབ་པའི་སྒྲུང་ཐོན་བཞིན་འདུག ང་ཚོ་ལ་མཁོ་བ་ནི་སྒྲུང་མ་ཡིན་པར་ཐེར་འདོན་རེད། ཡིན་ཡང་ཀྲུང་གོའི་རྩོམ་པ་པོར་ང་ཚོ་ལ་སྔོག་འདོན་གྱི་དངོས་པོ་སྟེར་བའི་ཐབས་ཤེས་མི་འདུག ང་ཚོ་ལ་དོན་རྐྱེན་ག་གེ་མོ་དེ་ཅི་ལྟར་བྱུང་བ་དང་། ཅིའི་ཕྱིར་ས་ཁུལ་ཞིག་ན་དོན་རྐྱེན་དམིགས་བསལ་ཅན་ཞིག་ཡོད་པ་དང་། ཅིའི་ཕྱིར་བྲོ་ལྡིང་བ་དང་། ཅིའི་ཕྱིར་མིས་འཚོ་བ་ལ་རེ་བ་བརླག་པ་ཡིན་ནམ། མི་ནི་ངེས་པར་ལམ་ཁ་ཅི་ཞིག་ལ་བགྲོད་དགོས་པ་དང་མི་ཅི་ཞིག་བྱ་དགོས་པ་ལ་སོགས་པ་ཐེར་འདོན་བྱེད་དུ་འཇུག་ཐུབ་ཀྱི་མི་འདུག
གསར་འགོད་པ། ཁྱེད་ཉིད་ནས་ལན་གནང་པ་འདི་ལྟ་བུར་སྒྲུང་ཞིག་དཔེར་བཞག་ནས་བཏོན་ན་འགྲིག་གམ།
ཀོ་པིན། ངེས་པར་དུ་རྩོམ་པ་པོ་ལ་བསམ་བློ་ཡོད་མེད་ལ་ལྟ་དགོས། དེང་སྐབས་རྩོམ་པ་པོས་སྒོར་མོའི་ཆེད་དུ་རྩོམ་འབྲི་བཞིན་འདུག ཁོ་ཚོའི་རྩོམ་ཡིག་ལ་སྐད་ཆ་གཅིག་ཆད་མི་རུང་ལ་སྐད་ཆ་གཅིག་ཁ་སྣོན་བྱ་དགོས། སྐད་ཆ་གཅིག་ཁ་སྣོན་བྱ་ཐུབ་ན། ཁོ་ཚོས་དངུལ་མང་བར་གསོག་ཐུབ་ཀྱི་ཡོད། འཇར་མན་གྱི་ལོ་ཙྰ་བས་ཀྲུང་གོའི་བརྩམས་སྒྲུང་སྒྱུར་བའི་སྐབས་སུ་“སྒྱུར་མགོ་ན”བཞིན་འདུག འཇར་མན་གྱི་ལོ་ཙྰ་བ་དག་གིས་ཀྲུང་གོའི་བརྩམས་ཆོས་ནི་དོན་བསྒྱུར་བྱེད་བཞིན་འདུག་ལ་ཚང་མ་ཉུང་བསྡུས་བྱས་པ་རེད། ཀྲུང་གོའི་བརྩམས་སྒྲུང་ནི་ངོ་མ་ཧ་ཅང་རིང་པོ་རེད། འཇར་མན་གྱི་རྩོམ་རིག་གླིང་ནས་ལྟོས་ན། ཨ་རི་དང་ཀྲུང་གོའི་བརྩམས་སྒྲུང་ནི་སྤྱིར་བཏང་བ་ཞིག་རེད།
ཀྲུང་གོའི་དེང་རབས་རྩོམ་པ་པོ། བུད་མེད་ཀྱི་ནུ་མ་ཆེན་པོ་དེ་ལ་འཕུར་མཉེད་བྱེད་འདོད་ཆེ།
གསར་འགོད་པ། འཇར་ཡིག་ནང་བསྒྱུར་བའི་ཀྲུང་གོའི་བརྩམས་སྒྲུང་མང་པོ་ཡོད་དམ།
ཀོ་པིན། ཧ་ཅང་མང་བོ་འདུག བེ་དཔེར(10)། མན་མན(11)། ཅང་ཡིན(12)། (卫慧,棉棉,虹影) ཁོ་ཚོས་བྲིས་པའི་དེབ་དམིགས་བསལ་གྱིས་བྲིན་གྱི་འདུག དེ་ནི་འཇར་མན་གྱི་ཀློག་པ་པོ་མང་ཆེ་བ་ནི་བུད་མེད་ཡིན་པས་རེད།
གསར་འགོད་པ། ཁྱེད་ཉིད་ཀྱིས་༢༠༠༧ ལོར་གསུངས་པའི་”གད་སྙིགས་”དེ་དོན་དངོས་ཐོག་བུད་མེད་རྩོམ་པ་པོ་དེ་དག་ལ་བསྟན་གྱིན་ཡོད་དམ།
ཀོ་པིན། རེད།
གསར་འགོད་པ། གལ་སྲིད་བེ་དཔེར། མན་མན། ཅང་ཡིན་(卫慧,棉棉,虹影) ཁོ་ཚོའི་དཔེ་ཆ་གད་སྙིགས་ཡིན་ཚེ། ཁྱེད་ཀྱིས་ཡུས་ཧྭ་དང་ཀུ་ཧྥེ་(余华,格非) དུས་རབས་འདིའི་ཀྲུང་གོའི་རྩོམ་པ་པོའི་བརྩམས་ཆོས་ལ་དཔྱད་གླེང་ཅི་ལྟར་བྱེད་རྒྱུ་ཡིན་ནམ།
ཀོ་པིན། ཁོ་ཚོ་སྔོན་ཐོན་ཞིག་རྩ་བ་ཉིད་ནས་མ་རེད། ཁོ་ཚོ་ནི་རྗེས་ལུས་པ་ཞིག་རེད། ཁོ་ཚོ་ཚང་མས་སྒྲུང་བཤད་ཀྱིན་འདུག དཔེར་ན་ཀུ་ཧྥེ་ཆེས་གསར་ཤོས་ཀྱི་བརྩམས་སྒྲུང་གིས་ཀྱང་སྒྲུང་བཤད་ཀྱིན་འདུག ད་དུང་གནད་དོན་ཞིག་འདུག ཀྲུང་གོ་རྩོམ་པ་པོ་མི་ཉུང་བ་ཞིག་དང་། ཁོ་ཚོའི་བརྩམས་སྒྲུང་ནང་བུད་མེད་ཀྱི་རྣམ་འགྱུར་སྐོར་ཞིབ་འབྲི་བྱས་པ་དག་ང་ཚོས་དང་ལེན་བྱེད་ཐུབ་ཀྱི་མི་འདུག ཁོ་ཚོའི་བརྩམས་ཆོས་ནང་། སྐྱེས་པ་ཚོར་བུད་མེད་ལ་ངེས་ཤེས་འདྲོངས་པའི་ཐབས་མི་འདུག བུད་མེད་ཀྱི་ལུས་ཡོངས་ཤ་རེད། དཔེར་ན། མོ་ཡོན་གྱི་༼ཆང་ཡུལ་༽《酒国》 ནང་། སྐྱེས་པ་དེ་བུད་མེད་དེར་ཐུག་པའི་སྐབས་སུ། བུད་མེད་ཀྱི་ནུ་མ་ཆེན་པོ་ཡོད། ཁོས་དེ་ལ་འཕུར་མཉེད་བྱེད་འདོད་སྐྱེས་ཞེས་བརྗོད་ཡོད། བདག་གིས་དེབ་ཁ་ཕྱེས་པ་དང་། འདི་ལྟ་བུའི་སྐད་ཆ་ཞིག་མཐོང་ཡོང་དུས། བདག་གིས་ལམ་སང་དེབ་ཁ་རྒྱག་གི་ཡོད། བདག་གིས་ཁོ་ཚོས་བུད་མེད་ལ་བཅངས་པའི་རྣམ་འགྱུར་དེ་དང་ལེན་བྱེད་ཐུབ་ཀྱི་མི་འདུག
ཀྲུང་གོའི་དེང་རབས་ཀྱི་བརྩམས་སྒྲུང་མཁན་ལོ་ཉི་ཤུ་དང་སུམ་བཅུ་ལ་ངེས་པར་དུ་ཁུ་སུམ་པོར་འདུག་དགོས།
གསར་འགོད་པ། ཁྱེད་ཀྱིས་བལྟས་ཡོང་ན། ཀྲུང་གོའི་དེང་རབས་རྩོམ་རིག་ལ་གནད་དོན་ལྗིད་མོ་ཞིག་འདུག དེ་ནི་མི་ནད་པ་ཞིག་དང་འདྲ། འོ་ན་དེར་སྨན་བཅོས་ཅི་ལྟར་བྱ་དགོས་སམ།
ཀོ་པིན། དང་པོ་དེར། ལོ་ཉི་ཤུ་དང་སུམ་བཅུ་ལ་ཁོ་ཚོ་ངེས་པར་དུ་ཁུ་སུམ་པར་འདུག་དགོས། གཉིས་པ། ཁོ་ཚོས་མུ་མཐུད་ནས་འབྲི་དགོས། བྲིས་ཚར་བའི་རྗེས་སུ་བརྩམས་ཆོས་སྒམ་ནང་དུ་འཇུག་དགོས། ལོ་ཉི་ཤུ་དང་སུམ་བཅུ་སོང་བའི་རྗེས་སུ་ཕྱིར་བླངས་ནས་ལེགས་མིན་ལ་ལྟ་དགོས། གསུམ་པ། ཁོ་ཚོས་ངེས་པར་དུ་ཕྱི་རྒྱལ་གྱི་སྐད་ཡིག་སྦྱང་དགོས། བཞི་བ། ཁོ་ཚོས་ངེས་པར་དུ་ཕྱི་རྒྱལ་གྱི་རྩོམ་རིག་ཀྱང་བཀླག་དགོས། ལྔ་བ། ཁོ་ཚོ་ངེས་པར་དུ་ཕྱི་རྒྱལ་གྱི་རྩོམ་པ་པོ་དང་མཉམ་དུ་ཐུགས་འཕྲད་བྱེད་དགོས་ལ་བགྲོ་གླེང་ཀྱང་བྱེད་དགོས། ཁོ་ཚོར་ང་ཚོས་ངོ་སྤྲོད་བྱས་པ་ཙམ་གྱིས་མི་འདང་། རྒྱའི་རྩོམ་རིག་པ་མང་པོར་རྩོམ་རིག་གི་རྒྱབ་ལྗོངས་ཀྱང་མི་འདུག ཀྲུང་གོའི་དེང་རབས་ཀྱི་སྙན་ངག་པས་ཆེས་ལེགས་པའི་སྙན་ངག་བྲིས་འདུག
གསར་འགོད་པ། ཀོ་ཤེན་ཅན་高行健(13)གྱི་རྗེས་སུ། ཀྲུང་གོའི་རྩོམ་པ་པོ་སུ་ལ་རྩོམ་རིག་ཞི་བདེའི་གཟེངས་རྟགས་ཐོབ་འོས་སམ། ཡང་ན་ཁྱེད་ཀྱི་བློར་འབབ་པའི་ཀྲུང་གོའི་རྩོམ་པ་པོ་གང་དག་ཡིན་ནམ།
ཀོ་པིན། སྙན་ངག་པ་པར་ཏོ་(14)དང་ཏོ་ཏོ་(15)། གཡང་ལེན་(16)། བང་ཤོ་ཉེ་(17)། ཀྲེད་ཡོན་མིན་(18)།(北岛,多多,杨炼,王小妮,翟永明)ཁོ་ཚོ་ཚང་མ་འཛམ་གླིང་གི་ཆེས་ཕུལ་དུ་བྱུང་བའི་སྙན་ངག་པ་དག་དང་བསྡུར་འོས་པ་འདུག
གསར་འགོད་པ། ཁྱེད་ཀྱིས་ཀྲུང་གོའི་དེང་རབས་རྩོམ་རིག་སྤྱི་ལ་དཔྱད་གཏམ་ཞིག་གསུང་རོགས།
ཀོ་པིན། ཀི་ཧྥེ་格非༼གྲུ་བརླག་པ་༽《迷舟》 འགྲིག་འདུག འོན་ཏེ་ཁོས་ཕྱིས་སུ་བྲིས་པའི་བརྩམས་ཆོས་ལ་དགའ་བོ་མེད། ཡོད་ཚད་ཀྱིས་སྒྲུང་བཤད་ཀྱིན་འདུག སུའི་ཏོན་苏童 ཡང་དེ་དང་འདྲ་བར་འདུག ཡུས་དཔའ་余华ཁོའི་སྔོན་གྲས་བརྩམས་ཆོས་ལ་བདག་དགའ་བོ་མེད། བདག་གིས་ཁོང་གི་བརྩམས་ཆོས་ནང་གི་མི་སྤྱོད་རིང་ལུགས་ལ་ཅུང་དགའ་བོ་འདུག འོན་ཏེ་ཉེ་ཆར་ཐོན་པའི་བརྩམས་སྒྲུང་ལ་དགའ་བོ་མེད། ༼ཕུ་ནུ་༽《兄弟》 དེ་ནི་ཅུང་རྫོར་པོ་འདུག སུན་ཀན་ལུས(19) 孙甘露 དངོས་ནས་རྩོམ་རིག་རྩེད་མོ་རྩེ་བཞིན་འདུག
གསར་འགོད་པ། ཁྱེད་ཀྱིས་ཧན་ཧན་དང་韩寒, (20) 张悦然 ཀྲང་ཡད་རེད་(21) སོགས་དུས་རབས་༨༠ ཡི་རྗེས་ཀྱི་རྩོམ་པ་པོའི་བརྩམས་ཆོས་ལ་གཟིགས་པ་ཡིན་ནམ།
ཀོ་པིན། བདག་གིས་ཁོ་ཚོ་ཤེས་ཀྱི་ཡོད། ཀྲུང་གོའི་མི་ཞིག་གིས་བདག་ལ་ཀྲུང་གོའི་རྩོམ་རིག་ལ་ངེས་པར་ལྟ་དགོས་པ་བཤད་འོས་མོད། འོན་ཏེ་ཀྲུང་གོའི་རྩོམ་པ་པོ་དང་མཁས་དབང་ཚོས་བདག་ལ་ཁོ་ཚོ་ངོ་སྤྲོད་གནང་མཁན་མི་འདུག བདག་གིས་ཀྱང་རེ་འགར་བལྟས་པ་ཡིན། ཁོ་ཚོའི་ནང་ནས་བདག་ལ་བརྩམས་ཆོས་བསྐུར་ནས་འོང་མཁན་ཡང་འདུག ཁོ་ཚོས་ཆེས་ལས་སླ་བོའི་སྐད་ཡིག་གི་རྩོམ་ཡིག་བྲིས་འདུག དུས་རབས་གསར་པའི་མི་ལ་ཁོ་ཚོའི་མཛད་རྗེས་ཡོད་ཀྱང་སྲིད། འོན་ཏེ་བདག་གིས་ད་དུང་བསམ་གཞིག་བྱ་དགོས་པར་འདུག
གསར་འགོད་པ། དྲི་བ་མཐའ་མ་དེ་ལ། ཁྱེད་རང་ཆེས་དགའ་བའི་ཀྲུང་གོའི་དེང་རབས་རྩོམ་པ་པོ་སུ་ཡིན་ནམ།
ཀོ་པིན། འདི་ནི་ཧ་ཅང་མགོ་རྙོག་ཆེ་བའི་དྲི་བ་ཞིག་རེད། རྒྱུ་མཚན་པེ་ཏོ་北岛 ནི་ཨ་རི་བ་རེད། ཏོ་ཏོ་多多ནི་ཕོ་ལན་ནས་རེད། གཡང་ཁྲིན་杨炼 ནི་ནུག་རྫེ་ལན་ཊི་ནས་རེད། ཁོ་ཚོ་ད་དུང་ཡང་ཀྲུང་གོའི་རྩོམ་པ་པོ་ཡིན་ནམ། བདག་གིས་ཁྱེད་ལ་ལན་སྟེར་རྒྱུ་ནི། ཀྲེད་ཡོན་མིན་翟永明 ཁོ་མོ་ནི་འཚོ་བ་ཀྲུང་གོ་ནང་སྐྱེལ་བཞིན་པའི་ཀྲུང་གོའི་སྙན་ངག་པ་ཞིག་རེད།
གསར་འགོད་པ། ད་རུང་དྲི་བ་གཅིག་སྣོན་དགོས་བྱུང་སོང་། གལ་སྲིད་དུས་རབས་༢༠ རྒྱ་བསྐྱེད་ན། འདས་ཟིན་པའི་རྩོམ་པ་པོ་དགའ་ཤོས་དེ་སུ་ཡིན།
ཀོ་པིན། ལོའུ་ཞུན་(22) ཡིན།
མ་རྩོམ་གྱི་དྲ་ཐག་འདིར་ཡོད། http://www.zgnfys.com/a/nfwx-53221.shtml
སྒྱུར་པ་པོའི་མཆན།
རྩོམ་ཡིག་འདི་ནང་དུ་རྒྱའི་རྩོམ་པ་པོ་གྲགས་ཅན་མང་པོའི་མཚན་འཁོད་ཡོད་པས། དེ་དག་ངོ་ཤེས་པ་དང་ཁོང་ཚོར་བརྩམས་ཆོས་གང་དག་ཡོད་པ་ཤེས་རྟོགས་ཆེད་དྲ་གནས་ཁག་ནས་ཡིག་ཆ་བཙལ་ཏེ་མཆན་གྱི་ཚུལ་དུ་གཤམ་དུ་བཀོད་ཡོད།
- 何其芳 ཧུག་ཆུས་ཧང་ནི་༡༩༡༢ ལོར་ཁྲོན་ཆེན་བན་ཀྲུག་ནས་སྐྱེས། དེང་རབས་སྙན་ངག་པ་དང་ལྷུག་རྩོམ་འབྲི་མཁན། ༡༩༣༥ ལོར་པེ་ཅིང་སློབ་ཆེན་ནས་སློབ་མཐར་ཕྱིན་པ་དང་། ཡན་འན་ནས་ལུའུ་ཞུན་སྒྱུ་རྩོམ་སློབ་གླིང་གི་གཙོ་འགན་བཞེས། བརྩམས་ཆོས་གཙོ་གྲས་ལ་《生活是多么光阔》༼འཚོ་བ་ནི་ཇི་འདྲའི་རྒྱ་ཆེ་ཨང་།༽《夜歌和白天的歌༼ཉིན་གྱི་གླུ་དང་མཚན་གྱི་གླུ།༽ ཞེས་པ་གཉིས་འགྲམ་སྤེལ་གནང་། དགུང་ལོ་༦༥ སྟེང་དགོངས་པ་རྫོགས།
- 臧克家 གཙང་ཁུ་ཅ་ནི་༡༩༠༥ ལོར་ཧྲན་ཏུང་དུ་སྐྱེས། དེང་རབས་སྐད་གྲགས་ཆེ་བའི་སྙན་ངག་པ་དང་བརྩམས་ཆོས་གཙོ་བོ་ལ་《有的人》 〔༼མི་རེ་འགའ་༽དང་《宝贝儿》 ༼གཅེས་ཕྲུག་༽ 《难民》 ༼ངལ་བའི་མི་སེར་༽སོགས་འདུག
- 张洁 ཀྲང་ཅད་ནི་༡༩༣༧ ལོར་པེ་ཅིང་དུ་སྐྱེས། དེང་རབས་སྐད་གྲགས་ཆེ་བའི་བུད་མེད་རྩོམ་པ་པོ་དང་། ༡༩༦༠ ལོར་ཀྲུང་ཧྭ་མི་རིགས་སློབ་ཆེན་ནས་སློབ་མཐར་ཕྱིན། ༡༩༧༨ ནས་བརྩམས་ཆོས་འབྲི་འགོ་བརྩམས་པ་དང་པེ་ཅིང་རྩོམ་པ་པོའི་མཐུན་ཚོགས་ཀྱི་ཆེད་ལས་རྩོམ་པ་པོ་ཡིན། མིང་གྲགས་ཆེ་བའི་ལྷུག་རྩོམ་ནི་《爱是不能忘记的》༼བརྩེ་བ་ནི་བརྗེད་དུ་མེད་པ་ཞིག་རེད།༽ བརྩམས་སྒྲུང་འབྲིང་གྲས་སུ་《祖母绿》༼ཕ་མེས་ཀྱི་སྔོ་ལྗང་།༽ དང་བརྩམས་སྒྲུང་རིང་གྲས་ལ་《沉重的翅膀》༼ལྗིད་ཏིག་གི་གཤོག་པ།༽ ལ་སོགས་པའོ།། ཀྲུང་གོའི་རྩོམ་རིག་བྱ་དགའ་ཐེངས་མང་ཐོབ།
- 王蒙 བང་མིན་ནི་༡༩༣༤ ལོར་ཧང་ཀྲིག་ཏུ་སྐྱེས། མིང་དུ་གྲགས་པའི་རྩོམ་པ་པོ་དང་ཀྲུང་གོའི་རྩོམ་པ་པོའི་མཐུན་ཚོགས་ཀྱི་ཚོགས་གཙོ་དང་། ནན་ཅིན་དང་ཀྲེ་ཅང་སོགས་སློབ་ཆེན་མང་པོ་ཞིག་ནས་སློབ་དཔོན་གྱི་འགན་བཞེས་འདུག།བརྩམས་ཆོས་ལ་༼གཞོན་སྐྱེས་ཁྲི་ལོར་བརྟན་པར་ཤོག༽ དང་༼འགུལ་བསྐྱོད་ཀྱིས་མིའི་གཟུགས་འགྱུར་བར་བྱེད།༽ ལ་སོགས་པ་དང་༢༠༡༠ ལོར་མིག་དཔེར་འོས་པའི་རྩོམ་པ་པོའི་བྱ་དགའ་ཐོབ།
- 5) 莫言 མོ་ཡོན་ནི་ཀྲུང་གོའི་ནོར་ཝེའི་རྩོམ་རིག་གཟེངས་རྟགས་ཐོབ་མཁན་ཐོག་མ་དེ་ཡིན། མིང་དངོས་ལ་གན་མོའུ་ཡད་管谟业 ཟེར། ༡༩༥༥ ལོར་ཧྲན་ཏུང་གོ་མུས་སུ་སྐྱེས། ཁོས་༡༩༨༡ ལོ་ནས་བརྩམས་ཆོས་ 《春夜雨霏霏》 ༼དཔྱིད་ཀྱི་མཚན་མོའི་ཆར་ཆེན།༽སྤེལ་འགོ་བརྩམས། ༡༩༨༤ ལོར་ 《透明的红萝卜》༼དྭངས་གསལ་གྱི་ལ་ཕུག་སེར་པོ།༽ མིང་གྲགས་ཅན་དུ་གྱུར། མོ་ཡོན་གྱི་བརྩམས་ཆོས་ནི་སྐད་ཡིག་༤༠ ཟིན་པ་ནང་བསྒྱུར་ཡོད།
- 余华 ཡུས་ཧྭ་ནི་༡༩༦༠ ལོར་ཀྲེ་ཅང་ཧིན་ཀྲུག་དུ་སྐྱེས། ༡༩༨༤ ལོ་ནས་རྩོམ་ཡིག་འབྲི་འགོ་ཚུགས་ཏེ་༼གསོན་༽དང་༼ཤུས་འར་གན་གྱི་ཁྲག་བཙོང་བའི་ཟིན་བྲིས་༽དཔར་བསྐྲུན་བྱས། ༡༩༩༨ ལོ་ཨེ་ཊ་ལེའི་ཀུ་ལེན་ཀྲ་ནཱ་ཀ་ཧྤོ་རྩོམ་རིག་གི་格林扎纳卡佛文学奖 གཟེངས་རྟགས་ཐོབ། ༢༠༠༥ ལོར་ཀྲུང་ཧྭ་དཔེ་མཛོད་ཁང་གི་དམིགས་བསལ་གྱི་གཟེངས་རྟགས་ཐོབ།
- 苏董 སུའུ་ཏོན་ནི། ཀྲུང་གོའི་ཉེ་བའི་མིང་དུ་གྲགས་པའི་རྩོམ་པ་པོ་དང་། ༡༩༨༠ ལོར་པེ་ཅིང་དགེ་ཐོན་སློབ་ཆེན་ཞུགས་པ་དང་། ཉེ་བའི་ཀྲུང་གོའི་ཆེད་ལས་རྩོམ་པ་པོ་དང་ཁོང་གི་ཚབ་མཚོན་རྩོམ་ཡིག་ནི་༼རྭ་བའི་སྒྱུ་རྩལ་༽《园艺》,དང་༼ཕྱེ་མ་དམར་པོ་༽ 《红粉》 ༼ཁྱོ་ཤིག་མཉམ་སྡེ་༽ 《妻妾成群》 ༼གཙང་འགྲམ་༽ 《河岸》 ལ་སོགས་པ་ཡིན། དེ་ལས་བརྩམས་སྒྲུང་འགྲིང་གྲས་༼ཁྱོ་ཤུག་མཉམ་སྡེ་༽ལ་ཐེངས་༦༤་པའི་ཨུ་སུ་ཁའིཕྱིའི་ཡིག་ཕུལ་བྱུང་奥斯卡最佳外语片གཟེངས་རྟགས་ཐོབ་པས་ཕྱི་ཡུལ་དུ་སྐད་གྲགས་ཆེ་བ་འདུག
- 毕飞宇 ཡུས་ཧྤེ་ཉི་ནི་༡༩༦༤ ལོར་ཅང་སུའི་ཞིན་ཧར་སྐྱེས། ༡༩༨༧ ལོར་གཡང་ཀྲུག་དགེ་ཐོན་སློབ་ཆེན་ནས་སློབ་མཐར་ཕྱིན། ནན་ཅིན་སློབ་ཆེན་གྱི་སློབ་དཔོན་དང་ཅང་སུའུ་རྩོམ་པ་པོ་མཐུན་ཚོགས་ཀྱི་ཚོགས་གཙོ་གཞོན་པ་ཡིན། དུས་རབས་༢༠ དང་ལོ་རབས་༨༠ ནང་རྩོམ་ཡིག་འབྲི་འགོ་རྩམས་པ་དང་ཁོང་གི་བརྩམས་ཆོས་དག་ཕྱི་རྒྱལ་གྱི་སྐད་ཡིག་དུ་མར་སྒྱུར་འདུག ཚབ་མཚོན་བརྩམས་ཆོས་ནི་༼ཧྲང་ཧེད་འདས་དོན་༽《上海往事》 དང་༼མུ་ཏིག་གི་འབྲས་༽《玉米》༼ཐང་བདེ་༽ 《平原》 ལ་སོགས་པ་འདུག
- 王安忆 བང་འན་ཡུས་ནི་༡༩༥༤ ལོར་ཅང་སུའུ་ནན་ཅིན་དུ་སྐྱེས། བརྩམས་ཆོས་ལ་《向前进》.༼མདུན་བསྐྱོད།༽ ༼ཞེ་སྡང་ཟབ་པའི་གླུ༽《长恨歌》 ལ་སོགས་པ་དང་། ཀྲུང་གོའི་རྩོམ་པ་པོའི་མཐུན་ཚོགས་ཀྱི་ཚོགས་གཙོ་གཞོན་པ་ཡིན། ཧྥུའུ་ཏན་སློབ་ཆེན་གྱི་སློབ་དཔོན་རེད་འདུག
- 卫慧 བེ་དཔེར་ནི་༡༩༧༣ ལོར་སྐྱེས་ཤིང་༡༩༩༥ ལོར་ཧྥུའུ་ཏན་སློབ་ཆེན་ནས་སློབ་མཐར་ཕྱིན། ཚབ་མཚོན་བརྩམས་ཆོས་ལ་༼བདག་གི་ཏིང་ངེ་འཛིན༽༼ཆུ་ནང་གི་བུ་མོ༽་དང་༼ཧྲང་ཧེའི་གཅེས་ཕྲུག༽༼མེ་མདའ་ལ་རེ་བ༽《我的禅》《水中的处女》《欲望手枪》《上海宝贝》ལ་སོགས་པ་དང་གྲུབ་འབྲས་གཙོ་བོ་ཁོའི་བརྩམས་ཆོས་སྐད་ཡིག་༣༡ ལྷག་ལ་བསྒྱུར་འདུག
- 棉棉 མན་མན་ནི་ཀྲུང་གོའི་གསར་སྐྱེས་ཀྱི་རྩོམ་པ་པོ་དང་༡༩༧༠ ལོར་ཧྲང་ཧེར་སྐྱེས། བརྩམས་ཆོས་གཙོ་བོ་ལ་༼ལ་ལ་ལ།༽དང་༼ཀ་ར།༽ ༼ཁ་བ་དང་ཚ་བའི་བརྩེ་དུང་༽༼ཞབས་བྲོ་མ།༽《啦啦啦》;《糖》;《盐酸情人》;《社交舞》་ལ་སོགས་པ་དང་། ཀྲུང་གོ་ནང་ཆེས་གཞོན་པའི་བརྩམས་སྒྲུང་འབྲི་མཁན་ཕུལ་བྱུང་མཁན་ཞིག་ཡིན་འདུག
- 虹影 ཅང་ཡིན་ནིཀྲུང་གོའི་དབྱིན་སྡོད་བུད་མེད་རྩོམ་པ་པོ་དང་སྙན་ངག་པ་ཡིན། ༡༩༦༢ ལོར་ཁྲོན་ཆིན་ཏུ་སྐྱེས། ཚབ་མཚོན་བརྩམས་ཆོས་ལ་༼གྲེ་ལྟོགས་ཀྱིས་མནར་བའི་བུད་མེད་༽དང་༼དབྱིན་ཇིའི་དགའ་རོགས་K༽《饥饿的女儿》 《K 英国情人》 ལ་སོགས་པ་དང་། དབྱིན་ལན་དུ་ཕྱི་གླིང་བའི་ཕུལ་བྱུང་སྙན་ངག་གི་བྱ་དགའ་ཐོབ། ༢༠༠༥ ལོར་ལོ་མའི་རྩོམ་རིག་གི་བྱ་དགའ་ཐོབ།
- 高行健 ཀོ་ཤེན་ཅན་ནི་ཧྥ་རན་སི་ནང་སྡོད་ཀྲུང་གོའི་རྩོམ་པ་པོ་དང་བརྩམས་སྒྲུང་མཁན། ལོ་ཙཱ་བ། རི་མོ་བ། འཁྲབ་སྟོན་པ། དཔྱད་བརྗོད་པ་སོགས་ཡིན། ཁོང་ནི་༡༩༤༠ ལོར་སྐྱེས་བའི་མི་དང་༢༠༠༠ ལོར་ནོར་ཝེའི་རྩོམ་རིག་གཟེངས་རྟགས་ཐོབ། ཚབ་མཚོན་བརྩམས་ཆོས་ལ་༼བླ་རི༽ དང་༼མི་གཅིག་གི་ངོ་མཚར་༽ 《灵山》 《一个人的圣经》 གཉིས་ཡིན།
- 北岛 པེ་ཏོ་ནི་༡༩༤༩ ལོར་པེ་ཅིང་དུ་སྐྱེས། མིང་དངོས་ལ་ཀྲོ་ཁྲིན་ཁད་赵振开 ཟེར། པེ་ཏོ་ནི་ཁོང་གི་སྨྱུག་མིང་རེད་ལ། ཁོང་གི་སྨྱུག་མིང་ལ་ཤུགས་རྐྱེན་ཆེན་པོ་ཡོད། མིང་དུ་གྲགས་པའི་བརྩམས་ཆོས་ལ་༼པེ་ཏོའི་སྙན་ངག་ཕྱོགས་བསྒྲིགས།༽《北岛诗歌集》,《太阳城札记》 དང་༼ཉི་མའི་གྲོང་ཁྱེར་གྱི་ཟིན་བྲིས།༽ ༼རྒྱུས་མེད་ཀྱི་མཚོ་ཁ་༽ལ་སོགས་པ་དང་། ཚབ་མཚོན་བརྩམས་ཆོས་ལ་༼དྲིས་ལན་༽དང་༼ཡོད་ཚད་༽ 《回答》《一切》,གཉིས་ཡིན་ལ་ཕྱིའི་སྐད་ཡིག་༢༠ ལྷག་ལ་བསྒྱུར་ཟིན།
- 王小妮བང་ཞའོ་ནུས་ནི་མན་ཇུའི་རིགས་དང་ཀྲུང་གོའི་ཉེ་བའི་བུད་མེད་སྙན་ངག་པ་ཡིན་ལ། ༡༩༥༥ ལོར་ཅུས་ལེན་ཁྲང་ཁྲོན་ཏུ་སྐྱེས། ཚབ་མཚོན་བརྩམས་ཆོས་ལ་༼སློབ་ཁྲིད་ཟིན་ཐོ་༡༽ ༼༡༩༦༦ ལོ།༽ ༼སློབ་ཁྲིད་ཟིན་ཐོ་༢༽༼མུ་མཐུད་ཤར་ལ་ཕྱོགས་པ་༽《上课记》《1966年》《上课记2》《一直向北》སོགས་ཡིན་ལ། གྲུབ་འབྲས་གཙོ་བོ་ནི་ཨ་རིའི་འན་གོའི་སྙན་ངག་གི་བྱ་དགའ་美国安高诗歌奖 ཐོབ།
- 翟永明 ཀྲེད་ཡོན་མིན་ནི་ཧུ་ནན་གྱི་མི་ཡིན་ལ། ཀྲུང་གོའི་བུད་མེད་སྙན་ངག་པ་ཞིག་ཡིན། ༡༩༥༥ལོར་སུ་ཁྲོན་ཁྲུན་ཏུའུ་ནང་སྐྱེས། ༡༩༨༡ ལོ་ནས་བརྩམས་ཆོས་འབྲི་འགོ་བརྩམས་པ་དང་ཕྱི་ཡུལ་ལ་འགྲུད་བཞུད་བྱེད་འགོ་ཚུགས། ཁོ་མོའི་ཚབ་མཚོན་གྱི་བརྩམས་ཆོས་ནི་༼བུད་མེད་༽་དང་༼ཁུ་སུམ་གྲོང་༽གཉིས་ཡིན།
- 多多 ཏོ་ཏོ་ནི་སྨྱུག་མིང་དང་དངོས་མིང་ལ་粟世征 ལུས་ཧྲིས་ཀྲིན་ཟེར། ༡༩༥༡ ལོར་པེ་ཅིང་དུ་སྐྱེས། ཚབ་མཚོན་རྩོམ་ཡིག་ནི་༼མ་ལུས་ཁུ་དང་བདག་གི་འགྲུད་བཞུད༽་༼ལག་རྩལ་༽འདི་དག་ནི་རྒྱའི་སྙན་རྩོམ་གྱི་ནོར་བུ་ཆགས་ཡོད ཨ་རིའི་ནིག་ཡོག་གི་དམིགས་བསལ་རྒྱལ་སྤྱིའི་རྩོམ་རིག་བྱ་དགའི་纽斯塔特国际文学奖 གཟེངས་རྟགས་ཐོབ།
- 杨炼 དབྱང་ལན་ནི་ཀྲུང་གོའི་ཉེ་བའི་མིང་གྲགས་ཅན་གྱི་སྙན་ངག་པ་དང་། ༡༩༥༥ ལོར་སུད་སིར་སྐྱེས། སྙན་ངག་གི་སྡེའི་ནང་མི་སྣ་གལ་ཆེན་ཞིག་དང་། གྲུབ་འབྲས་གཙོ་བོ་ནི་༢༠༡༢ ལོར་意大利诺尼诺国际文学奖 ཨེ་ཊ་ལེ་རོ་ནུས་རོ་རྒྱལ་སྤྱིའི་གཟེངས་རྟགས་ཐོབ། ཚབ་མཚོན་བརྩམས་ཆོས་ལ་《大海停止之处》,《同心圆》༼རྒྱ་མཚོ་བཞུད་མཚམས་འཇོག་ས་༽དང་༼སེམས་མཐུན་སྒོར་མོ་༽གཉིས་འདུག
- 孙甘露 སུན་ཀན་ལུས་ནི་༡༩༥༩ ལོར་ཧྲང་ཧེ་རུ་སྐྱེས། ཆེད་ལས་རྩོམ་པ་པོ་དང་ཚབ་མཚོན་བརྩམས་ཆོས་ལ་《访问梦境》༼རྨི་ལམ་འདྲི་བརྩད་༽ཡིན་འདུག
- 韩寒 ཧན་ཧན་ནི་༡༩༨༢ ལོར་ཧྲང་ཧེར་སྐྱེས་བའི་གཞོན་སྐྱེས་ཀྱི་རྩོམ་པ་པོ་དང་གློག་བརྙན་འཁྲབ་འཁྲིད་པ། རྩོམ་པ་པོ་རེད།
- 张燕热 ཀྲང་ཡེ་རིན་ནི་༡༩༨༢ ལོར་ཧྲན་ཏོན་ཆུས་ནན་དུ་སྐྱེས་ཤིང་ཀྲུང་གོའི་ཉེ་བའི་བུད་མེད་རྩོམ་པ་པོ་ཡིན། རང་ལོ་བཅུ་བཞི་ནས་༼ཞི་ལ་ནག་པོ་གཉིད་མི་ཁུག༽་དང་༼གསར་སྨྱུག་༽སོགས་དུས་དེབ་ཁག་ལ་དཔར་བསྐྲུན་བྱས། ༼ལྷམ་དམར་པོ་༽ལ་སོགས་བརྩམས་སྒྲུང་ཐུང་གྲས་༡༠ འགྲམ་སྤེལ་བྱས་འདུག
- 鲁讯ལོའུ་ཞུན་ནི་༡༨༨༡ ལོར་སྐྱེས་ཞིང་། ཀྲུང་གོ་དུས་རབས་བཅུ་དགུའི་སྨད་ནང་འདས་པའི་མིང་གྲགས་ཆེ་བའི་རྩོམ་པ་པོ་དང་བསམ་བློ་པ། གསར་བརྗེ་བ་བཅས་ཡིན། ཁོང་ནི་ཀྲུང་གོའི་དེང་རབས་རྩོམ་རིག་རྨང་འདིང་མཁན་དང་དེང་རབས་རྩོམ་རིག་གི་ཕ་རྒན་ལྟ་བུ་ཡིན། ཚབ་མཚོན་བརྩམས་ཆོས་ནི་༼སྨོན་འདུན་༽དང་༼བྱ་བ་ཆུང་ངུ་༽༼ཁུང་ཡུས་ཅུ་༽༼ཨ་Q༽ལ་སོགས་པའོ།།


c: text/html

text:
ཁག་དང་པོ། བདུན་ཕྲག་གཅིག་གི་སྔ་རོལ་དུ་ཕྲན་གུས་པས་དྲ་ལམ་བརྒྱུད་ནས་མཁྱེན་ལྡན་འཇིགས་མེད་བསམ་གྲུབ་ཀྱིས་བརྩམས་པའི《རེབ་གོང་དུ་ཡོད་པའི་ཧོར་ཅེའུ་མཁར་གྱི་མཁར་ཤུལ་དང་ཚེ་ཙེ་བཞི་བཤད་པ》ཞེས་པའི་རྩོམ་ཞིག་ལ་མཇལ་སྐལ་བྱུང་། ཕྲན་རང་ནི་ལོ་རྒྱུས་སྤྱི་དང་། བྱེ་བྲག་ཕ་ཡུལ་སྒོ་དམར་གྱི་རིགས་རུས་མཆེད་ཁུངས་སྐོར་ལ་དོ་སྣང་བྱེད་པར་ཤིན་ཏུ་སྤྲོ་བའི་ན་གཞོན་ཞིག་ཡིན་པས། བལྟ་རྒྱ་ཐོས་རྒྱ་དོག་ཀྱང་རྩོམ་དེར་འཁོད་པའི་ནང་དོན་རེ་འགའི་ཐད་ལ་དོགས་པ་མཆིས་པ་རྣམས་འདིར་དཀྱུས་གཅིག་ཏུ་གླེང་བར་བྱ།
ལེའུ་ཚན་སྡེབ། མྱི་གསར་བ། མག་མོག འབར་བློ་དཀར། ____ལེའུ་ཚན་སྡེབ་ཀྱི་རྩོམ་རིག་གྲུབ་མཐའ་ལེའུ་རིང་ལུགས་སྒོ་འབྱེད་པ ། གླེང་སློང་། མཚོ་ལ་དར་ཁ་ཆགས་ཤིང་རི་ལ་སྐྱ་མདོག་དོད་པ་སྤང་ལ་རྩི་ཤིང་ཟད་ཅིང་མཁའ་ལ་སྤྲིན་ནག་ལྡང་བ་ནི་ཚེ་དང་བསོད་ནམས་ཉམས་ཤིང་དབང་ཐང་རླུང་རྟ་གུད་པའི་སྔ་ལྟས་ཕུན་སུམ་ཚོགས་པ་ཡིན་ཞིང་། སྤྱི་ཚོགས་ནི་འགྲན་རྩོད་ཀྱི་ཐག་པས་བཅིངས་ཏེ་ཤེས་རབ་ཉམས་ཤིང་སྨྲ་བ་འགག་སྟེ་རྨོངས་པ་ཁྲི་ཕྲག་མང་པོའི་ནང་ནས་མུན་པ་དང་ཉོན་མོངས་འགམ་ཞོར་ལོ་ངོ་བརྒྱ་སྟོང་མང་པོའི་ཆགས་འཇིག་གི་ལོ་རྒྱུས་བརྗེད་པའི་ཚོད་ལ་སླེབས་བྱུང་བས་ང་རང་ཚོ་ཅི་འདྲའི་སྐྱོ་དགོས།
ཨ་རིན། དངོས་ཡོད་འཚོ་བའི་ཁྲོད། ཕྱོགས་རིས་ཞེས་པའི་ཐ་སྙད་འདི་སྨད་པའི་ཚིག་སྟེ། སྐྱེ་བོ་གཅིག་གིས་སྐྱེ་བོ་གཞན་གཅིག་གི་འདུ་བྱེད་དང་རྣམ་འགྱུར་ལ་འོས་འཚམ་མིན་པའི་གདེང་འཇོག་དང་ལྟ་ཚུལ་བཟུང་བ་དེར་གོ་ཞིང་། དེ་ལྟ་བུའི་བརྩེ་སེམས་ངོས་ནས་རིས་སུ་བོར་བའམ་ཡང་ན་ཟུར་གཅིག་གི་ལྟ་རྟོག་དང་རྒྱུས་ལོན་བྱས་པ་དེས་ཕྱོགས་རིས་བསྐྱེད་པར་ བྱེད། ཡིན་ནའང་། དབྱིན་ཇིའི་ཆབ་སྲིད་པ་པུར་ཁེ་ལགས་ཀྱིས“མི་རྣམས་ནི་ཕྱོགས་རིས་ལ་བརྟེན་ནས་འཚོ་བར་བྱེད”པའི་ལྟ་དགོངས་བཏོན་ཏེ།
ཁྲི.མཆོད་ཀོང་། (ལན་གྲུ) ལོ་རྒྱུས་ནི་མ་གཞི་ནས་རྙོག་དྲ་ཅན་ཞིག་དང་གབ་སྦས་རང་བཞིན་ཅན་ཞིག་རེད། དེ་ལས་ཀྱང་ང་ཚོའི་གནའ་བོའི་ལོ་རྒྱུས་དག་ནི་ཆེས་མཐོང་སྣང་དུ་མི་ལོན་བའི་གསང་རྒྱ་ལྟ་བུའི་སྦས་པའི་ཚུལ་དུ་ཡོད། དེའི་ཕྱིར་ད་ལྟ་ད་དུང་འོ་ཅག་གནའ་བོའི་ལོ་རྒྱུས་ནི་ཁ་གཞལ་ཙམ་གྱིས་འགྲོ་བ་ལས་གཏིང་ལོན་པ་ཞིག་དང་མཐའ་ཆོད་པ་ཞིག་གཏན་ནས་བྱུང་གིན་མེད་པ་འདི་རེད། ཕྱིས་ཀྱི་ལོ་རྒྱུས་དག་ནི་རྒྱས་ཙམ་ཡོད་པར་མ་ཟད་ད་དུང་དེར་ཆོས་ལུགས་དང་གྲུབ་མཐའི་ཁ་ཤིན་བརྒྱབ་ནས་འཐེན་ཁྱེར་དང་ཕྱོགས་རིས་ཀྱི་ལམ་དུ་བཞག་པའང་ཅིས་ཀྱང་ མང་། སྤྱིར་ནི་ལོ་རྒྱུས་ཀྱི་ཕྱིར་དྲན་ལས་འགྲོ་བ་མིའི་རིགས་འདི་དང་པོ་རང་བྱུང་ཁམས་སུ་རང་དབང་དང་ལྷིང་འཇགས་ཀྱིས་འཚོས་ཤིང་དེ་ནས་ས་ཁུངས་བདག་དབང་དང་འཚོ་གནས་ཀྱི་དོན་དུ་ནང་འཁྲུག་བྱུང་བ། དེའང་ཚོ་ཁག་དང་རིགས་རུས་སོ་སོའི་དབྱེ་ཁུངས་དོད་ཅིང་རྒྱལ་ཁབ་ཀྱི་རྣམ་པས་གོང་གི་ནང་འཁྲུག་དེའང་རིམ་བཞིན་དམག་འཁྲུག་གི་ངོ་བོར་གྱུར་བ།
དུས་རབས་སྔོན་མའི་ལོ་རབས་བརྒྱད་ཅུ་བའི་སྐབས་ཏེ་ཀྲུང་གོའི་“འཆར་ལྡན་དཔལ་འབྱོར”གྱི་ལོ་རབས་ནང་དུ་རྒྱལ་ཁབ་ཀྱི་བདག་དབང་ཐོབ་པའི་བཟོ་བ་དངོས་མ་ཞིག་ཏུ་ལས་བགོ་བྱ་རྒྱུ་དེ་གནམ་གྱིས་བརྐོས་པའི་“ལྕགས་ཀྱི་ཕོར་བ”འཛིན་མཁན་དག་ཏུ་ངོས་འཛིན་བྱས་ཡོད་པ་དེ་བཞིན། “རྣོ་ལྕགས་བཟོ་བ”(སྐབས་དེའི་གཟི་བརྗིད་ཀྱི་མིང་སྙན)དག་ལ་མཚོན་ན་བྱ་བ་ནི་དབང་ཆ་ཡིན་པའི་འདུ་ཤེས་འཛིན་སྟངས་དེས་སྒེར་གཉེར་ཁེ་ལས་ཞེས་པ་ནི་ཟུང་ཟད་པའི་ཐབ་ཆག་གི་འཚོ་བ་རོལ་སྟངས་ཤིག་ལ་ངེས་པ་བསྐྲུན་གྱིན་ཡོད་མོད། རྒྱ་ནག་ནང་ཁུལ་གྱི་རྣོ་ངར་ཅན་གྱི་དཔལ་འབྱོར་འཕེལ་ཚུལ་དེས་ལོ་རབས་བརྒྱད་ཅུ་བའི་སྨད་ནས་བཟུང་སྟེ་ལས་བྱེད་པ་དག་གིས་“ལྕགས་ཀྱི་ཕོར་བ“བློས་གཏོང་བའི་སྤྱོད་ཚུལ་དེ་བྱུང་དུ་བཅུག་ཅིང༌། ༡༩༩༤ལོར་ཀྲུང་གོར་ཆེས་ཐོག་མའི་“འབྱོན་མིའི་ཁྲོམ་ར“བཙུགས་ཏེ་ལས་ཀ་རང་གིས་འཚོལ་བའི་བླ་མེད་ཀྱི་སེམས་རྒྱ་དེ་
——《ཟ་མ་མོའི་སྐྱིད་སྡུག་གངས་མ་ཆར》བཀླགས་རྗེས་ཀྱི་དྲན་ཚུལ་ཐོར་བུ། 《ཟ་མ་མོའི་སྐྱིད་སྡུག་གངས་མ་ཆར》ཞེས་ པའི་དེབ་འདིར་འཁོད་པའི་བསྒྱུར་རྩོམ་ཕུད་བྲིས་རྩོམ་ཕལ་མོ་ཆེ་ཡང་བསྐྱར་ཚར་གཅིག་བཀླགས་ཚར་དུས་ནམ་དཀྱིལ་སྔ་མོ་ནས་གཟིར་ཟིན། དེབ་ཏུ་གྲུབ་ཚར་རྗེས་སྔོན་གྱི་མ་རྩོམ་བཀླགས་པ་ལས་ཀྱང་ཡག་པའི་ཚོར་བ་ཞིག་ཡིད་ཀྱི་རེ་སྐོང་དུ་བྱུང་ཞིང༌། མཚུངས་སུ། སེམས་ཀྱི་གཏིང་རིམ་གང་ཞིག་ཏུ་ རྨ་ཁའི་སྟེང་ཚ་ཁུ་གཅོལ་བ་ལྟར་ཚ་བེར་བེར་གྱི་ན་ཟུག་ཅིག་ཀྱང་ཅིག་ཅར་སྩལ་པས།དེ་འབྲེལ་གྱི་དྲན་ཚུལ་ཐོར་བུ་ཙམ་ཡིག་ངོར་བསྟར་བའི་འདུན་པ་དྲག་ཏུ་སྐྱེས། གཤམ་ནས་རྩོམ་མཁན་ཁོང་མོ་ཐེ་བའི་ཀློག་མཁན་དག་གི་སྤྱན་སྔར་དབུལ་རྒྱུ་ཡིན། དང་ཐོག་ཁོ་བོའང་ཀློག་པོ་མང་ཤོས་དང་འདྲ་བར་འཇམ་དབྱངས་སྐྱིད་ཟེར་བའི་མིང་འདི་གོ་མ་ཐག་བག་ཆགས་ཁྲོད་

robotstxt: allowed

filter: keep


text:
རྩོམ་པ་པོ།   [ཨ་མེ་རི་ཁ] ཨོ·ཧེན་རེ་ཡིས་བརྩམས། འབལ་དཀར་ནག་གིས་བསྒྱུར།དུས་ཚོད།   2018-01-10རྩོམ་ཁུངས།
ཉེན་རྟོག་པ་ཞིག་གིས་རྫིག་ཉམས་དང་བཅས་ཏེ་རྒྱ་ལམ་དེད་ནས་ལྟ་རྟོག་བྱས། ཁོའི་རྫིག་ཉམས་དེ་ནི་གོམས་གཤིས་ཤིག་ཡིན་པ་ལས་ངོ་སོ་ཞིག་ཡིན་མི་སྲིད་དེ། ད་ནི་དགུང་མོའི་ཆུ་ཚོད་བཅུ་ཐམ་པར་ཐོན་ལ་ཉེ། འཁྱགས་རླུང་ཞིག་ལྡང་བ་ལས་ཆར་འབབ་པ་འདྲ་བས། སྲང་ལམ་གྱི་མི་མང་ཤོས་གར་སོང་མ་ཤེས།
ཉེན་རྟོག་པ་དེ་ནི་མི་སྟོབས་ཆེན་ཟིལ་རྔམ་ཅན་ཞིག་རེད། ཁོས་ཉེན་རྟོག་པའི་དབྱུག་པ་དེ་ལག་ནས་སྐོར་ཞོར་དུ་སྒོ་ཁྱིམ་རེ་རེར་ཉུལ་ཏེ་མིག་སོ་བྱས་ཤིང་།སྐབས་སྐབས་ལ་ཁོས་ལྷིང་འཇགས་ཀྱི་རྒྱ་ལམ་ལ་གཟབ་ནན་གྱིས་ལྟ་བའི་ངང་ཚུལ་དེ་ལས་ཁོ་ནི་ཞི་བདེ་སྲུང་བའི་ལྷ་གང་ཞིག་དང་ཤིན་ཏུ་འདྲ། ལམ་རྒྱུད་འདིར་ནུབ་ཁྲོམ་མང་པོ་མེད་པས། མཚམས་མཚམས་ལ་ཐ་མག་ཚོང་ཁང་དང་ནུབ་ཟས་བཙོང་བའི་ཚོང་ཁང་ཁ་ཤས་ཀྱི་གློག་འོད་མིག་ལ་ཕོག་པ་ལས། དེ་ལས་གཞན་པའི་ཚོང་ཁང་ཆེན་པོ་མང་ཤོས་ཀྱི་སྒོ་དམ་པོར་གཏན་ནས་གདའ།
ཉེན་རྟོག་པས་ལྟ་རྟོག་བྱེད་ཞོར་སྲང་རྒྱུད་ཅིག་གི་དཀྱིལ་དབུས་སུ་སླེབས་ལ་ཉེ་དུས། གློ་བུར་དུ་གོམ་པའི་འདེགས་འཇོག་ཇེ་དལ་དུ་བཏང་། ཧ་ཅང་མུན་ནག་འཐིབ་ཡོད་པའི་ལྕགས་རིགས་ཚོང་ཁང་གི་སྒོ་འགྲམ་དུ་མི་ཞིག་གྱང་ལ་བསྙེས་ནས་ལངས་ཤིང་།ཁ་ཤའི་བར་ལ་མེར་སྒྲོན་མེད་པའི་ཐ་མག་སེ་གཱ་ཞིག་བཙིར་ཞིང་། ཉེན་རྟོག་པ་ཁོའི་ཟུར་ལ་འགྲོ་དུས། ཁོས་འཚབ་མ་དངང་གིས།
“ ཉེན་རྟོག་པ། དོན་དག་ཅང་མེད། ” ཁོས་ཉེན་རྟོག་པའི་སེམས་བདེ་བར་སྨྲས་ཤིང་། “ ངས་འདི་རུ་གྲོགས་པོ་ཞིག་ལ་བསྒུགས་ཡོད། དེ་ནི་ད་དུང་ལོ་ཉི་ཤུའི་སྔོན་ལ་བཞག་པའི་དུས་ཆད་ཅིག་ཡིན།ཉན་ན་དགོད་བྲོ་བ་ཞིག་ཨེ་རེད། མ་རེད་དམ། ཁྱོད་ཀྱི་སེམས་མི་བདེ་ན་ངས་ཁྱོད་ལ་འགྲེལ་བ་གསལ་བོ་ཞིག་བྱས་ཆོག ཕལ་ཆེར་དུས་ཡུན་དེ་འདྲ་ཞིག་གི་ཡར་སྔོན་ལ། ཚོང་ཁང་འདི་ཡོད་སའི་གནས་འདི་ནི་ཟ་ཁང་ཞིག་ཡིན། ཏར་ཇོ·པོ་ལེ་ཏི་ཟ་ཁང་ཟེར།”ཞེས་སྨྲས།
ཉེན་རྟོག་པས “ ལོ་ལྔའི་ཡར་སྔོན་ལ”ཞེས “ དེ་བཤིག་སོང ” ཟེར།
སྒོ་མདུན་དུ་ལངས་ཡོད་པའི་མི་དེས་འབར་ཞུན་རྐང་གཅིག་གིས་ཐ་མག་ལ་མེ་བསྒྲོན་ཞིང་། འོད་འོག་དེ་ལས་ཁོའི་མ་ནེ་གྲུ་བཞི་ཅན་གྱི་ངོ་གདོང་དང་།མིག་འོད་ཆེམ་ཆེམ། སྨིན་མ་གཡས་མའི་མར་སྣེ་རུ་རྨ་ཤུལ་དཀར་པོ་ཞིག་ཡོད་པ་མཐོང་ལམ་དུ་མངོན་པ་དང་། ཁོའི་གོང་དཀྲིས་ཁབ་སྒྲོག་ནི་རྡོ་རྗེ་ཕ་ལམ་རྡོག་རྡོག་ཆེན་པོ་ཞིག་ཡིན་ཞིང་ཕྲ་བཏབ་པ་མཚར་པོ་ཞིག་རེད།
“ ལོ་ཉི་ཤུའི་སྔོན་གྱི་དགོང་མོ་འདི་ལ‘མི་དེས’ང་དང་རྗེམ·ཝེར་སི་གཉིས་ཀྱིས་ཏར་ཇོ·པོ་ལེ་ཏི་ཟ་ཁང་ནང་དུ་ཟ་མ་ཟོས་པ་ཡིན། ཁོ་ནི་ངའི་གྲོགས་པོ་བཟང་པོ་ཡིན་པར་མ་ཟད། འཇིག་རྟེན་འདིའི་མི་ཆེས་བཟང་པོ་ཡིན། ང་དང་ཁོ་གཉིས་ནི་རང་གི་ས་ཆ་ནིག་ཡོལ་དུ་འཚར་ལོངས་བྱུང་ཞིང་། སྤུན་འདྲ་འདྲ་ཞིག་ཡིན། ང་ལོ་བཅོ་བརྒྱད། རྗེམ་ལོ་ཉི་ཤུ་ཡིན། ཉིན་གཉིས་པར་ང་རང་ནུབ་རྒྱུད་དུ་ཁྱིམ་གཞིས་ཀྱི་བྱ་གཞག་བསྒྲུབ་པར་འགྲོ་དགོས་ཡོད། ཁྱོད་ཀྱིས་ནིག་ཡོལ་ནས་རྗེམ་འཁྲིད་ཐབས་མེད་དེ། ཁོས་འདི་ནི་འཇིག་རྟེན་གྱི་ས་ཆ་ཆེས་བཟང་པོ་རེད་སྙམ་བཞིན་ཡོད། དགོང་མོ་དེར། ངེད་གཉིས་ཀྱིས་དུས་ཆད་བཞག ལོ་ཉི་ཤུའི་རྗེས་ཏེ། དེ་རིང་གི་དུས་འདིར། ངེད་གཉིས་ཀྱི་གནས་ཚུལ་ཅི་འདྲ་ཡིན་རུང་།ས་ཐག་ཅི་འདྲ་རིང་རུང་། ངེད་གཉིས་འདི་རུ་ཐུག་རྒྱུ་བྱས་ཡོད། ངེད་གཉིས་ཀྱི་སེམས་སུ་ལོ་ཉི་ཤུའི་དུས་ཡུན་ལས་ང་ཚོ་མི་ཚང་མའི་ལས་སྐལ་ཇི་འདྲ་ཡིན་པ་ཐག་ཆོད་ཡོད་བསམ། མདུན་ལམ་ཅི་འདྲ་ཞིག་ཡིན་རུང་། ཁྱིམ་གཞིས་ཡོད་ངེས་བསམ”ཞེས་ཟེར།
ཉེན་རྟོག་པས “ ཉན་ཚེ་བདེ་མོ་འདྲ་རེད ”ཟེར་ཞིང“འོན་ཀྱང་། ངས་བལྟས་ཚེ། ལྷན་འཛོམས་འབྱུང་བའི་དུས་ཡུན་རིང་དྲག་པ་འདྲ། ཁྱོད་གཉིས་ཁ་བྲལ་རྗེས་ཁྱོད་ལ་གྲོགས་པོའི་འཕྲིན་ཡིག་མ་འབྱོར་རམ།”ཞེས་ཟེར།
ཁོས “ འོ་རེད། དུས་ཡུན་ངེས་ཅན་ཞིག་ལ་འཕྲིན་བསྐུར་རེས་བྱས་པ་ཡིན”ཞེས་སྨྲས་ཤིང་།“ ཡིན་ནའང་། ལོ་གཅིག་གཉིས་ཤིག་གི་རྗེས་ནས་བཟུང་ངེད་གཉིས་ས་ཆ་གང་ལ་སོང་བ་མ་ཤེས། ནུབ་རྒྱུད་ཀྱི་ས་ཤིན་ཏུ་ཡངས་པ་ངས་ཤེས་ཡོད། ང་ས་རྒྱུད་དེ་རུ་བྲེལ་བ་ཤིན་ཏུ་ཆེ། དོན་དག་མང་པོ་བསྒྲུབས། དེ་ཡིན་རུང་རྗེམ་ད་དུང་ཤི་མེད་ན་འདིར་ཡོང་ནས་ང་དང་ཐུག་པ་ངས་ཤེས། ཁོས་དེ་བརྗེད་མི་སྲིད། ང་ས་དབྱིན་ལེ་སྟོང་གཅིག་ལྷག་ལ་སོང་ནས་དེ་རིང་ད་སྒོ་འདིར་ལངས་པ་ཡིན། ངའི་རོགས་པ་བཟང་པོ་དེ་ཐོན་བཏང་ན་ངའི་འདིར་རིན་ཐང་ཡོད་སོང་བ་རེད”ཅེས་སྨྲས།
རེ་སྒུག་ངང་གནས་པའི་མི་དེས་རུམ་ནས་ཆུ་ཚོད་ཡིད་དུ་འོང་བ་ཞིག་ཕྱིར་བླངས་ཤིང་། ཕྱི་ལེབ་ལ་རྡོ་རྗེ་ཕ་ལམ་གྱི་ཕྲ་བཏབ་འདུག
ཁོས “ དུས་ཚོད་བཅུ་ལ་སྐར་མ་གསུམ་ཆད”ཅེས་ཟེར་བ་དང “ ཉིན་དེར་ངེད་གཉིས་ཟ་ཁང་གི་སྒོ་ནས་བྲལ་དུས་དུས་ཚོད་བཅུ་ཏག་ཏག་ཡིན”ཟེར།
“ ནུབ་རྒྱུད་དུ་ཁྱོད་ཀྱི་བྱ་གཞག་ཤིན་ཏུ་ཡག་གམ།”ཉེན་རྟོག་པས་དྲིས།
“ ཁྱོད་ཀྱིས་བཤད་པ་འགྲིག ངས་རྗེམ་ནི་ངའི་ཕྱེད་ཀ་ཙམ་ལ་དོ་ཐུབ་པའི་རེ་བ་འཛིན། ཁོ་ནི་མི་ཤིན་ཏུ་སྡུག་རུས་ཅན་ཞིག་ཡིན། ངོ་མ་མི་བཟང་པོ་ཞིག་ཡིན། ངས་མི་ངར་བ་ཏག་ཏག་ལ་འགྲན་བཙུགས་ནས་ད་གཟོད་རྒྱུ་ཐོག་ལ་བརྒྱབ་པ་ཡིན།ནིག་ཡོལ་དུ་མི་ཁེར་མོས་ཁྲིམས་སྲུང་ལུགས་སྲུང་བྱས་ཏེ་འཚོ་བ་སྐྱིད་པོ་ཞིག་རོལ་ཆོག་ཆོག་ཡིན།ནུབ་རྒྱུད་ལ་མཚོན་ན་ཧ་ཅང་ཛ་དྲག་ཡིན། དངངས་སྐྲག་གི་ངང་ནས་ཉི་མ་འཁྱོལ་ཐབས་མེད།”
ཉེན་རྟོག་པས་དབྱུག་པ་གཡུག་སྐོར་ཞིག་བྱས་ཏེ་ཕྱི་ནུར་བྱས་ཤིང་།
“ང་ད་འགྲོ་དགོས། ཁྱོད་ཀྱི་གྲོགས་པོ་དུས་ཐོག་ཏུ་སླེབས་པའི་སྨོན་ལམ། ཁོ་དུས་ཐོག་ཏུ་ཡོང་སྲིད་དམ”ཟེར།
མི་དེས“བཤད་ནས་མི་ཤེས། ངས་མ་མཐའ་ཡང་དུས་ཚོད་ཕྱེད་ཀ་ཞིག་ལ་སྒུག་ངེས་རེད། རྗེམ་ད་དུང་གསོན་ཐོག་ཏུ་ཡོད་ན་ཡོང་ངེས་ཡིན། ཡ། བདེ་མོ། ཉེན་རྟོག་པ། ”
ཉེན་རྟོག་པས“གཟིམ་ས་བདེ། སྐུ་ཞབས”ཞེས་བཤད་དེ་མུ་མཐུད་དུ་ལམ་རྟོག་ཏུ་སོང་། སྒོ་འགྲམ་རེ་རེ་ལ་མིག་སོ་བྱས།
དུས་དེར། ཆར་ཟིམ་ཟིམ་ཞིག་འབབ་བཞིན་ཡོད་པ་དང་། རླུང་གི་མཚམས་མི་འཇོག་པར་གཡུག་སྐོར་ བྱེད་བཞིན་མཆིས། ལམ་འགྲོ་བ་ཁ་ཤས་ཡོད་པ་དེ་དག་ལ་གྲགས་རྒྱུ་ཅི་ཡང་མེད་པར་ཡིད་རྨུགས་པའི་སྒོ་ནས་ལམ་ལ་བསྙེགས་ཤིང་། གོང་བ་མཐོན་
པོར་བསླངས་ཤིང་ལག་པ་ཁུག་མར་བཅུག་ཡོད།ལྕགས་རིགས་ཚོང་ཁང་གི་སྒོ་འགྲམ་དུ་ལངས་པའི་མི་དེ་དབྱིན་ལེ་སྟོང་ལྷག་ལ་སོང་ཞིང་། ལོ་ཆུང་དུས་ཀྱི་གྲོགས་པོ་ཞིག་ལ་ངོ་ཐུག་པའི་དུས་ཆད་དེ་ནི་མ་གཞི་ནས་ཡིད་རྟོན་རུང་བའི་བྱ་བ་ཞིག་མིན་ཕྱིན། ཐ་མག་རྔུབ་ཞོར་སྒུག་ཞོར་བྱེད་རྒྱུ་ལས་ཅི་ཡང་མ་ཆུད།
ཁོས་ངང་སྒུག་བྱས་ནས་ཧ་ལམ་སྐར་མ་ཉི་ཤུ་ཡས་མས་འགོར་དུས། མི་གཟུགས་རིང་ཕྱི་ལྭ་རིང་བོ་གྱོན་མཁན་ཞིག་གིས་གོན་པའི་གོང་བ་རྣ་འགྲམ་ལ་བསློགས་ཤིང་། བྲེལ་བྲེལ་འཚབ་འཚུབ་ངང་རྒྱ་ལམ་འཕྲེད་ཀྱིས་བཅད་དེ་ཐད་ཀར་རེ་སྒུག་ངང་ཡོད་པའི་མི་དེ་གཟས་ནས་སོང་།
“པོ་པུ། ཁྱོད་ཡིན་ནམ།”ཁོས་ཐེ་ཙམ་གྱིས་དྲིས།
“རྗེམ·ཝེར་ས། ཁྱོད་ཡིན་ནམ།”སྒོ་འགྲམ་གྱི་མི་དེས་སྐད་མཐོན་པོས་དྲིས།
“གནམ་རྒན་མ།”ད་སོ་མ་སླེབས་པའི་མི་དེས་ཕ་རོལ་བའི་ལག་ཟུང་དམ་པོར་རང་གི་ལག་པར་བསྡམས་ཏེ“པོ་པུ་རེད། ངོ་མ་རེད། འཕྱུག་རྒྱུ་ཞིག་མེད། ཁྱོད་རང་འཇིག་རྟེན་འདིར་ད་དུང་གསོན་ཡོད་ན། ཁྱོད་རང་རྙེད་པའི་ཡིད་ཆེས་ང་ལ་ཡོད། བཟང་ཟིག བཟང་ཟིག བཟང་ཟིག ལོ་ཉི་ཤུ་ནི་དུས་ཚོད་རིང་པོ་ཞིག་རེད། ཟ་ཁང་རྙིང་བ་དེ་ད་ཡོད་པ་མ་རེད།པོ་པུ། ངས་ད་དུང་ཡོད་རྒྱུ་ན་བསམ་ཡོད། ཡོད་ན་ངེད་གཉིས་ཀྱིས་ཟ་མ་ཟོས་ཆོག་ཨང་། ནུབ་རྒྱུད་ཅི་འདྲ་རེད། ངའི་གྲོགས་པོ་བཟང་པོ།”ཞེས་ཟེར།
“དཔེ་ཞིག་མེད་ཀི ང་ལ་དགོས་པ་ཚང་མ་ཐོབ་ཐལ། ཁྱོད་ལ་འགྱུར་ལྡོག་ཆེ་བ་ལ། ངས་ཁྱོད་རང་འདི་འདྲའི་གཟུགས་རིང་ཞིག་ཡིན་པ་སེམས་ལའང་མ་དྲན། ཕལ་ཆེར་དབྱིན་ཚོན་གསུམ་ཙམ་ཇེ་རིང་དུ་སོང་ཡོད་པ་འདྲ།”
“འོ། ང་ལོ་ཉི་ཤུ་ཡིན་དུས་གཟུགས་སྐྱེས་བྱུང།”“རྗེམ། ནིག་ཡོལ་ཅི་འདྲ་རེད། ”
“མི་ཆོག་རྒྱུ་མེད་ཐལ། གྲོང་ཁྱེར་འདིའི་ལས་ཁུངས་ཤིག་ན་ང་ལ་གོ་གནས་ཤིག་ཡོད། པོ་པུ། ངེད་གཉིས་ངས་ཤེས་པའི་ས་ཆ་ཞིག་ལ་སོང་སྟེ། འདས་ཟིན་པའི་དོན་དག་རྣམས་ཁ་བརྡ་ཡག་པོ་ཞིག་བྱེད།”མི་དེ་གཉིས་ཀྱིས་ལག་པ་ཕན་ཚུན་ལ་འཇུས་ནས་སྲང་ལམ་དེད་དེ་སོང་། ནུབ་རྒྱུད་ནས་ཡོང་བའི་མི་དེའི་ལས་དོན་གྲུབ་པ་བཟང་བས་ང་རྒྱལ་ཆེ། ཁོའི་བྱ་གཞག་གི་འཕེལ་རིམ་ཕལ་ཆེར་ཞིག་ངོ་སྤྲོད་བྱས།གཞན་པ་དེ་གོན་པའི་ནང་ལ་སྦས་ཏེ་སྤྲོ་བའི་སྒོ་ནས་ཉན།
ལམ་དཀྱོགས་ཤིག་ཏུ་ཚོང་ཁང་ཞིག་ཡོད་ཅིང་།དེའི་གློག་འོད་ཤིན་ཏུ་གསལ། འོད་ཀོར་ནང་དུ་སླེབས་དུས་མི་དེ་གཉིས་ཀྱིས་སོ་སོའི་གདོང་ལ་ཞིབ་ཏུ་བལྟས།
ནུབ་རྒྱུད་ནས་སླེབས་པའི་མི་དེ་གློ་བུར་བསྡད་ཅིང་། ཁོས་ཁོའི་ཕྲག་པ་ལྷོད་དེ་འཚབ་སྣང་ཞིག་དང་བཅས་ཏེ“ཁྱོད་རྗེམ·ཝེར་སི་མ་རེད། ལོ་ཉི་ཤུ་རིང་བ་བདེན་ཡང་། སྣ་གཟེངས་མཐོན་པོ་གྲི་འདྲ་བ་ཞིག་རིལ་ལུ་རྟ་ལུད་ལྟ་བུ་ཞིག་ཏུ་འགྱུར་སྲོལ་མེད།”ཅེས་ཟེར།
མི་གཟུགས་རིང་དེས“མཚམས་ལན་རེར།མི་བཟང་ཞིག་མི་ངན་ཞིག་ཏུ་འགྱུར་སྲིད། ཁྱོད་འཛིན་བཟུང་བྱས་ནས་སྐར་མ་ཉི་ཤུ་འགོར་སོང་། “གཡོ་.ཅན”པོ་པུ། ཊི་ཆ་ཁེའི་ཕྱོགས་ནས་ཁྱོད་རང་འདིར་ཡོང་ངེས་རེད་བསམ་ནས། ང་ཚོར་ཁྱོད་ལ་ཁ་བརྡ་ཞིག་བྱོས་ཟེར། ངེད་གཉིས་དལ་ཅག་གེར་འགྲོ། ཆོག་གམ། དེ་བྱས་ན་བཟང་ནི་རེད། ད་ལྟ་ངེད་གཉིས་ཉེན་རྟོག་ཁང་ལ་མ་ཐོན་པའི་སྔོན་ལ། ངའི་འདི་ན་ཡི་གེ་ཞིག་ཡོད། མི་ཞིག་གིས་ང་ལ་དངོས་སུ་ཁྱོད་ལ་བྱིན་ཟེར། ཁྱོད་ཀྱིས་སྒེའུ་ཁུང་གི་གློག་འོད་འོག་ཏུ་ལྟོས་དང་། འདི་ནི་ཉེན་རྟོག་པ་ རྗེམ·ཝེར་སིས་ཁྱོད་ལ་བསྐུར་བ་རེད།”ཟེར།
ནུབ་རྒྱུད་ནས་ཡོང་བའི་མི་དེས་ཤོག་ལེབ་དེའི་ཁ་ཕྱེས། ཐོག་མར་འདོན་འགོ་རྩོམ་དུས་ལག་པ་མི་འདར་ཡང་བཏོན་ཚར་དུས་ལག་པ་རང་དབང་མེད་པར་ཐེངས་ཤིག་འདར་བྱུང་། ཡི་གེ་རིང་བོ་ཞིག་མ་རེད་དེ།
པོ་པུ།
ང་དུས་ཐོག་ཏུ་དུས་ཆད་བཏབ་པའི་ས་གནས་ལ་ཡོང་བ་ཡིན། ཁྱོད་ཀྱིས་འབར་ཞུན་གྱིས་ཐ་མག་ལ་མེ་སྒྲོན་དུས། ངས་ཊི་ཆ་ཁེས་བརྡ་བཏང་བའི་ཉེས་ཅན་ཞིག་གི་ངོ་གདོང་མཐོང་སོང་།ཅི་ཡིན་མི་ཤེས།ངས་དངོས་སུ་ཁྱོད་རང་འཛིན་བཟུང་བྱེད་མ་ནུས་པས། ང་ཕྱིར་སོང་ནས་ཕལ་ཆོས་གོན་པའི་ཉེན་རྟོག་པ་ཞིག་དོན་དག་འདི་ཐག་གཅོད་པར་མངགས་པ་ཡིན།
རྗེམ་ནས།
རྩོམ་སྒྲིག་པ། ཚེ་པེ། གཡུ་འཛོམས།


text:
༢༠༡༦ ཟླ་ ༣ ཚེས་ ༢༩ རེས་གཟའ་མིག་དམར།
རུ་ཊར་སི་ (Reuters)གསར་འགོད་པ་ཌེ་ཝི་ཌི་ལེག་ (David Lague) དང་སཊེ་ཕིནི་ནེ་བེ་ཧེ་ (Stephanie Nebehay) ནས་ཕྱི་ལོ་ ༢༠༡༦ ཟླ་ ༣ ཚེས་ ༡༡ ཉིན།
༄༅། །རྒྱལ་སྤྱིའི་ཐོག་ཏཱ་ལའི་བླ་མ་མཆོག་ལ་ངོ་རྒོལ་སུན་གཙེར་བཟོ་མཁན་ནང་པའི་ཤོག་ཁག་གི་དྲ་རྒྱའི་སྟེང་། ད་ནས་བཟུང་༸གོང་ས་ཏཱ་ལའི་བླ་མ་མཆོག་ཕྱི་རྒྱལ་ཡུལ་གྲུ་ཁག་ཏུ་ཆིབས་སྒྱུར་བསྐྱང་སྐབས་ངོ་རྒོལ་སྐད་འབོད་ཀྱི་ལས་འགུལ་སྤེལ་མཚམས་འཇོག་རྒྱུ་མ་ཟད། ཆེད་མངགས་ངོ་རྒོལ་སྐད་འབོད་ཆེད་བཙུགས་པའི་ཚོགས་པ་དེ་ཡང་ཕྱིར་བསྡུ་བྱ་རྒྱུ་ཡིན་སྐོར་གསལ་བསྒྲགས་སྤེལ་འདུག གསལ་བསྒྲགས་དེ་ནི། སྔ་ལོའི་ཕྱི་ཟླ་ ༡༢ ནང་འདི་ག་རུ་ཊར་སི་གསར་ལས་ཁང་གིས་རྟོག་ཞིབ་བྱས་པ་བརྒྱུད་རྒྱལ་སྤྱིའི་ཐོག་ཏཱ་ལའི་བླ་མར་ངོ་རྒོལ་མཚན་སྨད་ཞུ་མཁན་ནང་པའི་ཤོག་ཁག་དེར་རྒྱ་ནག་དམར་པོའི་སྲིད་གཞུང་གིས་བརྒྱུད་སྐུལ་བྱེད་བཞིན་ཡོད་པ་ར་སྤྲོད་བྱས་རྗེས་སྤེལ་བ་ཞིག་ཡིན་འདུག འདི་ག་རུ་ཊར་སི་གསར་ལས་ཁང་གིས་རྟོག་ཞིབ་བྱེད་སྐབས་ནང་པའི་ཤོག་ཁག་དེ་རྒྱ་ནག་གཞུང་གིས་ལག་ཆ་གཙོ་བོར་བཀོལ་ནས་རྒྱལ་སྤྱིའི་སྟེང་བོད་མིའི་ཆོས་ཕྱོགས་ཀྱི་དབུ་ཁྲིད་ལ་མཚན་སྨད་ཞུ་རྒྱུའི་ལས་འགུལ་སྤེལ་བཞིན་ཡོད་པ་དངོས་ར་འཕྲོད་ཐུབ་པ་བྱུང་ཡོད།
ཁོ་པ་ཚོའི་དྲ་རྒྱའི་སྟེང་། རྒྱལ་སྤྱིའི་ཤུགས་ལྡན་ཚོགས་པའི་འགན་འཛིན་རྣམས་ཀྱིས། ཏཱ་ལའི་བླ་མར་ངོ་རྒོལ་གྱི་ལས་འགུལ་སྤེལ་རྒྱུ་མཐའ་གཅིག་ཏུ་མཚམས་འཇོག་བྱ་རྒྱུའི་ཐག་གཅོད་བྱས་པ་ཡིན། ཞེས་བཀོད་པ་མ་ཟད། འདི་ལོའི་ཕྱི་ཟླ་ ༣ ཚེས་ ༡༠ ནས་བཟུང་རྒྱལ་སྤྱིའི་ཤུགས་ལྡན་ཚོགས་པ་དང་ཚོགས་པ་དེའི་དྲ་རྒྱ་བཅས་ཚང་མ་ཕྱིར་བསྡུ་བྱ་རྒྱུ་ཡིན་ཞེས་བཀོད་པ་ཙམ་ལས། རྒྱུ་མཚན་འདི་ཡིན་གྱི་གསལ་བཤད་གང་ཡང་བྱས་མེད།
ཟླ་ཚེས་གང་ཡང་མི་གསལ་བའི་གསལ་བསྒྲགས་དེ་ལེན་ཕོ་ལེའི་ Len Foley མིང་ཅན་ཐོག་སྤེལ་བ་དང་། ཁོ་པ་ནི་རྒྱལ་སྤྱིའི་ཤུགས་ལྡན་ཚོགས་པའི་མགྲིན་ཚབ་པ་རེད། ཁོ་པའི་ཁ་པར་ཨང་གྲངས་དེ་སྔ་དྲ་རྒྱའི་སྟེང་ཡོད་ཀྱང་ད་ཆ་མཐུད་མཚམས་བཅད་འདུག ཧོང་ཀོང་དུ་རྟེན་གཞི་བྱས་པའི་རྒྱལ་སྤྱིའི་ཤུགས་ལྡན་ཚོགས་པའི་མགྲིན་ཚབ་པ་ནི་ཀོ་ལ་སི་པི་ཊི་སི་ Nicholas Pitts ཁོ་པར་དེའི་སྐོར་གསལ་བཤད་བྱ་རྒྱུའི་རེ་བ་བཏོན་ཡང་གསལ་བཤད་གང་ཡང་བྱེད་མེད།
ཏཱ་ལའི་བླ་མ་མཆོག་ལ་རྒྱལ་སྤྱིའི་ཤུགས་ལྡན་ཚོགས་པ་ཕྱིར་བསྡུ་བྱ་རྒྱུའི་ཐག་གཅོད་བྱས་པའི་སྐོར་མཁྱེན་རྟོགས་བྱུང་ཡོད་ཀྱང་། རྒྱུ་མཚན་གང་ཡིན་སྐོར་འདྲི་སྐབས། ངོས་ཀྱིས་མི་ཤེས། ཁྱེད་ཚོའི་རྩོམ་ཡིག་དེ་ཆ་ཚང་བ་ཞིག་དང་ཕྱོགས་ཡོངས་ཀྱི་གནས་སྟངས་ལ་ཉམས་ཞིབ་བྱས་པ་ཞིག་རེད། ཕན་ཐོགས་ཧ་ཅང་བྱུང་འདུག ཅེས་དེ་རིང་གྲོང་ཁྱེར་ཇི་ནི་ཝའི་ནང་གསར་འགོད་ལྷན་ཚོགས་རྗེས་འདི་ག་རུ་ཊར་སི་གསར་འགོད་པས་ཟུར་མཇལ་ཞུ་སྐབས་བཀའ་ལན་སྩལ་ཡོད། དེ་ནི་ཏཱ་ལའི་བླ་མ་མཆོག་གིས་དེ་སྔ་རུ་ཊར་སི་གསར་ལས་ཁང་གི་རྟོག་ཞིབ་བྱས་པའི་རྩོམ་ཡིག་ལུང་འདྲེན་མཛད་ནས་གསུང་པ་ཞིག་རེད། བྲོས་བྱོལ་དུ་ཕེབས་ནས་མི་ལོ་ ༥༠ ལྷག་སོང་ཡང་བོད་ནང་གི་བོད་མི་ས་ཡ་དྲུག་ཕལ་ཆེ་བས་ཏཱ་ལའི་བླ་མར་ཆོས་ཕྱོགས་ཀྱི་དབུ་ཁྲིད་གཅིག་ལ་ངོས་འཛིན་ཞུས་ནས་བརྩི་བཀུར་ཧ་ཅང་ཞུ་བཞིན་ཡོད་པ་དེས་པེ་ཅིང་སྲིད་གཞུང་ལ་ཁོང་ཁྲོ་དྲག་པོ་སློང་བཞིན་ཡོད། རྒྱ་ནག་གཞུང་གིས་རྒྱུན་དུ། ཏཱ་ལའི་བླ་མ་ནི་ཁ་བྲལ་བ་རེད། ཅེས་བོད་དེ་རྒྱ་ནག་དང་ཁ་བྲལ་གཏོང་མཁན་ཞིག་ལ་ངོས་འཛིན་གྱིས་སྙོན་འཛུགས་བྱེད་བཞིན་ཡོད། ཨ་རིའི་ཁེ་ལི་ཕོར་ནི་ཡའི་ནང་རྒྱལ་སྤྱིའི་ཤུགས་ལྡན་ཚོགས་པས་དགེ་རྩ་ཚོགས་པའི་མིང་ཐོག་ནས་དེབ་སྐྱེལ་བྱས་འདུག རྒྱལ་སྤྱིའི་ཤུགས་ལྡན་ཚོགས་པའི་མགྲིན་ཚབ་པ་ཚོས་བརྗོད་པ་ལྟར་ན།
ཕྱི་ལོ་ ༢༠༡༤ ལོ་ནས་བཟུང་ཁོ་པ་ཚོས་ཏཱ་ལའི་བླ་མར་ངོ་རྒོལ་སྐད་འབོད་ཀྱི་ལས་འགུལ་སྤེལ་ཡོད་པ་ངོས་ལེན་བྱེད་བཞིན་ཡོད་ཀྱང་པེ་ཅིང་གཞུང་ངམ་རྒྱ་ནག་དམར་ཤོག་ཚོགས་པ་དང་འབྲེལ་བ་ཡོད་པ་ངོས་ལེན་བྱེད་ཀྱི་མེད། ངོ་རྒོལ་བ་དེ་དག་བོད་བརྒྱུད་ནང་བསྟན་ཁྲོད་རྡོ་རྗེ་ཤུགས་ལྡན་ཟེར་བའི་དྲེགས་པ་བསྟེན་གསོལ་བྱེད་མཁན་གྱི་ཚོགས་མིའི་གྲས་ནས་ཡིན་འདུག ཏཱ་ལའི་བླ་མས་དྲེགས་པ་དེ་འབྱུང་པོ་འཚེ་བ་ཅན་ཞིག་ཡིན་སྟབས་བསྟེན་གསོལ་བྱེད་མི་རུང་བའི་ལམ་སྟོན་མཛད་བཞིན་ཡོད། རྡོ་རྗེ་ཤུགས་ལྡན་རྗེས་འབྲང་པ་ཚོས་དགུང་གྲངས་ ༨༠ ཕེབས་པའི་ནོ་བེལ་ཞི་བདེའི་གཟེངས་རྟགས་བཞེས་མྱོང་མཁན་ཏཱ་ལའི་བླ་མས། ཁོ་པ་ཚོར་སྡུག་སྦྱོང་བཏང་བ་མ་ཟད། བོད་བརྒྱུད་ནང་བསྟན་ཁྲོད་དབྱེན་དཀྲུག་བཟོ་བཞིན་ཡོད་པའི་སྐྱོན་འཛུགས་ཞུ་བཞིན་ཡོད། ཏཱ་ལའི་བླ་མ་མཆོག་གིས། ངོས་ནས་ཀྱང་དེ་སྔ་མི་ཤེས་པར་རྨོངས་པའི་གཞན་དབང་དུ་སོང་ནས་དོལ་རྒྱལ་བསྟེན་པ་རེད། དོལ་རྒྱལ་བསྟེན་པ་དེས་གནོད་ཚབས་ཧ་ཅང་ཆེན་པོ་འདུག ཅེས་གསུངས།
ནུབ་ཕྱོགས་ངོ་རྒོལ་བ།
གནད་དོན་འདི་དེ་སྔ་ཆོས་ལུགས་ནང་ཁུལ་གྱི་གླེང་གཞི་ཙམ་ལས་ཡོངས་གྲགས་ཤིག་མིན་ནའང་། ད་ཆ་ནུབ་ཕྱོགས་སུ་རྩོད་གཞི་འདི་བསླེབས་ཡོད། ངོ་རྒོལ་བ་ཚོས་ཏཱ་ལའི་བླ་མ་མཆོག་བྱང་ཨ་རི་དང་། ཡུ་རོབ། ཨོ་སི་ཊོ་ལ་ཡ་བཅས་ཀྱི་གྲོང་ཁྱེར་ཁག་ཏུ་ཡང་ཡང་བཀའ་སློབ་བསྩལ་ཆེད་ཆིབས་སྒྱུར་སྐྱོང་སྐབས། རྗེས་དེད་བཏང་ནས་ངོ་རྒོལ་ལས་འགུལ་སྤེལ་བཞིན་ཡོད། ངོ་རྒོལ་བྱེད་མཁན་ཕལ་མོ་ཆེ་ཚོགས་པ་དེར་གསར་ཞུགས་བྱེད་མཁན་ནུབ་ཕྱོགས་མི་རིགས་ཡིན་པ་དང་། ཁོ་པ་ཚོས་བོད་རིགས་ངོ་རྒོལ་བ་ཉུང་ཤས་ཡོད་པ་ཚོ་དང་ལག་འབྲེལ་བྱས་ནས་སྐད་འབོད་བྱས་པ་དང་། རྔ་རྡུང་བ། མཚམས་རེ་ཏཱ་ལའི་བླ་མའི་གཏམ་བཤད་དང་གསུང་ཆོས་ཀྱི་མཛད་སྒོ་ཁག་ལ་འགོག་རྐྱེན་བཟོ་བཞིན་ཡོད། ཁོ་པ་ཚོས་ཏཱ་ལའི་བླ་མ་ནི་ཆོས་ལུགས་ཀྱི་རྨོངས་ཞེན་བྱེད་མཁན་ཞིག་དང་ཟོག་རྫུ་རེད། ཅེས་སྙོན་འཛུགས་བྱེད་བཞིན་ཡོད། ཉེ་ལམ་ཏཱ་ལའི་བླ་མ་མཆོག་གི་མཛད་འཆར་སྐབས་ངོ་རྒོལ་བྱེད་མཁན་ཧ་ལམ་བྱུང་མེད། འོན་ཀྱང་ཏཱ་ལའི་བླ་མ་མཆོག་དང་ཉེ་པོ་ཡོད་པའི་མི་སྣ་ཁག་གཅིག་གིས། ཏཱ་ལའི་བླ་མ་མཆོག་བདུན་ཕྲག་འདིའི་འགོ་སྟོད་ཙམ་དུ་མེ་ཌི་སན་དང་ཝི་སི་ཀན་སིན་ནང་ཆིབས་སྒྱུར་བསྐྱངས་སྐབས་ངོ་རྒོལ་བྱེད་མཁན་ཉུང་ཤས་ཤིག་བྱུང་ཡོད་སྐོར་བརྗོད་བྱུང། དེ་རིང་འདིར་སུད་སི་གྲོང་ཁྱེར་ཇི་ནི་ཝའི་འཛམ་གླིང་མཉམ་འབྲེལ་རྒྱལ་ཚོགས་ལས་ཁུངས་ཀྱི་ཁ་སྤྲོད་མདུན་ཐང་དུ་མི་གྲངས་བརྒྱ་ཕྲག་མང་པོས་བོད་ཀྱི་རྒྱལ་དར་ལག་ཏུ་བཟུང་ནས། རྔ་རྡུང་བཞིན་ཏཱ་ལའི་བླ་མར་འཚམས་འདྲི་དང་སྦྲགས། ཁོང་གི་བཀའ་སློབ་ཉན་དུ་བཅར་ཡོད་པ་ལས། བོད་མིའི་ཆོས་ཕྱོགས་ཀྱི་དབུ་ཁྲིད་ལ་ངོ་རྒོལ་སྐད་འབོད་བྱེད་མཁན་མཐོང་རྒྱུ་མི་འདུག སྔ་ལོར་༸གོང་ས་ཏཱ་ལའི་བླ་མ་མཆོག་ཨ་རིར་ཆིབས་སྒྱུར་སྐབས་ངོ་རྒོལ་ནང་མཉམ་ཞུགས་བྱེད་མཁན་སྐབས་དེའི་རྒྱལ་སྤྱིའི་ཤུགས་ལྡན་ཚོགས་པའི་མགྲིན་ཚབ་པ་བོད་རིགས་བསོད་ནམས་རིན་ཆེན་གྱིས། ད་ཆ་ཏཱ་ལའི་བླ་མར་ངོ་རྒོལ་གྱི་ལས་འགུལ་ཕྱིར་བསྡུ་བྱ་རྒྱུའི་རྒྱུ་མཚན་གང་ཡིན་ཤེས་རྟོགས་མེད་སྐོར་བརྗོད་བྱུང་། ཁོ་པ་རྒྱ་ནག་དང་འབྲེལ་བ་གང་ཡང་མེད་ཚུལ་དང་། ཁོ་པ་སྒེར་ངོས་ནས་ངོ་རྒོལ་མུ་མཐུད་དགོས་མིན་ཐད་ཐག་གཅོད་བྱུང་མེད་པ་མ་ཟད། ཁོ་པ་དང་ཤུགས་ལྡན་རྗེས་འབྲང་པ་ཁག་གཅིག་གིས་ཏཱ་ལའི་བླ་མས་དོལ་རྒྱལ་ལ་དམ་བསྒྲགས་མཛད་པར་བརྟེན་གཞིས་བྱེས་གཉིས་སུ་བོད་མི་དོལ་རྒྱལ་བསྟེན་གསོལ་བྱེད་མཁན་ཚོ་ནང་དང་དགོན་པ་སོགས་ནས་ཕྱིར་འབུད་བྱས་པའི་གནས་ཚུལ་བྱུང་ཡོད་ཅེས་བརྗོད་བྱུང་། འོན་ཀྱང་འདི་ག་རུ་ཊར་སི་གསར་ལས་ཁང་གིས་གནས་ཚུལ་དེ་བདེན་པ་ཡིན་པའི་ཁུངས་སྐྱེལ་བྱེད་ཐུབ་མེད། རིན་ཆེན་གྱིས། དཀའ་ངལ་མྱོང་མཁན་ངོ་མ་དེ་གཞིས་བྱེས་གཉིས་སུ་བོད་མི་དོལ་རྒྱལ་རྗེས་འབྲང་པ་ཚོ་ཡིན། ཞེས་བརྗོད། ཇི་ནི་ཝར་ཏཱ་ལའི་བླ་མ་མཆོག་གིས། དོལ་རྒྱལ་བསྟེན་གསོལ་མཚམས་འཇོག་སྐོར་རྒྱུ་མཚན་འགྲེལ་བརྗོད་བྱ་རྒྱུ་ངོས་ཀྱི་འགན་རེད། ཉན་དང་མ་ཉན་མི་སྒེར་སོ་སོའི་རང་དབང་རེད། ཅེས་བཀའ་སྩལ་ཡོད།
ཏཱ་ལའི་རུ་ཚོགས་དང་འཐབ་རྒོལ།
སྔ་ལོའི་ཕྱི་ཟླ་ ༡༢ ནང་འདི་ག་རུ་ཊར་སི་གསར་ལས་ཁང་ནས་གནས་ཚུལ་སྤེལ་བ་ལྟར་ན། ཕྱི་ལོ་ ༢༠༡༤ ལོར་རྒྱ་ནག་དམར་ཤོག་ལས་བྱེད་ནང་ཁུལ་ཡིག་ཆ་ཞིག་འགྲེམས་སྤེལ་བྱས་ཡོད་པ་དང་། ཡིག་ཆ་དེའི་ནང་ཤུགས་ལྡན་གནས་ཚུལ་དེ་ནི་ཁོ་པ་ཚོས་ཏཱ་ལའི་རུ་ཚོགས་ལ་འཐབ་རྒོལ་བྱ་རྒྱུའི་མིག་སྔར་གྱི་ནུས་ཤུགས་གལ་ཆེ་བ་ཞིག་ཡིན་པ་འཁོད་འདུག དེ་སྔ་རྒྱ་བལ་ནང་རྟེན་གཞི་བྱས་པའི་ཤུགས་ལྡན་ལས་འགུལ་ཚོགས་པ་ཟེར་བའི་ཚོགས་མི་བླ་མ་ཚེ་བཀྲ་དེང་སྐབས་ཨ་རིའི་ནང་ཡོད་པ་ཁོང་གིས། འདི་ག་རུ་ཊར་གསར་ལས་ཁང་ལ། རྒྱ་ནག་གཞུང་གི་འཐབ་ཕྱོགས་གཅིག་གྱུར་ཁང་ཟེར་བའི་དབང་ཤུགས་ཅན་གྱི་ཚོགས་པ་དེའི་ལམ་སྟོན་བརྒྱུད་སྐུལ་འོག་དོལ་རྒྱལ་ཚོགས་པས། ཏཱ་ལའི་བླ་མར་མཚན་སྨད་ཞུ་རྒྱུའི་ངོ་རྒོལ་རྔམ་སྟོན་གྱི་ལས་འགུལ་སྤེལ་བཞིན་ཡོད་པ་མ་ཟད། ཁོང་དང་ཤུགས་ལྡན་ཚོགས་མི་ཁག་གཅིག་ལ་རྒྱ་ནག་གཞུང་གིས་ངོ་རྒོལ་གྱི་ལས་འགུལ་དེ་འདྲ་སྤེལ་རྒྱུའི་འཆར་གཞི་བཀོད་སྒྲིག་བྱེད་ཆེད་གླ་ཕོགས་སྤྲད་ཡོད་སྐོར་བརྗོད་བྱུང་། འོན་ཀྱང་རྒྱ་ནག་གཞུང་གིས་ངོ་རྒོལ་ལས་གཞིར་དཔལ་འབྱོར་གྱི་རོགས་རམ་བྱས་པའི་དཔང་རྟགས་ཡིག་ཆ་སོགས་བླ་མ་ཚེ་བཀྲས་ང་ཚོར་གང་ཡང་སྤྲད་མ་བྱུང་།
རུ་ཊར་སི་གསར་ལས་ཁང་གིས་ཞིབ་འཇུག་སྐབས། ཏཱ་ལའི་བླ་མའི་བདེ་འཇགས་ཐོག་ཉམས་ཞིབ་བྱས་པའི་ཡིག་ཆ་ལག་སོན་བྱུང་བའི་ནང་ངོ་རྒོལ་ལས་འགུལ་དེ་དག་ད་ཆ་ཧ་ཅང་ཛ་དྲག་པོ་ཆགས་ཡོད་སྟབས། ཨ་རི་དང་རྒྱ་གར་སོགས་ཀྱི་གསང་བའི་ལས་ཁུངས་ནས་ཏཱ་ལའི་བླ་མའི་སྐུ་ཕྱྭར་ཉེན་ཁ་ཡོད་པའི་སྔོན་བརྡ་ཕུལ་ཡོད་པ་ར་སྤྲོད་བྱུང་ཡོད། ཏཱ་ལའི་བླ་མའི་སྐུ་ཕྱྭའི་ཉེན་སྲུང་དང་འབྲེལ་བའི་ཉམས་ཞིབ་ཡིག་ཆ་དེ་དག་ཁོང་ཨིན་ཡུལ་དུ་སྔ་ལོ་ཆིབས་སྒྱུར་ཐེངས་གཉིས་མཛད་པ་དེའི་སྔོན་དུ་ཨིན་ཡུལ་སྐུ་ཚབ་དོན་གཅོད་ལ་ཕུལ་བའི་ཡིག་ཆ་ཞིག་རེད།
དེ་ཡང་འདི་ག་རུ་ཊར་སི་གསར་ལས་ཁང་གིས་རྒྱ་ནག་དམར་ཤོག་ཚོགས་པས་རྡོ་རྗེ་ཤུགས་ལྡན་ཚོགས་པར་རྒྱབ་སྐྱོར་བྱས་ཚུལ་སྐོར་འདྲི་སྐབས། རྒྱ་ནག་ཕྱི་སྲིད་ལྷན་ཁང་གིས། ཏཱ་ལའི་བླ་མས་ཆོས་ལུགས་ཐོག་བཙན་གནོན་བྱེད་ཀྱི་འདུག ཅེས་བརྗོད་བྱུང་། །
གནས་ཚུལ་འགོད་མཁན། ཨོ་སི་ཀྲོ་ལི་ཡའི་གྲོང་ཁྱེར་པར་ཐི་ནས་ཌེ་ཝི་ཌི་ལེག་(David Lague) གནས་ཚུལ་འཕར་མ་འགོད་མཁན། མེ་ཌི་སན་ཝིས་ཀོན་སིན་ནས་བེ་རེན་ཌན་ཨོ་བ་ར་ཡེན་(Brendan O’Brien) རྩོམ་སྒྲིག་པ། པི་ཏྲར་ཧིར་ཤི་བྷག་(Peter Hirschberg)
༼ཕྱི་དྲིལ་བོད་ཡིག་ཚན་པས་ཨིན་ཡིག་ནས་ཕབ་བསྒྱུར་ཞུས།༽


text:
“རང་སྡེའི་རིགས་ལ་ཞེན་པ་དཀར་པོའི་མདངས། །རང་བྱུང་སྙིང་གི་དབུས་ལ་གནས་པ་འདིས། ། རང་གི་ཁ་བ་ཅན་གྱི་རྗེ་འབངས་ལ། །རང་གི་ནུས་པས་སྲི་ཞུ་ཅུང་ཟད་སྒྲུབ”ཅེས་པ་ནི་དགེ་འདུན་ཆོས་འཕེལ་སྐུ་ཉིད་ཀྱི་ལྗགས་རྩོམ་རྩོམ་འཕྲོ་ >ནང་འཁོད་པའི་སྙན་ཚིག་ཅིག་ཡིན་པ་དེས་སྐུ་ཉིད་ཀྱིས་ཕ་ཡུལ་དང་སྤུན་ཟླར་བཅངས་པའི་བརྩེ་བ་ལྷད་མེད་ངང་གིས་མཚོན་ཡོད།
དགེ་འདུན་ཆོས་འཕེལ་ནི་1903ལོར་ད་ལྟའི་མཚོ་སྔོན་གྱི་རེབ་གོང་རྫོང་ལ་འཁྲུངས་པ་དང་1951ལོར་ལྷ་སར་སྐུ་གཤེགས་ཤིང་། ཁོང་འཚོ་བཞུགས་ཀྱི་དུས་ཐུང་ནང་ཐུགས་གཤིས་གཞན་དང་མི་འདྲ་བ་ཞིག་ཡོད།
ཁོང་ནི་དེང་རབས་བོད་ཀྱི་ལོ་རྒྱུས་ཐོག་ནང་ཆོས་ལ་མཁས་པའི་དགེ་འདུན་པ་ངོ་མཚར་ཅན་ཞིག་དང་། རིག་གཞུང་མཁས་དབང་། རྟོགས་སད་མཁན་པོ་བཅས་ཡིན་ལ། བོད་ཀྱི་སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་རིང་ལུགས་ཀྱི་གདོང་སྐྱོད་པ་དང་བོད་བརྒྱུད་ནང་བསྟན་གྱི་དགོངས་པ་འཇིག་རྟེན་པར་གོ་བདེའི་ལམ་ནས་འགྲེལ་མཁན་ཞིག་ཡིན་པ་མ་ཟད། བབ་ཆགས་ཀྱི་དངོས་གཙོ་རིང་ལུགས་པའང་ཡིན། དཀའ་ངལ་སྣ་ཚོགས་འཕྲད་པའི་ཁོང་གི་མི་ཚེའི་ཡུན་ཐུང་ནང་ངོ་མཚར་ཇི་སྙེད་བྱུང་བ་དང་ཐུགས་གཤིས་ཀྱང་ཐུན་མོང་མ་ཡིན་པ་ཞིག་མངའ་བས་ཡང་དག་པའི་རྣམ་དཔྱོད་ལས་འཁྲུངས་པའི་དགོངས་པ་བཞེས་ཚུལ་གྱིས་ད་ལྟའང་སྐྱེ་བོ་མང་པོས་ཁོང་གི་གསུང་དྲངས་དང་འདྲོང་བཞིན་ཡོད་ལ་ཁོང་གི་རིག་གཞུང་ཞིབ་འཇུག་བྱས་འབྲས་ཐུན་མོང་མ་ཡིན་པ་ཞིག་ཡོད་པས་རྗེས་རབས་པར་བློ་སྐྱེད་མང་པོ་སྦྱིན།
ཁོང་གིས་རིག་གཞུང་ཞིབ་འཇུག་གི་བསམ་བློ་དང་བརྟག་ཐབས་ཐད་སྲོལ་རྒྱུན་གྱི་བོད་རིག་པ་རྒྱུན་བསྐྱངས་པའི་ཐོག་དེང་རབས་ཀྱི་བོད་རིག་པའི་ཞིབ་འཇུག་བྱེད་སྟངས་འདུས་པས་བོད་ཀྱི་རིག་གཞུང་ལོ་རྒྱུས་ཐོག་དུས་རབས་གསར་འབྱེད་ཀྱི་དོན་སྙིང་ལྡན་ཞིང་བོད་ཀྱི་དེང་རབས་བོད་རིག་པའི་ངེས་པ་དོན་གྱི་མཁས་པ་ཆེན་པོར་གྱུར། ལྷག་པར་དུ་ཁོང་ནི“བཅོས་སྒྱུར་འདུན་པ་ལྷག་པར་བཅངས། ཕ་ས་སྲུང་བའི་བརྩེ་བ་ཟབ”པའི་རྒྱལ་གཅེས་རིང་ལུགས་པ་མཐར་ཕྱིན་པ་ཞིག་ཡིན་པར་བརྟེན་སྐྱེ་བོ་ཀུན་གྱིས་གུས་བཀུར་ཞུ་བཞིན་ཡོད།
དགེ་འདུན་ཆོས་འཕེལ་གྱི་སྐུ་ཚེ་ཧྲིལ་པོར་ཕྱིར་མིག་ལྟ་སྐབས། ཁོང་ནི་རང་གི་མི་རིགས་ལ་ལྷག་པར་དགའ་ཞེན་ཆེ་ལ་མེས་རྒྱས་ལ་དེ་བས་དགའ་ཞེན་ཡོད་པ་ཞིག་སྟེ། 1983ལོར་བོད་རིག་པའི་མཁས་པ་ལི་ཡེའུ་དབྱིས“དགེ་འདུན་ཆོས་འཕེལ་ནི་ཕུལ་དུ་བྱུང་བའི་རྒྱལ་གཅེས་རིང་ལུགས་པ་དང་། མི་རིགས་རིང་ལུགས་པ། བབ་ཆགས་ཀྱི་དངོས་གཙོ་སྨྲ་བ་ཞིག་ཡིན། སྐབས་དེ་དུས་བཙན་རྒྱལ་རིང་ལུགས་ཀྱི་ཁ་ཕྲལ་པས་མེས་རྒྱལ་ཁ་ཕྲལ་གཏོང་བའི་ངན་སེམས་བྱེད་སྤྱོད་སྤེལ་བ་དང་བཀས་བཀོད་རྒྱུད་འཛིན་ཞིང་བྲན་བདག་པོས་གདུག་རྩུབ་དབང་སྒྱུར་བྱེད་པ་དང་སྲོལ་ངན་གྱི་བག་ཆགས་སྟུག་པའི་ཁོར་ཡུག་ཁྲོད་ཁོང་གིས་ངན་པ་ཁྱུ་འདྲེས་མེད་པར་རང་གི་ལྟ་བ་རྒྱུན་འཁྱོངས་ཀྱིས་གྲོགས་མེད་ཁེར་རྐྱང་ངང་བཞུགས་ཐུབ་པ་ཤིན་ཏུ་དཀའ་བ་ཞིག་ཡིན”ཞེས་བཤད།
1937ལོར་རི་པིན་གྱིས་ཀྲུང་གོར་ཕྱོགས་ཡོངས་ནས་བཙན་འཛུལ་བྱས་པ་དང་། 1939ལོར་འཛམ་གླིང་དམག་ཆེན་གཉིས་པ་ལངས་སྐབས། བོད་ཀྱི་དབང་སྒྱུར་ཚོགས་པས་ཕྱིར་འབུད་བྱས་ནས་རྒྱ་གར་ལ་འཚོ་བ་སྐྱེལ་བའི་སྤོམ་མདའ་རབ་དགའ་དང་ཐུབ་བསྟན་ཀུན་འཕེལ་སོགས་ཀྱིས་ཀ་ལུན་པུར“བོད་ཀྱི་གསར་བརྗེའི་ཏང”བཙུགས་པ་དང་། དེའི་དམིགས་ཡུལ་ནི་བོད་ཀྱི་ཞིང་བྲན་ལམ་ལུགས་མགོ་རྟིང་བསློགས་ནས་བཅོས་སྒྱུར་བྱ་རྒྱུ་དེ་ཡིན་པ་རེད། ཨེ་ཤེ་ཡ་ལྷོ་མར་ལོ་12འཚོ་བཞུགས་གནང་བའི་དགེ་འདུན་ཆོས་འཕེལ་ལ་རྒྱ་གར་གྱི་མི་རིགས་དམངས་གཙོའི་སྒྱུར་བཅོས་ཀྱི་ཤན་ཞུགས་ནས“བོད་ཀྱི་གསར་བརྗེའི་ཏང”གི་སྐྱིད་སྡུག་དང་འབྲེལ་བ་དམ་ཟབ་བྱས་པ་མ་ཟད། ཏང་ཤོག་དེའི་རྟགས་མའི་རི་མོའང་ཇུས་འགོད་བྱས་ཤིང་། ཁོང་གིས་རི་མོ་ཤེས་པར་བརྟེན་རྟགས་མ་འབྲི་བའི་སྐབས་མཚོན་དོན་མང་པོ་བཅུག་ནས་བོད་ཀྱི་འབྱུང་འགྱུར་ལ་བཅངས་པའི་འདུན་པ་མཚོན་པར་བྱས།
མི་སེར་རྒྱལ་ཁབ་བཙུགས་པའི་ཐོག་མར་དུས་བབ་ཡག་པོ་མེད་པའི་ཁར་ནུབ་ཕྱོགས་སྟོབས་ལྡན་རྒྱལ་ཁབ་ཀྱིས་སྐབས་དང་བསྟུན་ཏེ་ཀྲུང་གོར་སྟོབས་ཤུགས་རྒྱ་བསྐྱེད་པའི་སྐབས། དབྱིན་ཇི་སྲིད་གཞུང་གིས་བོད་བཟུང་རྒྱུའི་ཧམ་སེམས་བཅངས་ཏེ་1913ལོའི་ཟླ་10ཚེས་13ནས་1914ལོའི་ཟླ་7བར་རྒྱ་གར་གྱི་རྡི་ལི་གསར་པ་དང་ཤིས་མུའུ་ལར་གྲོས་མོལ་བྱས། གྲོས་མོལ་ལ་གཞོགས་འདེགས་བྱ་ཆེད་དབྱིན་ཇི་སྲིད་གཞུང་གིས་མ་ཁེ་མ་ཧུང་འཐུས་མིར་བཏང་སྟེ་གསང་གྲོས་ལམ་ནས་ཡིག་ཆ་བརྗེ་རེས་ཀྱིས་དབྱིན་ཇིའི་ཕྱོགས་གཏོགས་པས་ས་མཚམས་འབྱེད་པའི“མ་ཁེ་མ་ཧུང་ས་ཐིག”བཀོད་པ་མ་ཟད། ཀྲུང་གོའི་སྐུ་ཚབ་ཁྲེང་དབྱི་ཧྥན་ལ་ >བཙན་གིས་འཇོག་ཏུ་བཅུག་ཡོད་མོད། འོན་ཀྱང“མ་ཁེ་མ་ཧུང་ས་ཐིག”ཅེས་པ་ནི་ཀྲུང་གོའི་ལྐོག་ལ་དབྱིན་ཇི་བས་བཟོས་པ་ཞིག་ཡིན་པས་སྔར་ནས་ད་བར་ཀྲུང་གོས་ཁས་ལེན་གཏན་ནས་བྱས་མེད་སྟབས་ཁྲིམས་ལས་འགལ་བ་དང་གོ་མི་འཕེར་བ་ཞིག་ཡིན། དབྱིན་ཇིས་བཟོས་པའི“མ་ཁེ་མ་ཧུང་ས་ཐིག”ཅེས་པའི་ས་མཚམས་གནད་དོན་གྱི་མཐིལ་བརྟོལ་ཆེད་དགེ་འདུན་ཆོས་འཕེལ་གྱིས་གནས་མཇལ་བར་བརྫུས་ནས་སྐུ་རྐྱང་ངང་བོད་ཀྱི་མོན་རྟ་དབང་རྒྱུད་ལ་ཕེབས། དེར་ཟླ་གཅིག་བཞུགས་རིང་ཁོང་གིས་དེ་གའི་གནས་ཚུལ་བརྟག་དཔྱད་ཞིབ་ཕྲ་མཛད་པ་དང་ཆབས་ཅིག་ས་བཀྲ་ཡང་བཀོད་པ་དེ་ཕྱིས་སུ་བོད་ཀྱི་ཡར་ཐོན་མི་སྣས་འབྲེལ་ཡོད་དཔྱད་གཞི་མེས་རྒྱལ་ལ་བསྐྱལ་བ་རེད།
ཡིད་སྐྱོ་དགོས་པ་ཞིག་ལ་འཚོ་བཞུགས་སྐབས། མུན་ནག་གི་བཀས་བཀོད་རྒྱུད་འཛིན་ཞིང་བྲན་སྤྱི་ཚོགས་ཁྲོད་བློ་ཁོག་ཆེན་པོས་འཐབ་རྩོད་བྱེད་ཕོད་པའི་དགེ་འདུན་ཆོས་འཕེལ་གྱིས“ཐ་ཤལ་བར་ཁ་གཏད་གཅོག”རིང་སྐུ་ཉིད་ཐ་ཤལ་བས་ཕམ་པར་བྱས། ཁོང་གི་རྒྱལ་གཅེས་མཛད་ཕྱོགས་ལ་དབྱིན་ཇི་དང་རྒྱ་གར་སྲིད་གཞུང་ཁོང་ཁྲོ་ལངས་ནས་ལྷ་སའི་དབྱིན་ཇིའི་ཕྱོགས་གཏོགས་པ་དང་ངན་འབྲེལ་གྱིས་མི་བདེན་རྫུན་སྒྲིག་གིས་བསྙོན་བཏགས་ཤིང་། ཁོང་བཙོན་ལ་བཅུག་ནས་མཐར་1950ལོའི་ཟླ་11པར་གློད་བཀྲོལ་བཏང་ཡང་། བཙོན་ཁང་ལ་ལོ་4བཞུགས་རིང་ཁོང་གི་ལུས་སེམས་གཉིས་ཀར་ཕོག་ཐུག་ཆེན་པོ་བྱུང་ནས་གྲོངས་པ་དང་གྲོངས་དུས་དགུང་གྲངས་48ལ་མ་གཏོགས་ཕེབས་ཀྱི་མེད།


text:
ང་ཚོ་འགྲོ་བསྐྱོད་བྱེད་སའི་གནམ་གྲུ་དེ་ཞོགས་པའི་ཆུ་ཚོད་ ༡༠ ཡིན་དུས་ཆུ་ཚོད་བརྒྱད་དང་ཕྱེད་ཀའི་ཐོག་ཤི་ལོང་གི་གནམ་གྲུ་འབབ་ཚུགས་སུ་འབྱོར་སོང་། དེའི་སྐབས་སུ་ང་ཚོ་འགྲོ་སའི་གནམ་གྲུ་དེ་གནས་ཚུལ་གྱི་རྐྱེན་པས་འཕུར་བསྐྱོད་བྱེད་མ་ཐུབ་པར་བརྟེན། གནམ་གྲུ་གཞན་པ་ཞིག་གི་ནང་དུ་ཆུ་ཚོད་ ༡༢ དང་སྐར་མ་༤༥ ཡི་ཐོག་བྷག་ཌོ་ར་(སྐྱཎཐྲརྟྣཔྱཎ)བརྒྱུད་དེ་བསྐྱོད་པས་ཉིན་རྒྱབ་ཀྱི་ཆུ་ཚོད་གཉིས་པར་གྷོ་ཧ་ཀྲིར་འབྱོར་ཐུབ་པ་བྱུང་།
ང་ཚོ་ཤི་ལོང་དུ་སླེབས་མ་ཐག་ཡུལ་དེའི་འཇབ་རྒོལ་པའི་དོན་རྐྱེན་གྱིས་ལག་ཐོག་ཁ་པར་གྱི་བྲེལ་ལམ་ཆད་སོང་། ང་ཚོས་ས་ཆ་གཞན་ནས་ཉོས་པའི་(ྔདྲན སྐྲཎཔྱརྟ) རྒྱ་གར་ནུབ་ཤར་གྱི་མངའ་སྡེ་ཁག་ནང་བེད་སྤྱོད་ཐུབ་ཀྱི་མེད་པར་བརྟེན་དཀའ་ངལ་ཕྲན་ཙམ་བྱུང། མཐའ་མ་དེ་ལ་ང་ཚོས་ཁ་ལོ་བའི་ལག་ཐོག་ཁ་པར་བརྒྱུད་དེ་སྒོ་སྒྲིག་བྱེད་མཁན་ཚོར་འབྲེལ་བ་བྱས་པ་ཡིན། འགྲིམ་འགྲུལ་དོ་ཕོག་གི་རྐྱེན་པས་ང་ཚོ་ཤི་ལོང་དུ་ཆུ་ཚོད་དྲུག་དང་ཕྱེད་ཀའི་ཐོག་སླེབས་སོང་། དེར་གོ་སྒྲིག་ཞུ་མི་དང་། བཀྲ་ཤིས་ལགས། མགོན་པོ་ལགས་སོགས་ཕེབས་བསུར་བཅར་ནས་སྐུ་ངོ་བཀྲས་མཐོང་བསྟནའཛིན་རྣམ་རྒྱལ་ལགས་ཀྱི་བཀའ་སློབ་གནང་སའི་མགྲོན་ཁང་དེར་བསྡད་པ་ཡིན།
ང་ཚོ་ཤི་ལོང་དུ་སླེབས་སྐབས་ཡུལ་དེར་གནམ་གཤིས་གྲང་ཤོས་ཡིན་པའི་དུས་ཤིག་ཡིན་མིན་ལ་མ་ལྟོས་པར་གོ་སྒྲིག་གནང་མཁན་ཚོས་ངལ་བ་ཁྱད་བསད་ཀྱིས་གྲ་སྒྲིག་ཡག་པོ་གནང་འདུག དེ་ནི་ངའི་བསམ་པར་ང་ཚོ་བསྐོར་བསྐྱོད་བྱས་པའི་ས་ཆ་གྲང་ཤོས་ཤིག་ཡིན་པའི་ཚོར་བ་བྱུང། ཕྱི་ཚེས་༡༩ ཉིན་ཡུལ་དེར་ཡོད་པའི་གོ་སྒྲིག་པ་ཚོས་འདུ་སྐོང་བྱས་པའི་ཚོགས་འདུ་དེར་། ང་ཚོར་བཀྲས་མཐོང་བསྟན་འཛིན་རྣམ་རྒྱལ་ལགས་ཀྱི་མི་ཚེའི་ལོ་རྒྱུས་ཀྱི་འཁོར་ཐག་དང་། རྒྱབ་སྐྱོར་བྱེད་མིའི་འཁོར་ཐག བརྙན་འཕྲིན་སོགས་འགྲེམ་སྤེལ་བྱེད་རྒྱུའི་གོ་སྐབས་བཟང་པོ་བྱུང་། དེ་བྱེད་དགོས་པའི་རྒྱུ་མཚན་གཙོ་བོ་ནི་སྐུ་ངོ་མཆོག་ནས་བོད་སྤྱི་པའི་ཐོག་ཕྱག་ལས་ག་རེ་གནང་ཡོད་པ་དག་མི་མང་ཚོར་གོ་རྟོགས་ཡོང་ཆེད་ཡིན།
(ཁོང་ལ་གཞོན་སྐྱེས་གཉིས་ཀྱི་དབྱིན་སྐད་ཐོག་དྲི་བ་མི་འདྲ་བ་གཉིས་གནང་བ་དེས་ང་ཚོར་སེམས་ཤུགས་གསར་པ་ཞིག་བྱིན་ཡོད་པ་ནི་ཁྱེད་ཀྱི་གཤམ་དུ་ཡོད་པའི་བརྙན་འཕྲིན་ཐོག་གཟིགས་ན་མཁྱེན་གསལ་རེད།)
ཚོགས་འདུ་གྲོལ་ཚར་བའི་རྗེས་ང་ཚོར་དུས་ཚོད་མི་ཉུང་བ་ཞིག་ཡོད་པར་བརྟེན། སྐུ་ངོ་མཆོག་ཁྲོམ་སའི་བསྟི་གནས་སུ་ཡོད་པའི་བོད་མི་ཚོ་དང་ཚོང་ཁང་སོགས་སུ་དངོས་སུ་ཕེབས་ནས་ཐུག་འཕྲད་གནང་ཡོད། ཁོང་གིས། ཚོང་ཟོག་ཉོ་མཁན་མང་ཆེ་བ་བོད་པའི་སར་ཉོ་བར་ཡོང་གི་ཡོད་པ་ནི་ང་ཚོ་བོད་པ་ཚོར་དམིགས་བསལ་གྱི་ལག་རྩལ་ཞིག་ཡོད་པའི་རྟགས་རེད་ཅེས་ཀུ་རེའི་ཚུལ་དུ་གསུངས་གནང་སོང་། ང་སྐུ་ངོ་བཀྲས་མཐོང་བསྟན་འཛིན་རྣམ་རྒྱལ་ལགས་དང་ལྷན་དུ་ཀ་རྡོར་སྒང་གསུམ་ལ་སྐོར་བསྐྱོད་འགྲོ་དུས་གནས་ཚུལ་མང་པོའི་ཐོག་ཤེས་རྟོགས་བྱུང་ལ། མི་མང་ཚོའི་སེམས་ཁྲལ་བྱ་ཡུལ་གང་ཡིན་པ་ཡང་མྱོང་ཚོར་བྱུང་། སྤྱིར་བཏང་མི་ཚང་མར་སོ་སོའི་འཚོ་བ་དང་ སློབ་སྦྱོང། ཡུལ་མིའི་དཀའ་ངལ་སོགས་ཡོད་ནའང་། ཁོང་ཚོས་སེམས་ཁྲལ་ཆེ་ཤོས་བྱ་ཡུལ་ནི་༧གོང་ས་མཆོག་དང་བོད་ནང་གི་བོད་མི་ཚོར་རོགས་རམ་གང་འདྲ་བྱ་ཡི་ཡིན་ཞེས་པ་དེ་ཡིན།


text:
གསར་འགོད་གསལ་བསྒྲགས།
༄༅། །ཕྱི་ལོ་ ༢༠༡༧ ཟླ་ ༡༠ ཚེས་ ༦།༧ ཉིན་གཉིས་རིང་འཛམ་གླིང་རྒྱ་ནག་སྨན་གྱི་མཐུན་ཚོགས་ World Federation of Chinese Medicine Societies ཞེས་པའི་གོ་སྒྲིག་འོག་བོད་ལུགས་གསོ་རིག་ཆེད་ལས་ཚོགས་པ་ Specialty Committee of Tibetan Medicine ཞེས་པའི་གོ་སྒྲིག་འོག་བོད་ལུགས་གསོ་རིག་གི་ལུས་སེམས་བདེ་ཐང་། ཐུན་མོང་གི་གསོ་ཐབས་འཚོལ་བ་ཞེས་པའི་བརྗོད་གཞིའི་ཐོག་ལོ་འཁོར་བགྲོ་གླེང་ཚོགས་འདུ་ཐེངས་གསུམ་པ་དེ་ཨ་རི་ཧར་ཝཊ་གཙུག་ལག་སློབ་གཉེར་ཁང་གི་སྨན་གྱི་སློབ་གླིང་དུ་ཚོགས་རྒྱུའི་གསལ་བསྒྲགས་སྤེལ་འདུག
མངོན་གསལ་བརྗོད་འདོད་ཡོད་པ་ཞིག་ལ། རྒྱ་དམར་གཞུང་གིས་བར་ལམ་བོད་སྨན་བདག་ཐོབ་ཐད་རྒྱལ་སྤྱིའི་ནང་འབད་བརྩོན་བྱེད་པ་དང་། བོད་རིགས་སྨན་པ་འཇིགས་མེད་ཕུན་ཚོགས་ལགས་བེད་སྤྱོད་གཏོང་བ། བཞུགས་སྒར་སྨན་རྩིས་ཁང་ལ་གསང་བ་བྱ་རྒྱུ་མ་ཟད། ཚོགས་འདུར་གདན་ཞུ་གཏམ་བཤད་གོ་སྒྲིག་བྱས་ན་འགྲིག་མིན་སོགས་ཨ་རི་འབྲེལ་མཐུད་པར་བཀོད་མངགས་བྱ་སྟངས་ལ་ཞིབ་སྐབས་རྒྱ་དམར་གྱི་སྲིད་བྱུས་ངན་པ་ཞིག་འོག་གྲབས་བྱེད་ཀྱི་ཡོད་པ་རེད།
ཚོགས་འདུ་འདི་བོད་ཀྱི་སྲོལ་རྒྱུན་སྨན་གྱི་རིག་གནས་ཡར་རྒྱས་གཏོང་ཕྱོགས་རྐྱང་པ་ཡིན་དང་། རྒྱ་དམར་གཞུང་གིས་བོད་རིགས་སྨན་པ་འཇིགས་མེད་ཕུན་ཚོགས་ལགས་བརྒྱུད་འཕྲལ་ཕུགས་དམིགས་ཡུལ་གཞན་ཇི་ཡོད་རིམ་བཞིན་རྟོགས་པ་བྱ་དགོས་ལ་བརྟེན་དགག་བྱ་ལས་དགོས་པ་གལ་ཆེར་འཛིན་ཏེ་ཚོགས་འདུ་དེར་བཞུགས་སྒར་སྨན་རྩིས་ཁང་ནས་གཞུང་འབྲེལ་སྨན་པ་རྒན་པ་གཉིས་ཆེད་གཉེར་ཞུས་པའི་ཐོག་ལས་ཐོག་སྨན་པ་གང་མང་ཕོགས་མེད་དགོངས་ཞུའི་ཐོག་བསྐྱོད་འཐུས་བཀའ་འཁྲོལ་གནང་བ་དང་། ཨ་རི་དང་། ཡུ་རོབ་ཁུལ་སྨན་རྩིས་ཁང་གི་སྨན་པ་ཟུར་པ་གང་མང་ཕེབས་ཐབས་སྐོར་གནས་འབྲེལ་ཞུས་ཡོད་པ་བོད་ནས་སྤུན་ཟླ་སྨན་པ་མང་དག་ཅིག་དངོས་སུ་ཕེབས་རྒྱུ་ཡིན་པ་རྣམས་དང་བཟང་ཕྱོགས་ཀྱི་འབྲེལ་ལམ་གོང་མཐོར་གཏོང་ཐུབ་པའི་རེ་བ་ཞུ་གི་ཡོད།
རྒྱ་དམར་གྱིས་བོད་རིགས་སྨན་པ་འཇིགས་མེད་ཕུན་ཚོགས་ལགས་བེད་སྤྱོད་བཏང་སྟེ་ཚོགས་འདུ་བཞི་པ་ཚོགས་སྐབས་འདི་ལོའི་ཚོགས་འདུའི་ཉམས་མྱོང་གཞི་བཅོལ་གྱིས་ལངས་ཕྱོགས་ཡོང་རྒྱུ་བཅས། བཞུགས་སྒར་སྨན་རྩིས་ཁང་ནས་ ༢༠༡༧ ཟླ་ ༡༠ ཚེས་ ༤ ལ།།
མཐའ་མའི་འདོན་ཐེངས་།: 06.10.2017 ཉིན། 2:57 PM<< སྔ་མ།


text:
བོན་ཆོས་ནི་མདོ་དབུས་མཐོ་སྒང་རང་ས་རང་ཡུལ་ནས་བྱུང་ཞིང་ད་ལྟའི་བར་དུ་རྒྱུད་འཛིན་བྱུང་བའི་གནའ་བོའི་ཆོས་ལུགས་ཤིག་ཡིན་པའི་ཆ་ནས། ལོ་རྒྱུས་ཡུན་རིང་ལྡན་པ་མ་ཟད། སྙན་གྲགས་ཀྱི་བ་དམ་ཕྱོགས་ཀུན་གཡོ་བའི་བོན་པོའི་དགོན་སྡེའང་གང་མང་ཡོད། ད་ལྟ་ང་ཚོས་བོན་ཆོས་ཕྱི་དར་སྐབས་དང་དེའི་རྗེས་སུ་བཞེངས་པའི་མཚོན་བྱེད་རང་བཞིན་ལྡན་པའི་དགོན་སྡེ་འགའ་ངོ་སྤྲོད་ཉུང་བསྡུས་ཤིག་བྱེད།
བོད་ཡིག་ཡིག་ཆ་ཁག་ཏུ་བཀོད་པ་ལྟར་ན། བོན་གྱི་གཏེར་སྟོན་ཆེན་མོ་གཤེན་ཆེན་ཀླུ་དགའི་སློབ་མ་བྲུ་ཡི་རྗེ་བཙུན་གཡུང་དྲུང་བླ་མས་གཡས་རུ་དབེན་སའི་དགོན་པ་བཏབ་ལ། དེ་ནི་བོན་ཆོས་སྒྲུབ་སྦྱོང་བྱ་ཡུལ་གྱི་གནས་གཙོ་བོ་ཞིག་ཏུ་གྱུར། དུས་སྐབས་དེའི་རིང་དགོན་སྡེ་དེ་དར་རྒྱས་ཆེན་པོ་བྱུང་བས། བོན་པོའི་བླ་སྤྲུལ་མཁས་ཆེན་གང་མང་གསོ་སྐྱོང་གནང་། སྤྱི་ལོ་༡༣༨༦ ལོར་ཤ་འོད་བྱུང་བས་དགོན་པ་བསྣུབས་པ་དང་། དེའི་རྗེས་སུ་གཡས་རུ་དབེན་ས་ཁའི་དགོན་པ་བསྐྱར་འཛུགས་བྱེད་ཐུབ་མེད་པ་རེད།
གཤེན་ཆེན་ཀླུ་དགའི་སློབ་བུ་གཞན་པ་མཚན་ལ་ཞུ་ཡས་ལེགས་པོ་བྱ་བས། དུས་རབས་༡༡ ཡས་མས་ཀྱི་ནང་དུ། ཡང་བོན་གྱི་སྔགས་དགོན་ཀུན་ཁྱབ་གླིང་ཞེས་པ་བཏབ་པ་དང་། དགོན་པ་དེ་ནི་རྫོགས་ཆེན་སྒྲུབ་སྦྱོང་བྱ་ཡུལ་གྱི་ལྟེ་གནས་ཤིག་ཡིན།
གཤེན་ཆེན་ཀླུ་དགའི་སློབ་བུ་གཙོ་བོ་སྤ་སྟོན་དཔལ་མཆོག་བཟོས་པོས། བོན་གྱི་སྔགས་སྡེ་དར་སྤེལ་གཏོང་ཆེད། སྒྲུབ་སྦྱོང་ཉམས་ལེན་བྱ་ཡུལ་གྱི་གནས་ཡུལ་སྟབས་བདེ་ཞིག་བསྐྲུན་པ་དང་། རྨང་གཞི་དེའི་སྟེང་དུ་རིམ་བཞིན་འཕེལ་རྒྱས་བཏང་། མཇུག་མཐར་སྐད་གྲགས་ཅུང་ཆེ་བའི་ཆེད་དུ་བོན་གྱི་སྔགས་ཆོས་ཉམས་ལེན་བྱ་ཡུལ་གྱི་ལྟེ་གནས་ཤིག་ཏུ་གྱུར།
དུས་རབས་༡༡ ཡས་མས་སུ། ད་དུང་ཡང་མཚན་ལ་མཁས་པ་དཔལ་ཆེན་བྱ་བའི་བོན་གྱི་མཁས་གྲུབ་ཆེན་མོ་ཞིག་གིས། སྐད་གྲགས་ཆེ་བའི་བཟང་པོ་རིའི་དགོན་པ་བཏབ། དགོན་སྡེ་དེ་ནི་ཆེད་དུ་བོན་གྱི་སྲོལ་རྒྱུན་མཚན་ཉིད་རིག་པ་སློབ་གཉེར་བྱ་ཡུལ་ཞིག་ཡིན།
གོང་གི་བོན་གྱི་དགོན་སྡེ་བཞིའམ་སྒྲུབ་གནས་ཆེན་པོ་བཞི་ནི། ཆ་ཚང་གཙང་ཕྱོགས་ཀྱི་གཞིས་ཀ་རྩེ་ས་ཁུལ་དུ་ཡོད། དགོན་པ་སོ་སོས་ཉམས་ལེན་བྱེད་ཕྱོགས་མི་འདྲ་བ་ལས། གཡས་རུ་དབེན་སའི་དགོན་པ་དང་སྤ་སྟོན་དཔལ་མཆོག་བཟོས་པོས་བཏབ་པའི་གསང་སྔགས་ལྟེ་གནས་གཉིས་ཀྱིས། གཙོ་བོ་སེམས་ཕྱོགས་དང་བསམ་གཏན་སྒྲུབ་སྦྱོང་ལག་ལེན་གྱི་སྐོར་གཙོ་བྱེད། དུས་རབས་བཅུ་བཞི་བའི་མཇུག་ནས་བཟུང་། བོན་གྱི་སྒྲུབ་གནས་དེ་དག་བཞི་བོ་རིམ་བཞིན་ཉམས་རྒུད་དུ་གྱུར་བས། མིག་སྔར་བཟང་པོ་རི་སོགས་བསྐྱར་བཞེངས་བྱས་ཡོད་པ་ལས། གཞན་པ་དག་ལ་རྗེས་ཤུལ་ཙམ་ལས་ལྷག་མེད།
ནང་བསྟན་ཕྱི་དར་གྱི་དུས་འགོ་རུ་བཙུགས་པའི་བོན་དགོན་དག་སྔ་གཞུག་ཏུ་ཉམས་རྒུད་བྱུང་རྗེས། སླར་ཡང་བསྐྱར་དར་གྱི་དུས་རིམ་ཞིག་བསུས། དུས་རབས་༡༤ པར། སི་ཁྲོན་རྒྱ་རོང་ས་ཁུལ་དུ་བོན་གྱི་བླ་ཆེན་གྲགས་ཅན་ཞིག་བྱུང་། ཁོང་ནི་བོན་གྱི་ལོ་རྒྱུས་སྟེང་དུ་གོ་གནས་ཆེན་པོ་ཡོད་པའི་རྗེ་མཉམ་མེད་ཤེས་རབ་རྒྱལ་མཚན་མཆོག་ཉིད་རེད། (སྤྱི་ལོ་༡༣༥༦ ?སྤྱི་ལོ་༡༤༡༥)རྗེ་མཉམ་མེད་ཆེན་མོ་རྒྱ་རོང་ས་ཁུལ་ནས་བོད་ལྗོངས་གཞིས་ཀ་རྩེ་རུ་ཕེབས་ནས། རང་ཉིད་ཀྱིས་སྒྲུབ་སྦྱོང་བྱེད་པའི་ཞོར་ཏུ་བོན་ཆོས་དར་སྤེལ་བཏང་སྟེ། སྤྱི་ལོ་༡༤༠༥ལོར་སྨན་རི་དགོན་པ་བཏབ། དགོན་པ་དེ་ནི་ད་ལྟའི་གཞིས་ཀ་རྩེ་ས་ཁུལ་གྱི་རྣམ་གླིང་རྫོང་གི་མངའ་ཁོངས་སུ་ཡོད། སྨན་རི་དགོན་ནི་བོད་ཁུལ་སྤྱི་ན་སྙན་གྲགས་ཆེ་བ་མ་ཟད། བོན་གྱི་དགོན་སྡེ་ཁག་ལས་ཀྱང་དགོན་པ་ཆེས་སྔ་མོར་བརྩི། མིག་སྔར། སྨན་རི་དགོན་དུ་སྔར་བཞིན་ཆོས་རྒྱུན་མ་ཉམས་པར་གནས་པ་དང་། དེང་དུས་གཙང་ཕྱོགས་ས་ཁུལ་ལམ་བོད་ལྗོངས་གཞིས་ཀ་རྩེ་ས་ཁུལ་དུ་སྙན་གྲགས་ཆེན་པོ་ལྡན་པའི་བོན་གྱི་དགོན་སྡེ་གཙོ་བོ་ཞིག་ཡིན།
བོན་གྱི་མཁས་གྲུབ་ཆེན་མོ་ཟླ་བ་རྒྱལ་མཚན། (སྤྱི་ལོ་༡༧༩༦ ལོར་སྐུ་འཁྲུངས།) དགུང་ལོ་གཞོན་དུས་སྨན་རི་དགོན་ནས་བོན་གཞུང་ཆ་ཚང་སློབ་སྦྱོང་བྱས་མྱོང་། སྤྱི་ལོ་༡༨༣༤ ལོར། ཁོང་གིས་གཙང་ཕྱོགས་ས་ཁུལ་དུ་སྨན་རི་དགོན་གྱི་བུ་དགོན་ཞིག་གསར་བཞེངས་བྱས། དེ་ནི་སྐད་གྲགས་ཆེ་བའི་གཡུང་དྲུང་གླིང་རེད། དགོན་པ་དེའི་མཚན་ཆ་ཚང་ལ་རབ་ལེགས་གཡུང་དྲུང་གླིང་བྱ་བ་དང་། དགོན་པ་དེ་ནི་ད་ལྟའི་བོད་ལྗོངས་གཞིས་ཀ་རྩེ་སྨན་གླིང་རྫོང་གི་རབ་ལེགས་གྲོང་སྡེར་གནས། གཡུང་དྲུང་གླིང་ནི་ད་ལྟ་བོད་ལྗོངས་མངའ་ཁོངས་ཀྱི་ཆེས་ཆེ་བའི་བོན་པོའི་དགོན་པ་གཅིག་ཡིན། དགོན་པ་དེར་རྒྱུན་སྡོད་ཀྱི་གྲྭ་བ་༦༠ ལྷག་ཡོད་པ་དང་། ལོ་རྒྱུས་སྟེང་རྒྱུན་སྡོད་གྲྭ་བ་༥༠༠ ལྷག་ཀྱང་ཡོད་མྱོང་། གཡུང་དྲུང་གླིང་གསར་དུ་བཞེངས་པ་ནས་བཟུང་། སྤྱི་ཚོགས་སྟེང་དུ་སྙན་གྲགས་དང་བག་ཆགས་ཟབ་མོ་བཞག བོད་ལྗོངས་དང་བོད་ཁུལ་ས་ཆ་གཞན་པའི་བོན་གྱི་དགོན་སྡེ་ཁག་གི་མཁན་པོ་ཡང་དགོན་པ་འདིས་མངག་གཏོང་བྱེད་པ་དང་། དགོན་པ་འདི་ནས་ལོ་རེ་རེར་སྤེལ་བའི་ཆོས་གསུང་སྒྲུབ་ཆེན་ཚོགས་པའི་དུས་སྐབས་སུ། བོད་ཁུལ་ས་ཆ་གཞན་པ་ནས་ཕེབས་པའི་དད་ལྡན་མང་ཚོགས་ཁྲི་ཁ་ལྷག་གནས་འདིར་ཕེབས་ནས་ཆོས་ཞུ་སྲོལ་ཡོད།
དེ་མིན། སྨན་རི་དགོན་པའི་ནུབ་ཕྱོགས་ཀྱི་ཐག་མི་རིང་བའི་ས་ན་ཕུར་ནག་གླིང་དགོན་བྱ་བའི་བོན་གྱི་དགོན་སྡེ་ཞིག་ཡོད། སྔོན་མར་དགོན་པ་དེ་དང་སྨན་རི་གླིང་། གཡུང་དྲུང་གླིང་བཅས་ལ་བོན་གྱི་དགོན་ཆེན་གསུམ་ཞེས་འབོད་ལ། དགེ་ལུགས་པའི་དགོན་ཆེན་གསུམ་དང་འགྲན། མིག་སྔར་བོད་རང་སྐྱོང་ལྗོངས་ཀྱི་མངའ་ཁོངས་སུ། གཞིས་ཀ་རྩེ་ཕུད་པའི་གཞན་ད་དུང་བོན་གྱི་དགོན་སྡེ་ཆེས་མང་བའི་ས་ནི་ནག་ཆུ་དང་ཆབ་མདོ་ས་ཁུལ་ཡིན། དེའི་འཕྲོར་སི་ཁྲོན་དང་མཚོ་སྔོན། ཀན་སུའུ། ཡུན་ནན་སོགས་བོད་རིགས་ས་ཁུལ་དུའང་བོན་གྱི་དགོན་པ་མི་ཉུང་བ་ཡོད། ལྷག་པར་དུ་སི་ཁྲོད་རྒྱ་རོང་ས་ཁུལ་དུ་བོན་གྱི་སྟོབས་ཤུགས་ཆེན་པོ་ལྡན། དེ་ཡང་ཐུའུ་བཀན་བློ་བཟང་ཆོས་ཀྱི་ཉི་མས་གསུང་བ་བཞིན། “བོན་གྱི་དགོན་སྡེ། བོད་ན་གཤེན་དར་སྡིང་དང་། རྒྱལ་མོ་རོང་དུ་གཡུང་དྲུང་ལྷ་སྡིང་སོགས་ཡོད་པ་དུས་ཕྱིས་རྒྱ་ནག་གོང་མའི་དམག་གིས་བཤིགས་ནས་ལྷ་སྡིང་དུ་དགའ་ལྡན་བྱ་བའི་དགེ་ལུགས་པའི་དགོན་གསར་འཛུགས་པ་མཛད། བོན་ལུགས་མི་ཆོག་པའི་བཀའ་ཡམ་ཙམ་ཞིག་བསྒྲགས་ནའང་། ད་དུང་རྒྱལ་རོང་དང་ཚ་ཁོ་སོགས་ན་བོན་སྡེ་མང་ཙམ་ཡོད་པར་སྣང་ངོ། །” དེའི་ཐད་ལ་མཁར་རྨེའུ་བསམ་གཏན་ལགས་ཀྱིས་ཀྱང་ཕྱོགས་ཡོངས་ནས་ཞིབ་འཇུག་ཞིབ་ཚགས་ནན་མོ་གནང་ཡོད། ཁོང་གི་འདོད་པ་ལྟར་ན། སྤྱི་ལོ་༡༠༡༧ ལོ་ནས་༡༣༨༦ ལོའི་བར་འཚོ་བ་བདེ་འཇགས་ཡིན་པའི་དུས་འགོ་དང་བསྡུར་ན། དེའི་རྗེས་ཀྱི་དུས་རིམ་རིང་དུ་དཀའ་ངལ་ཆེན་པོ་དང་འཕྲད་ཡོད། དགེ་ལུགས་པས་ཆོས་སྲིད་དབང་ཆར་བརྟེན་ནས་རྒྱལ་སྲིད་སྐྱོང་བའི་རྗེས་སུ། ཆོས་ལུགས་བྱ་འགུལ་ལ་ཐེ་གཏོགས་བྱུང་། རྒྱལ་དབང་སྐུ་ཕྲེང་ལྔ་བས་སྲིད་དབང་སྐྱོང་བའི་སྐབས་སུ། བོན་པོ་དང་ཇོ་ནང་པར་ཐེངས་གང་མང་ལ་གནོད་འཚེ་ཐེབས། བོན་པོའི་དགོན་པ་ཁག་ཁ་ཤས། ལྷག་པར་དུ་ཁྱུང་པོ་ས་ཁུལ་གྱི་བོན་དགོན་དག་དགེ་ལུགས་པར་བསྒྱུར། ཁམས་ཀྱི་བད་རི་ས་ཁུལ་དུ་ཆེས་གནས་ཚུལ་ཚབས་ཆེན་ཞིག་བྱུང་། ཆེས་མི་ལེགས་པ་ཞིག་ལ་བོད་ལྗོངས་ཀྱི་ནང་ཆོས་དབང་བསྒྱུར་མཁན་ཚོས། སོག་པོའི་དམག་དཔུང་བཀོལ་ནས་ཁོ་ཚོའི་ཆོས་ལུགས་ཕྱོགས་ཀྱི་འགྲན་ཡ་རྩ་མེད་བཏང་། འོན་ཀྱང་རྒྱུ་མཚན་ཅི་ཡིན་མི་ཤེས་ཀྱང་། བོན་པོ་ཚོ་ཕྱིར་འབྲོ་ཐུབ་བྱུང་བས། ཇོ་ནང་བ་ཚོའི་ལུས་ཐོག་ཏུ་བབ་པའི་གོད་ཆག་མྱོང་མ་དགོས་པ་རེད། ཇོ་ནང་པའི་གྲྭ་བཙུན་ཆ་ཚང་བོད་ལྗོངས་དཀྱིལ་དབུས་ནས་ཕྱིར་འབུད་བཏང་། ཆོས་དབང་གསར་བས་དབང་བསྒྱུར་བྱེད་པའི་དུས་རིམ་ཡོངས་སུ། གནོད་འཚེ་དེ་ལྟ་བུ་ཡང་ནས་ཡང་དུ་རྒྱུན་མ་ཆད་པར་བྱུང་། འོན་ཀྱང་རྒྱལ་མོ་རོང་ནི་དུས་ནམ་ཡང་བོན་པོའི་གཞི་ས་གཙོ་བོ་ཡིན། ལོ་མང་པོའི་རིང་དུ། གནས་དེ་ནས་མན་ཇུ་རིགས་ཀྱི་བཙན་འཛུལ་འགོག་ཐུབ་པ་བྱུང་། ཁེར་རྐྱང་རོགས་མེད་དུ་གྱུར་བའི་གོང་མ་ཆན་ལུང་རྒྱལ་བོས་དགེ་ལུགས་པའི་བླ་མ་ལྕང་སྐྱ་རོལ་བའི་རྡོ་རྗེར་རོགས་ཞུ་མི་བྱེད་ཐབས་མེད་བྱུང་སྟེ། ཁོང་གིས་ཆོས་ལུགས་ནུས་ཤུགས་ལ་བརྟེན་ནས་འདུལ་ཐབས་དཀའ་བའི་བོན་པོ་དག་ཐག་གཅོད་བྱེད་དགོས་པའི་རེ་ཞུ་གནང་། ཕལ་ཆེར་སྤྱི་ལོ་༡༧༥༥ ལོར། དམག་དཔུང་དེ་ལམ་དུ་ཆས་པ་དང་། དམིགས་ཡུལ་གཙོ་བོ་ནི་རྒྱལ་རོང་པ་ཚོའི་བོན་ཆོས་ཀྱི་དད་སེམས་བསྒྱུར་འདོད་པ་རེད། འོན་ཀྱང་དམིགས་ཡུལ་ལེགས་འགྲུབ་མ་བྱུང་བས། ཁོ་ཚོས་ཆེས་སྙན་གྲགས་ཆེ་བའི་བོན་གྱི་དགོན་སྡེ་གཡུང་དྲུང་ལྷ་སྡང་དགོན་རྩ་མེད་བཏང་། ཕྱིས་སུ་སྔོན་གྱི་ས་གནས་དེར་དགེ་ལུགས་པའི་དགོན་པ་དགའ་ལྡན་དགོན་ཞེས་པ་གསར་བཞེངས་བྱས། ཆན་ལུང་གོང་མས་ད་དུང་བོན་པོ་ཚོས་སྒྲུབ་སྦྱོང་བྱེད་མི་ཆོག་པའི་བཀའ་ཡང་ཕབས། དེ་ལས་ང་ཚོས་མཐོང་བ་ནི་བོན་ཆོས་ནི་བོད་ཀྱི་ཆེས་གནའ་བོའི་ཆོས་ལུགས་ཞིག་ཡིན་པའི་ཆ་ནས། བོད་རིགས་ས་ཁུལ་དུ་མང་ཚོགས་ཀྱི་རྨང་གཞི་བརྟན་པོ་ཡོད་ནའང་། དུས་རབས་བརྒྱད་པ་ནས་བཟུང་། བོན་ཆོས་དེ་ལོ་རྒྱུས་སྟེང་གི་དབང་བསྒྱུར་གྲལ་རིམ་སོ་སོས། ལྷག་པར་དུ་ནང་ཆོས་དབང་བསྒྱུར་མཁན་གྱིས་ནམ་ཡང་རྡུང་རྡེག་བྱ་ཡུལ་གཙོ་བོར་གྱུར་བས། བོད་བརྒྱུད་ནང་བསྟན་ལྟ་བུའི་འཕེལ་རྒྱས་གཏོང་ཡུལ་གྱི་ཁོར་ཡུག་མ་བྱུང་བ་རེད། དེ་བས་བོད་རིགས་ས་ཁུལ་གྱི་ལྟེ་གནས་ས་ཆར་བོན་པོའི་སྟོབས་འབྱོར་དར་རྒྱས་ཆེ་བའི་དགོན་སྡེ་མང་པོ་བཞེངས་མ་ཐུབ། མང་ཆེ་བ་མཐའ་འཁོབ་གྱི་རི་ལུང་ཁུལ་དུ་བཞེངས་ཡོད། ཕུན་ཚོགས་ཚེ་རིང་ལགས་ཀྱིས་སྤྱི་ལོ་༡༩༩༨ ལོར་བརྟག་དཔྱད་བྱས་པ་ལས་མངོན་གསལ་ལྟར་ན། བོད་རང་སྐྱོང་ལྗོངས་ཀྱི་མངའ་ཁོངས་སུ་བོན་གྱི་དགོན་པ་ཁག་༩༢ ཡོད་པ་དང་། དེ་དག་ལས་ཆབ་མདོ་ས་ཁུལ་དུ་དགོན་པ་༥༤ དང་། ནག་ཆུ་ས་ཁུལ་དུ་དགོན་པ་༢༨ ། གཞིས་ཀ་རྩེ་ས་ཁུལ་དུ་དགོན་པ་༦ ། ཉིང་ཁྲི་ས་ཁུལ་དུ་དགོན་པ་༢ ། ལྷ་ས་དང་མངའ་རིས་ས་ཆ་སོ་སོར་དགོན་པ་གཅིག་རེ་བཅས་ཡོད། བོད་ལྗོངས་སུ་ད་ལྟ་བོན་པོའི་གྲྭ་བ་༣༢༩༡ དང་། བླ་མ་༩༣ ། དད་ལྡན་མང་ཚོགས་མི་ཁྲི་༡༣ ལྷག་བཅས་ཡོད་པ་རེད།
ཡིན་ཡང་། བོན་ཆོས་ཁྲོད་ཀྱི་ཆོ་ག་ཕྱག་ལེན་མང་པོ། བོད་ཀྱི་དམངས་ཁྲོད་ཆོས་ལུགས་དད་མོས་ཀྱི་གྲུབ་ཆ་གཙོ་བོར་གྱུར་ཡོད། བཤད་སྟངས་གཞན་ཞིག་བཀོལ་ན། མིག་སྔར་བོད་ཀྱི་དམངས་ཁྲོད་ཆོས་ལུགས་དད་མོས་ཁྲོད་ཀྱི་ཆོས་ལུགས་ཆོ་ག་མང་པོ་དང་བསམ་བློའི་འདུ་ཤེས་མང་པོའི་འབྱུང་ཁུངས་ཕལ་ཆེར་བོན་ཆོས་ཡིན། བོན་ཆོས་རིག་གནས་ཀྱིས་མདོ་དབུས་མཐོ་སྒང་ངམ། ལྷག་པར་དུ་བོད་ཀྱི་རིག་གནས་གོམས་སྲོལ་ཐད་ལ་ཤུགས་རྐྱེན་ཆེན་པོ་ཐེབས་ཡོད།


text:
བཀའ་ཁྲིའི་འོས་མིའི་ལས་འགུལ་གྱི་འགྲོ་གྲོན་ཕྱི་གསལ་ནང་གསལ་དགོས།
བོད་ཀྱི་ཆབ་སྲིད་བསྐྱར་ཞིབ་ཀྱི་རྩོམ་སྒྲིག་པས་སྤེལ། (The Editors of Tibetan Political Review)
ཚེ་རིང་དོན་གྲུབ་ཀྱིས་བསྒྱུར།
ཕྱི་ལོ་༢༠༡༠ལོའི་ཟླ་༡༡པའི་ཚེས་༢༢ཉིན་གྱི་ནེའུ་ཡོག་དུས་བབ་(The New York Times)ཀྱི་རྩོམ་སྒྲིག་པའི་དཔྱད་གཏམ་ལ་གཞིགས་ན་ཨ་རིའི་ཆེས་མཐོའི་ཁྲིམས་ཁང་གིས་སྲིད་འཛིན་གྱི་འོས་གཞིའི་ལས་འགུལ་འགྲོ་གྲོན་གྱི་སྒྲིག་གཞིའི་རྩིས་ཁྲ་ལྷོད་དུ་བཏང་བ་དང་། དེ་ནས་ཕྱི་ལོ་༢༠༡༠ལོའི་ཨ་རིའི་བར་མའི་འོས་བསྡུའི་སྐབས་གསང་བའི་ཞལ་འདེབས་འབུལ་མཁན་ཚོས་ཉུང་མཐའ་ཨ་སྒོར་ས་ཡ་༡༣༩་ཙམ་གྱི་འགྲོ་སོང་བཏང་ཡོད་པ་བཀོད་འདུག ད་དུང་དུས་བབ་ནང་བརྗོད་དོན། གསང་བའི་ཞལ་འདེབས་ཀྱི་དཀའ་ངལ་ནི། འོས་མི་སུ་ཞིག་ལ་དངུལ་གྱི་རྒྱབ་སྐྱོར་བྱེད་དང། དེས་ང་ཉིད་ཀྱི་ཁེ་ཕན་གང་ཞིག་གི་ཆེད་དུ་རེད་དམ་ཞེས་ཅེས་བཀོད་འདུག ང་ཚོའི་བཀའ་ཁྲིའི་འོས་བསྡུའི་སྐབས་དངུལ་འབོར་ཆེན་པོ་འགྲོ་སོང་བཏང་གི་མེད་མོད། འོན་ཀྱང་དེའི་དཔལ་འབྱོར་འབྱུང་ཁུངས་ཀྱི་གནས་ཚུལ་བོད་མི་འོས་འཕེན་མཁན་ཚོས་གང་ཡས་ཤེས་ཀྱི་མེད་པ་རེད།
འདས་པའི་ནང་བོད་མི་འོས་མིར་བཞུགས་མཁན་ཚོས་དེ་ཙམ་གྱིས་འོས་གཞིའི་ལས་འགུལ་ཤུགས་ཆེན་སྤེལ་མྱོང་མེད་ཙང་གནས་ཚུལ་འདི་དེ་ཙམ་གྱིས་གལ་ཆེན་ཞིག་ཆགས་མེད། ཡིན་ན་ཡང་། ང་ཚོས་མཐོང་གསལ་བཞིན་ཕྱི་ལོ་༢༠༡༡ལོའི་འོས་བསྡུ་ནི་སྔར་བྱུང་མ་མྱོང་བའི་ཆེས་འགྲན་བསྡུར་ཆེ་བའི་འོས་བསྡུ་ཡིན་པ་དང་། བཀའ་བློན་ཁྲི་བའི་འོས་མི་ཚོས་རྒྱ་གར་དང་། ཡོ་རོབ། བྱང་ཨ་མི་རི་ཁ་སོགས་ཀྱི་ནང་དུ་ལས་འགུལ་སྤེལ་བཞིན་པ་ཡིན་ལ། ལྷག་པར་དུ་རྡ་རམ་ས་དང་གཞིས་ཆགས་ཁག་ཏུ་ལས་འགུལ་དང་འབྲེལ་བའི་འདྲ་པར་དང་། གསལ་བསྒྲགས། དེ་བཞིན་གསར་འགྱུར་རྒྱུད་ལམ་ནང་ཁྱབ་བསྒྲགས་ཀྱིས་ཁེངས་ཡོད། ད་དུང་འོས་མིའི་ངོ་ཚབ་དང་། རྒྱབ་སྐྱོར་བ་ཚོས་ཁོང་ཚོའི་དྲ་རྒྱ་ལ་སོགས་པར་འགྲོ་སོང་ཆེན་པོ་བཏང་གི་ཡོད་པར་བརྟེན་རང་བཞིན་གྱིས་དྲི་བ་ཞིག་སླེབས་ཡོང་བ་ནི། ལས་འགུལ་སྤེལ་མཁན་གྱི་ཁྲོད་དུ་གླླ་ཆ་དང་ཡང་ན་རྔན་པ་སྤྲད་ཡོད་པའི་ལས་བྱེད་པ་ཡོད་དམ་མེད། ཅེས་བ་འདི་རེད།
སྤྱིར་འགྲན་བསྡུར་འདི་འདྲ་བ་ནི་མང་གཙོའི་ལེགས་ཆ་ཞིག་ཡིན་མོད། འོན་ཀྱང་ལས་འགུལ་འདི་དག་ལ་དངུལ་གྱི་འགྲོ་སོང་ཆེ་སྟབས་འགྲོ་གྲོན་གྱི་དངུལ་གང་ནས་ཡོང་གི་ཡོད་དམ། གཅིག་བྱས་ན་འགྲོ་གྲོན་དེའི་ཆ་ཤས་ཤིག་འོས་མི་རང་ཉིད་ཀྱི་དངུལ་ཁུག་ནས་གཏོང་གི་ཡོད་སྲིད་ཀྱང་། དངུལ་འབོར་གང་ཙམ་ཞིག་ཆབ་སྲིད་ཀྱི་ལས་ཀྱི་སྣེ་མོ་བ་ལས་ཡོོང་གི་ཡོད་པ་ནི་ཐེ་ཚོམ་ཟ་མི་དགོས་བ་ཞིག་རེད། ཡིན་ཡང་དྲི་བ་ཞིག་ལ། དངུལ་འབོར་དེ་དག་སུ་ཞིག་ནས་ཡོང་གི་ཡོད་པ་དང་ཕྱིར་དངུལ་སྤྲོད་མཁན་རང་ཉིད་ལ་ཅི་ཞིག་འཐོབ་འདོད་པའི་དམིགས་ཡུལ་གྱི་ཆེད་དུ་རེད་དམ།
དེར་རྟེན་ང་ཚོས་བཀའ་ཁྲིའི་འོས་མི་དང་སྤྱི་འཐུས་འོས་མི་རྣམས་ཀྱིས་རང་ངོས་ནས་དྭང་བླངས་ངང་ལས་འགུལ་གྱི་རོགས་དངུལ་དེ་དག་གི་འབྱུང་ཁུངས་སྦ་གསང་མེད་པར་ཕྱི་གསལ་ནང་གསལ་གནང་བའི་རེ་བསྐུལ་བྱེད་ཀྱིན་ཡོད། འོས་མི་རྣམས་ནས་དངུལ་གང་ནས་བྱུང་མིན་ངེས་པར་དུ་ཡོངས་བསྒྲགས་བྱེད་དགོས། གཅིག་བྱས་ན་ཞལ་འདེབས་ཆུང་ཆུང་དེ་དག་བརྩི་རིན་མེད་པར་འགྱུར་སྲིད། འོན་ཀྱང་ངེས་པར་དུ་གལ་ཆེན་པོའི་ངང་རོགས་དངུལ་འཕུལ་མཁན་དང་། ཞལ་འདེབས་འཕུལ་མཁན་གྱི་མིང་ཐོ་ཁ་གསལ་གཏོན་དགོས། དབུས་འོས་བསྡུ་ལྷན་ཁང་གི་ལས་བྱེད་གཅིག་གིས་ངེས་པར་དུ་གནད་དོན་འདི་ལ་ཞིབ་གཤེར་བྱེད་པའི་ཆོག་མཆན་གནང་དགོས།
འོས་མི་ཁ་ཤས་ཀྱིས་བསམ་ཚུལ་འདིར་དགག་ཆ་ཡོད་པ་ང་ཚོས་ཤེས་ཀྱི་ཡོད། འོན་ཀྱང་ཕྱོགས་གཞན་ཞིག་ནས་བཤད་ན་འོས་མི་སུ་ཞིག་གིས་སོ་སོའི་འགྲོ་གྲོན་ཕྱི་གསལ་ནང་གསལ་བྱེད་ན་དེ་རང་ཉིད་ཀྱི་ཆབ་སྲིད་ཀྱི་སྡིངས་ཆའི་ཆ་ཤས་ཤིག་ཏུ་གྱུར་རྒྱུ་དང་། འོས་འཕེན་མཁན་ཚོས་དེར་རྒྱབ་སྐྱོར་བྱེད་ངེས་རེད། འབོད་བསྐུལ་གཞན་ཞིག་ནི་སྤྱི་འཐུས་རྒྱུན་ལས་པ་ཚོས་གང་མགྱོགས་འོས་བསྡུ་ལྷན་ཁང་དང་གྲོས་བསྡུར་གནང་སྟེ་ད་ལྟའི་འོས་བསྡུའི་ལས་འགུལ་གྱི་འགྲོ་གྲོན་སྦ་གསང་མེད་པ་ཞིག་བྱེད་རྒྱུར་ཁྲིམས་གཏན་འབེབས་བྱེད་དགོས་པ་གལ་ཆེར་མངོན།
ནེའུ་ཡོག་དུས་བབ་ནང་། ཆབ་སྲིད་པ་ལ་མཐུན་འགྱུར་སྒྲུབ་པ་ནི་ཁྲིམས་མཐུན་དང་མཐུན་པའི་བྱ་སྤྱོད་ཅིག་ཡིན་སྲིད། འོན་ཀྱང་མི་མང་གིས་དངོས་སུ་ཆབ་སྲིད་པའི་རྒྱབ་ནས་ཐག་པ་སུས་འཐེན་གྱི་ཡོད་པ་དེ་མཐོང་བའི་གོ་སྐབས་དགོས། ཞེས་བཀོད་འདུག


text:
རང་བསྟན་རྗེས་ལུས་བྱེད་མི་རུང་བ་དྲན་པའི་གསོས་སྨན།
དྲི་བ། འཕགས་ཡུལ་རྫོགས་ཆེན་དགོན་གྱི་མཁན་སྤྲུལ་ལྷན་འཛོམས་འཚོགས་ཐེངས་རིམ་པ་གང་འདྲ་འཚོགས་པ་རེད།
ལན། རེད་ལགས་འཕགས་ཡུལ་རྫོགས་ཆེན་དགོན་ནས་མཁན་སྤྲུལ་བླ་སློབ་ཀྱི་འཚོགས་འདུ་གལ་ཆེན་ཐེངས་གསུམ་འཚོགས་ཡོད་པ་རེད། འཚོགས་ཐེངས་དང་པོ་སྤྱི་ལོ ༡༩༩༧ ལོར་འཚོགས་པ་རེད། སྐབས་དེར་མཁན་ཆེན་པདྨ་ཚེ་དབང་དབུར་བཞུགས་པའི་གནད་ཡོད་མི་སྣ་མང་པོ་ཕེབས་ཡོད་པ་དང། ཉིན་གཉིས་རིང་ལ་འཚོགས་ནས་རང་བསྟན་འཛིན་སྐྱོང་སྤེལ་གསུམ་སྐོར་གྲོས་བསྡུར་བྱེད་ནས་འབྱུང་འགྱུར་བསྟན་པ་འཛིན་སྐྱོང་སྐོར་གྲོས་ཆོད་མང་པོ་བཞག་འདུག དེ་ནས་མི་ལོ་༡༤་ཙམ་གྱི་རིང་ལ་འཚོགས་མི་འདུག
འཚོགས་ཐེངས་གཉིས་པ་སྤྱི་ལོ ༢༠༡༡་ལོའི་ཟླ་ ༠༡་ཚེས་༢༠ ནས་ཉིན་གསུམ་རིང་འཚོགས་པ་རེད། ཚོགས་ཐེངས་གཉིས་པ་དེ་དང་གསུམ་པ་གཉིས་ཀྱི་གྲ་སྒྲིག་གཙོ་འགན་ཁུར་བ་ཡིན། ཁུར་དགོས་དོན་ཚོགས་ཐེངས་དང་པོའི་གྲོས་ཆོད་ལག་ལེན་ཐེབས་ཐབས་དང་། གཉིས་སུ་ཚོགས་ཐེངས་གཉིས་པའི་སྔར་ལོ་གཉིས་ཀྱི་སྔོན་ལ་ང་ཚོ་རྫོགས་ཆེན་ཆོས་བརྒྱུད་ཀྱི་མཁན་སྤྲུལ་མང་པོ་ཞིག་རྡོར་ལྡན་ལ་མཉམ་འཛོམ་བྱུང་སྐབས་འབྱུང་འགྱུར་འདི་ལྟར་ཡང་ཡང་འཛོམ་ཐུབ་པའི་ཐབས་ཤེས་འཚོལ་དགོས་པའི་རེ་འདུན་དགོན་འཛིན་སྐྱོང་ལ་བྱུང་དོན་བཞིན་རིན་པོ་ཆེ་ལ་ཞུས་སྐབས་བཀའ་གནང་གཙང་མ་ཐོབ་ནས་གྲ་སྒྲིག་བྱས་པ་ཞིག་རེད། ཐེངས་གསུམ་པ་ཚོགས་ཐེངས་གཉིས་པའི་གྲོས་ཆོད་བཞིན་ལོ་གཉིས་རེ་ནས་འཚོགས་ཐུབ་ན་ཡག་པོ་ཡོད་པའི་གྲོས་ཆོད་བཞིན་སྤྱི་ལོ ༢༠༡༣ ལོའི་ཟླ་མགོར་འཚོགས་པ་རེད་ལགས། ད་ཕན་ནམ་འཚོགས་སྐབས་དེ་དུས་ཀྱི་འགན་འཛིན་ཚོ་ལ་རག་ལས་པ་ཞིག་དང་རྒྱལ་ཕྱི་ནང་གི་ཕར་འགྲོ་ཚུར་བསྐྱོད་ཀྱི་ཁོར་ཡུག་ལ་ངེས་པར་བལྟ་དགོས་པ་ཞིག་རེད། ཚོགས་འདུ་ཞིག་ཚོགས་ཡོང་དུས་གྲུབ་འབྲས་ཡོད་པ་རེ་འཚོགས་ཐུབ་ན་བཟང་གི། དེ་བས་དེང་རབས་ཀྱི་ཆབ་སྲིད་འཚོགས་འདུ་ལྟ་བུ་མ་རེད། དོན་ངོ་མ་རང་བསྟན་འཛིན་སྐྱོང་སྐོར་ཡིན་དུས་བོད་ཕྱི་ནང་གཉིས་ཆར་ནས་ངེས་པར་ཕེབས་དགོས་ཀྱི་འདུག བོད་ནང་ནས་ཕྱག་ཡིག་རེ་བསྐུར་བ་ཙམ་གྱིས་འདོད་པ་ཚིམ་གྱི་མི་འདུག ཁོང་རྣམས་ངེས་པར་ཕེབས་དགོས་པར་མ་ཟད་ཕེབས་ནས་གྲོས་བསྡུར་ཞིབ་ཚགས་གནང་རྒྱུ་གལ་ཆེན་རེད་བསམ་གྱི་ཡོད་ལགས།
དྲི་བ། འཚོགས་འདུའི་དམིགས་ཡུལ་གང་ཡིན།
ལན། གྲུབ་དབང་རྫོགས་ཆེན་པའི་མཁན་སྤྲུལ་བླ་སློབ་སྐུ་ཚབ་སོགས་མཉམ་འཛོམས་ཀྱིས་སྤྱིར་རྒྱལ་བའི་བསྟན་པ་རིན་པོ་ཆེ་དང་། སྔ་འགྱུར་རྙིང་མ། ཁྱད་པར་གྲུབ་དབང་རྒྱལ་བ་རྫོགས་ཆེན་པའི་བསྟན་པའི་བྱུང་རིམ་ལ་ཕྱི་མིག་བལྟས་ནས་འབྱུང་འགྱུར་བསྟན་པ་འཛིན་སྐྱོང་སྤེལ་གསུམ་གྱི་ཐབས་ལམ་འཚོལ་རྒྱུ་དེ་རེད། བསྟན་པ་ཉམ་ཆག་དང་འཕེལ་རིམ་མང་པོ་བྱུང་ཡོད་དུས་ཉམ་པ་སླར་བསྐྲུན་དང་ཉམ་མེད་གོང་ནས་གོང་དུ་སྤེལ་དགོས་པ་རེད། སྤེལ་བར་བྱེད་པ་ལ་མི་མང་པོ་འཛོམས་རྒྱུ་གལ་ཆེན་རེད། མི་མང་པོས་བཏེགས་ན་གདུང་མ་ཡང་ཟེར་བའི་དཔེ་ལྟར་མི་མང་མཉམ་འཛོམ་གྱི་ནུས་ཤུགས་ཆེན་པོ་ཞིག་ཡིན་དུས་ཐབས་ལམ་དེ་བསྡམས་པ་རེད། མཁས་པའི་ལེགས་བཤད་ནང་ན་མང་པོ་དང་གྲོས་བྱས་ན་གྲོས་སྐྱེ་གསུངས་བ་ལྟར། སྤྱིར་བསྟན་པ་འཛིན་སྐྱོང་ཡིན་ན་རེད་བྱ་བ་གང་ཞིག་བྱེད་དགོས་ན་གྲུབ་ཆ་མང་པོ་ཞིག་ངེས་པར་འཛོམས་དགོས་ཞེས་༸སྐྱབས་རྗེ་རྡོ་གྲུབ་ཚང་གིས་མདུན་གྱི་ཅོག་ཙེ་ལ་མཛུབ་མོ་བཙུགས་ནས་འདི་ལ་རྐང་པ་བཞི་ཡོད་ན་བརྟན་པོར་གནས་ཐུབ་པ་ལྟར་བསྟན་པ་དེའི་དབུ་འཛིན་དང་། དེའི་འཛིན་སྐྱོང་ལས་སྣེ་བ་རྣམས་པ། ཤེས་རིགས་ཡོན་ཏན་ཅན་གྱི་མི་སྣ་དང་། རྒྱུད་འཛིན་རྣམས་ཁ་རུབ་རུབ་དང་། ཁ་སྤུ་ཚོམས་ཚོམས་བྱས་ཡོང་ན་གང་ཡང་འགྲུབ་པའི་ངེས་ཤེས་དང་གདང་ཚོད་ཡོད་པ་ལས་དེ་ལས་གྲུབ་ཆ་གང་ཡང་རུང་བ་ཞིག་མ་ཚང་ན་འགྲུབ་ཁག་པོ་རེད། གྲུབ་དབང་པདྨ་མ་རིག་འཛིན་ནས་སྐུ་འཕྲེང་དྲུག་པའི་བར་དགོན་ལག་སུམ་བརྒྱ་ལྷག་གསར་འཛུགས་གནང་ཡོད་པའི་བཤད་རྒྱུན་ཡོད་རེད། ཡིན་ན་ཡང་དུས་འགྱུར་གྱི་ཁྲོད་ནས་མང་པོ་རྩ་བརླགས་བྱུང་ནས་ད་ཐེངས་དངོས་ཡོད་ཀྱི་དགོན་ལག་འདི་རེད་དང་མ་རེད་ཀྱིས་གྲངས་བགྲང་དགོས་ན་ག་ཚོད་ཡོད་ཧ་མི་དགོས་བའི་གནས་སྟང་ཞིག་ཆགས་འདུག ཁྱད་པར་ད་ཐེངས་མི་རབས་གསར་བ་འདིའི་སྒང་ནས་མི་ཆེ་ཆེ་ཆུང་ཆུང་ཚང་མ་ལ་འགན་རེ་བླང་ནས་རྫོགས་བསྟན་འདི་ཉམས་པ་སླར་གསོ་ངེས་པར་དགོས་ཀྱི་འདུག་བསམ་གི མི་སུ་དང་གང་ཞིག་ཡིན་ན་ཡང་དོན་ངོ་མའི་བསྟན་པ་འཛིན་སྐྱོང་སྐོར་ལ་བསམ་བློ་གཏོང་དགོས་པ་ལས་མིང་དང་གོ་ས་ཐོབ་འདོད། ཕྱིའི་རྣམ་པ་ཁྲ་ལམ་མེ་རེ་བྱས་ནས་ཀུན་སློང་དེ་ཙམ་གྱིས་མི་ཚེ་བསྐྱལ་བསྡད་ན་བསྟན་པ་ལ་དེ་ལས་ལྷག་པའི་གནོད་ཆེ་བ་ཞིག་མི་འདུག གྲུབ་དབང་སྐུ་འཕྲེང་བཞི་པས་བཤད་གྲྭ་ཤྲཱི་སེང་ཧ་གསར་འཛུགས་གནང་ནས་གངས་ལྗོངས་མཁས་པའི་གདན་ས་ཞེས་མིང་དོན་དང་ལྡན་པ་ཞིག་བྱུང་བ་རེད། ཡིན་ན་ཡང་སྐུ་འཕྲེང་དྲུག་པའི་སྐབས་གནམ་ས་གོ་ལོག་གིས་བསྟན་པ་སྤྱི་ཡོངས་ལ་ཉམས་རྒུད་ཆེན་པོ་ཞིག་བྱུང་པ་རེད། དེ་ནས་དུས་རབས་༢༠་པའི་ལོ་རབས་༧༠་པའི་ཆོས་ལུགས་ཀྱི་སྒོ་ཕྱེ་བ་ཙམ་ནས་ཆོས་ལུགས་གྲུབ་མཐའ་ཚང་མས་བསྟན་པ་སླར་གསོ་བྱས་པ་ལྟར་རྫོགས་བསྟན་ཡང་བསྐྱར་གསོ་བྱས་པ་རེད་ལ་བསྐྱར་གསོ་བྱས་པ་བཞིན་གང་འཚམ་བསྐྱར་གསོ་བྱས་ཐུབ་པ་རེད། མི་རབས་རྙིང་བའི་བཀའ་དྲིན་བསམ་ཡུལ་ལས་འདས་པ་རེད། རང་ལ་བསམ་བློ་བཏང་ན་ཁོང་རྣམས་ལ་སེམས་གཏིང་ནས་བཀའ་དྲིན་རྗེས་དྲན་ཞུ་བཞིན་ཡོད། མི་རབས་གསར་བ་རྣམས་ཀྱིས་དེ་བཞིན་ཕྱོགས་གང་ས་ནས་རང་བསྟན་ལ་ནུས་ཤུགས་སྤེལ་དགོས་པ་དང་དེ་ལ་མཉམ་འཛོམས་མཉམ་ལས་དགོས་གལ་ཆེན་པོ་ཡིན་དུས་ཚོགས་འདུ་འདི་རིགས་གྲོས་བསྡུར་བྱེད་སའི་གར་སྟེགས་ཙམ་བསྐྲུན་པ་ཡིན། མཉམ་འཛོམས་དེའི་སྟབས་ཀྱིས་ཕན་ཚུན་ངོ་ཤེས་པ་གཅིག་པོ་ཡང་དགེ་མཚན་ཆེན་པོ་ཞིག་རེད་ངའི་མཉམ་མྱོང་གི་སྐད་ཆ་ཡིན། རྫོགས་ཆེན་ཆོས་བརྒྱུད་དེ་འཛམ་གླིང་ཤར་ནུབ་གང་སར་འདུག་ལ། དེར་མཁས་བཙུན་བཟང་གསུམ་གྱི་ཡོན་ཏན་ལྡན་ས་ད་དུང་ཧ་ཅང་མང་པོ་འདུག་ཀྱང་ཚང་མ་རྒྱང་བཞུགས་གནང་འདུག སྔོན་མ་ཡིན་ན་ང་རྫོགས་ཆེན་ཆོས་བརྒྱུད་རེད་ཟེར་དགོས་ན་སྤོབས་པ་དང་གཟི་བརྗིད་ཅིག་ལ་སུས་ཀྱང་བརྩི་གི་རེད་ལ་བརྩི་ཆོག་གི་ཡང་རེད། ཡིན་ན་འབྱུང་འགྱུར་རྫོགས་ཆེན་ཆོས་བརྒྱུད་ཡིན་ཡང་མིན་ཁུལ་བྱེད་རྒྱུ་རེ་མི་འོང་རྒྱུ་ཆུ་མ་འོང་གོང་ནས་ཆུ་རགས། རླུང་མ་འོང་གོང་ནས་རླུང་ར་ཟེར་བའི་དཔེ་ལྟར་ཚང་མས་དོགས་ཟོན་བྱེད་རྒྱུ་གལ་ཆེན་པོ་རེད་བསམ་གྱི་ཡོད་ལགས།
དྲི་བ། ཚོགས་འདུའི་གྲུབ་ཆ་ག་འདྲ་རེད། ལན། འཚོགས་འདུ་འདི་ཉིད་རྒྱལ་ཡོངས་༸གྲུབ་དབང་རྫོགས་ཆེན་པའི་ཚོགས་འདུ་ཞིག་རེད། བོད་ཕྱི་ནང་གཉིས་ནས་རྫོགས་ཆེན་པའི་ཆོས་བརྒྱུད་བརྒྱ་ཆ་དྲུག་ཅུ་ལྷག་མཉམ་འཛོམས་བྱུང་བ་རེད། གཙོ་བོ་ཕྱི་ཕྱོགས་ཀྱི་མཁན་སྤྲུལ་མང་ཙམ་ཕེབས་ཡོད་པ་དང་། བོད་ནང་བཞུགས་པའི་དགོན་སྡེ་ཁག་གིས་གསུངས་འཕྲིན་འབྱོར་ཡོད། ཚོགས་ཐེངས་གསུམ་པ་ལ་མཚོན་ན་དགོན་སྡེ་བརྒྱ་ལྷག་གཉིས་བརྒྱ་མ་ཟིན་ཙམ་གྱི་སྐུ་ཚབ་ཕེབས་འཆར་ཡོད་ཀྱང་། བོད་ནས་ལམ་ཡིག་མ་རག་པ་དང་། ལམ་ཡིག་ཡོད་ཀྱང་ཆོག་མཆན་མ་ལོན་པ་རེད། ཕྱི་ཕྱོགས་ནས་སྐབས་དེར་རྫོང་སར་མཁྱེན་བརྩེ་རིན་པོ་ཆེའི་གདམས་ངག་མཛོད་གསུངས་ནས་དེ་ནས་མང་པོ་ཞིག་འགགས་པ་དང་། འབྲུག་ནས་ནམ་མཁའི་སྙིང་པོས་ཡང་དབང་ལུང་ཞིག་དང་ཁེལ་སོང་། དེ་བཞིན་ཝ་ར་ན་སུ་ནས་༸གོང་ས་མཆོག་གིས་སྤྱོད་འཇུག་གསུངས་པ། གཞན་དགོན་ཆེན་ཁག་གིས་རྒྱུགས་ཆེན་དང་། ཆོས་རྗེ་བླ་མའི་འདས་མཆོད་དང་ཐོ་ཐུགས་པ་སོགས་ཀྱིས་མང་ཞིག་དེ་རིགས་ནས་འགགས་ཀྱང་དངོས་སུ་ཕེབས་རིགས་དགོན་སྡེ་ཁག་གི་སྐུ་ཚབ་ ༤༠་ལྷག་དང་། གསུངས་འཕྲིན་ཡང་༤༠་ལྷག་ཁྱོན་དགོན་སྡེ་དགུ་བཅུ་མ་ཟིན་ཙམ་འབྱོར་ཡོད། གཙོ་བོ་རྫོགས་ཆེན་ཚང་ལ་ཡོངས་གྲགས་ཀྱི་མཆོག་སྤྲུལ་རྣམ་གསུམ་ཟེར་བ་ཞིག་ཡོད་པ་རེད། གཅིག་རྫོགས་ཆེན་རིན་པོ་ཆེ་བསྟན་པ་ཡོངས་ཀྱི་བདག་པོ་ཡིན་པ་ལྟར་དབུ་བཞུགས་གནང་བ་རེད། གཞན་རྫོགས་ཆེན་སྐུ་ཞོགས་དགེ་མང་རིན་པོ་ཆེ་ཁོང་དངོས་སུ་ཕེབས་པ་རེད། རྫོགས་ཆེན་དཔོན་སློབ་ཡིན་ན་ཚོགས་འདུ་ལ་མོས་མཐུན་ཡོད་གསུངས་ནས་འདུལ་བ་ནས་གསུངས་དོན་བཞིན་འདུན་པ་ཕུལ་ཡོད། དེ་འདྲ་ཡིན་དུས་རྫོགས་བསྟན་སྤྱི་ལ་ཁྱབ་པའི་ཚོགས་འདུ་དམིགས་བསལ་བ་ཞིག་ཡིན། ཚོགས་ཐེངས་གཉིས་པའི་སྐབས་ཀྱི་གྲོས་ཆོད་ཚོ་དགོན་ལག་ཡོངས་ནས་ལག་ལེན་བཏབ་ཡོད་པ་དེ་འདྲ་རེད་ལགས།
དྲི་བ། གྲོས་གཞི་གྲོས་ཆོད་ག་འདྲ་བྱུང་ཡོད། ལན། ཚོགས་འདུ་དང་པོའི་སྐབས་གྲོས་ཆོད་མང་པོ་ཡོད་རེད། ཐེངས་གཉིས་པའི་སྐབས་དམིགས་བསལ་གྲོས་ཆོད་བདུན་ཙམ་བྱུང་ཡོད། ཁྱད་པར་ཐེངས་གསུམ་པའི་སྐབས་གྲོས་གཞི་གལ་ཆེན་གསུམ་ཡོད། ༡༽ ཚོགས་འདུ་སྔོན་མ་དག་གི་གྲོས་ཆོད་ལག་ལེན་ཐུབ་ཡོད་མེད་སྐོར་ལ་བསྐྱར་ཞིབ་གནང་།
༢༽ འབྱུང་འགྱུར་རང་ལུགས་རྫོགས་ཆེན་པའི་བསྟན་པའི་སྙིང་པོ་བཤད་སྒྲུབ་ལས་གསུམ་གོང་འཕེལ་གཏོང་བའི་ཐབས་ལམ་འཚོལ་ཕྱོགས། ༣༽ ཁྱད་པར་བསྟན་པའི་རྩ་ལག་རང་ལུགས་༸གྲུབ་དབང་རྫོགས་ཆེན་པའི་ཆོས་བརྒྱུད་འཛིན་པ་ཡོངས་ལམ་ཁ་གཅིག་དང་། བསམ་བློ་གཅིག ནུས་ཤུགས་གཅིག་ཏུ་བསྒྲིལ་ནས་བསྟན་པ་འཛིན་སྐྱོང་སྤེལ་ཕྱོཊ་སྐོར་བཅས་གྲོས་གཞི་གསུམ་གྱི་སྒང་ལ་གྲོས་བསྡུར་རབ་དང་རིམ་པ་གནང་ནས་མཐར་གྲོས་ཆོད་དྲུག་བྱུང་ཡོད།
དྲི་བ། ཚོགས་འདུ་སྔོན་མ་གཉིས་དང་མ་འདྲ་བའི་དམིགས་བསལ་འདྲ་ཨེ་ཡོད། འཚོགས་འདུ་སྔ་མ་གཉིས་དང་མ་འདྲ་བ་ཞིག་ལ་ཚོགས་འདུ་སྐབས་དེར་རིན་པོ་ཆེ་རང་ངོས་ནས་མཁན་སྤྲུལ་འགའ་ཞིག་ཟུར་འགུག་གིས་བསྟན་བདག་འགན་འཛིན་མཁན་སྤྲུལ་ལྔ་དང་། བཤད་གྲའི་འགན་འཛིན་མཁན་པོ་བཞི། གྲྭ་ཚང་རྡོ་རྗེ་སློབ་དཔོན་སྤྲུལ་སྐུ་གསུམ་བཅས་ལོ་གཉིས་རེར་མི་མཐུད་ནས་འགན་ཁུར་དགོས་པའི་བཀའ་ཕབ་སོང་། བཀའ་ཕབ་པ་ནང་བཞིན་སྤྱི་ལོ ༢༠༡༣ ཟླ་༡ ཚེས ༡ ནས་༢༠༡༤ ཟླ ༡༢ པའི་ཚེས་ ༣༠་པར་རྫོགས་ཆེན་ཀོང་སྤྲུལ་གྱིས་འགན་ཁུར་དགོས་པ་རེད། དེ་ནས་གཡག་ཟེ་སྤྲུལ་སྐུ། མཁན་པོ་ཀུན་དགའ་བཀྲ་ཤིས། སྤྲུལ་སྐུ་སངས་རྒྱས་རྡོ་རྗེ། རང་དང་བཅས་པ་མི་ལྔས་ལོ་བཅུའི་རིང་འགན་ཁུར་རྒྱུ་དང་རྗེས་སོར་མཁན་སྤྲུལ་ལྷག་བསམ་ཅན་གཞན་པར་ལམ་ཁ་སྤྲད་རྒྱུ་རེད། ཡིན་ན་ཡང་རིན་པོ་ཆེ་ལ་དང་ཐོག་ལས་རིམ་འགའ་ཞིག་སྙན་ཞུ་བཏང་ཡོད་པ་ལྟར་ཞལ་བཞེས་ཐོབ་ན་འགན་འཛིན་རྣམས་ཀྱིས་སྔ་འགྱུར་༸རྒྱལ་བ་རྫོགས་ཆེན་པའི་བསྟན་པར་དཀའ་ཚེགས་དང་དཔལ་འབྱོར་སོགས་གང་ཐད་ནས་ཀྱང་ཞབས་ཕྱི་ཞུ་མཁན་ཤ་སྟག་རེད་ནུས་པ་གང་ཡོད་ཕུད་ངེས་རེད། ང་རང་གི་གནས་སྐབས་བོད་རིགས་ཀྱི་གཞུང་དང་སྒེར་སོགས་ཕྱི་འབྲེལ་གྱི་འགན་འཛིན་བྱེད་རྒྱུ་གྲོས་མཐུན་བྱུང་བ་ལྟར་གང་ཐུབ་བྱེད་རྒྱུ་རེད། འབྱུང་འགྱུར་ལོ་གཉིས་ལ་ཞབས་ཕྱི་བྱེད་རྒྱུ་རེད་ལ་དེ་སྔ་མ་རྣམས་ཀྱིས་ལམ་ཁ་གང་བྱུང་བ་ལྟར་དེ་ལུགས་འགྲོ་རྒྱུ་རེད། དེ་བཞིན་སྐབས་དེར་མཁན་པོ་ལྔ་གསར་བསྐོ་བྱུང་ཡོད་དེ་ནི་རྫོགས་ཆེན་དགོན་པ་ཚུགས་ནས་མཁན་ཐོག་དང་པོའི་གྲས་རེད། ད་ཐེངས་མཁན་པོ་ཅུང་མང་ཙམ་བསྐོས་རྒྱུ་ཡོད་ཀྱང་འགའ་ཞིག་ཕ་ཡུལ་ཕེབས་ཡོད་པ་དང་། འགའ་ཞིག་ལ་རང་ངོས་མས་མོས་མཐུན་མེད་པ་བཅས་ཀྱིས་དེ་ཙམ་བསྐོས་པ་རེད། སྤྱིར་མཁན་པོ་ཟེར་དུས་ཡོན་ཏན་གང་འཚམ་ཡོད་དགོས་པ་མ་ཟད་མི་གཞི་དང་ཚུལ་ཁྲིམས་གཙོར་འདོན་གནང་དགོས་པ་བཞིན་གང་བཟང་རྣམས་བསྡམས་པ་ལས་སློབ་ཐོན་པ་ཚང་མར་ལག་ཁྱེར་སྤྲད་བཞག་པ་ཞིག་མིན།
དྲི་བ་སྐབས་དེར་སྐུ་ཉིད་ཤྲཱི་སེང་བཤད་གྲྭའི་ལས་ཐོག་མཁན་རབས་བཞི་པ་ཉིད་དུ་བསྐོས་བཞག་གནང་བྱུང་བར་ཚོར་སྣང་ག་འདྲ་བྱུང་། ལན། སྤྱིར་སྤྱི་ལོ་ ༢༠༠༧ ལོར་ཁྲིམས་ལྡན་སྡེ་སྣོད་འཛིན་པ་ཆོས་སྨྲ་བའི་མཚན་གནས་ཕུལ་བ་ནས་བཟུང་ལས་ཐོག་མཁན་པོའི་འགན་དེ་བཀལ་བ་རེད། བཀལ་བ་བཞིན་འགན་ཁུར་ནས་མི་ལོ་བདུན་ཙམ་ལ་གང་ཐུབ་གང་ནུས་ཀྱི་རྒྱལ་བ་རྫོགས་ཆེན་པའི་བསྟན་པར་ཞབས་ཕྱི་བྱས་ཁུལ་ཡིན། ཡིན་ན་ཡང་གནས་དུས་ཁོར་ཡུག་མང་པོ་ཞིག་གིས་གང་བསམ་པ་བཞིན་འགྲུབ་ཡ་ཁག་པོ་རེད། རང་ངོས་ནས་རྫོགས་བསྟན་འཛིན་སྐྱོང་སྤེལ་གསུམ་བྱས་པའི་དུས་ཀྱི་བརྒྱུད་རིམ་ནང་རེ་འཆར་བརྒྱ་ཆ་༢༠ ཙམ་འགྲུབ་སོང་། འགྲུབ་པ་དེ་ཡང་རང་གི་ཡིད་གཅུགས་ཆོས་གྲོགས་རྣམས་ཀྱིས་དངོས་ཤུགས་བརྒྱུད་གསུམ་ནས་རྒྱབ་སྐྱོར་རམ་འདེགས་གནང་བ་དང་། ཁྱད་པར་རྫོགས་ཆེན་ཆོས་བརྒྱུད་ཀྱི་མཁན་སྤྲུལ་བླ་སློབ་སོགས་སྒེར་དོན་བྲལ་ཞིང་སྤྱི་སེམས་འཆང་བ་ཡོངས་ཀྱིས་ང་ལ་ཡིད་ཆེས་དང་རེ་བ་ཁ་མིན་དོན་གྱིས་བྱས་པའི་སྟོབས་ལས་བྱུང་བ་རེད། ཡིན་ན་ཡང་རེ་འཆར་བརྒྱ་ཆ་ ༨༠་ཙམ་འགྲུབ་ཐུབ་མ་སོང་། ཚོགས་ཐེངས་གསུམ་པའི་སྐབས་དེར་ངོས་ལ་ཡང་ལས་ཐོག་མཁན་པོའི་ཕྱག་ཁྱེར་སྤྲད་རྒྱུ་ཡིན་གསུངས་ཡོང་དུས་མ་སྐྱིད་པ་དང་ངོ་ཚ་འདྲ་བོ་བྱུང་སོང་། ང་ལ་དེ་ལྟ་བུའི་ཤེས་འཇོན་མེད་དུས་བློ་བབ་མ་བྱུང་བར་མ་ཟད་ལྡོག་ཐབས་བྱས་ཀྱང་ཕན་འབྲས་མ་བྱུང་བར་འཕགས་ཡུལ་རྫོགས་ཆེན་པའི་ལས་ཐོག་མཁན་རབས་བཞི་པའི་ཕྱག་ཁྱེར་སྤྲད་པ་རེད། མཁན་རབས་སྔོན་མ་ཚོ་བསམ་གྱིས་མི་ཁྱབ་པ་ཏག་ཏག་རེད། ཡིན་ན་ཡང་ང་ལ་ལག་ཁྱེར་སྤྲད་ན་འདྲ་མ་སྤྲད་འདྲ་རང་གི་གང་ནུས་ཀྱིས་མེ་ཏོག་གང་ལ་ཕོག་པའི་ལྷ་སྐལ་མི་ནོར་བར་མི་ཚེ་ལྷག་མའི་ནང་ཞབས་ཕྱི་ཞུ་ཡ་དམ་བཅའ་བརྟན་པོ་ཡོད། དེ་ནི་ངའི་བླ་མ་བཀའ་དྲིན་ཅན་༸ཆོས་རྗེ་དམ་པ་ཡིད་བཞིན་ནོར་བུ་མཚན་བརྗོད་པར་དཀའ་ཡང་དོན་གྱིས་སླད་དུ་མཚན་ནས་སྨྲོས་ན་མཁན་ཆེན་སེམས་དཔའ་ཆེན་པོ་འཇིགས་མེད་ཕུན་ཚོགས་སམ་ངག་དབང་བློ་གྲོས་མཚུངས་མེད་ཀྱིས་འཁོར་སློབ་འདུས་པ་རྒྱ་མཚོའི་དབུས་སུ་ཁྱོད་རང་ཚོ་སློབ་མ་སློབ་རྒྱུད་སུ་ཡིན་ཡང་སློབ་སྦྱོང་འདི་ནས་བྱས་རྗེས་རང་རང་གི་མེ་ཏོག་གང་ལ་ཕོག་པའི་ལྷ་སྐལ་མ་བརྗེད་པར་རང་བསྟན་ལ་བྱས་རྗེས་རེ་འཇོག་ཨེ་ཐུབ་བལྟ་རོགས་ཞེས་པའི་རེ་བསྐུལ་ཞུས་པ་ནམ་ཡང་སེམས་ན་ཉལ་ནས་གང་ཡོང་བྱས་པ་རེད། ཁྱད་པར་ང་རང་གི་འཛིན་སྐྱོང་བྱས་པའི་བརྒྱུད་རིམ་ནང་གི་རྩ་བའི་ལས་དོན་གཅིག་སྒྲིལ་དང་མཉམ་ལས་དེ་གལ་ཆེན་དུ་བརྩིས་ནས་སྤྱིར་བསྟན་པ་ཡོངས་རྫོགས་དང་། ཡང་དགོས་རྙིང་མ། ཁྱད་པར་དུ་རྫོགས་ཆེན་རང་གི་ཆོས་བརྒྱུད་རྣམས་རེད། རེ་བ་ལྟར་ང་རང་ཚོ་རྙིང་མའི་གདན་ས་དྲུག་ལ་གཅིག་སྒྲིལ་དང་མཉམ་ལས་ལ་མཚོན་ན་ཧ་ཅང་འབྲེལ་ལམ་ཟབ་མོ་ཡོད། དེ་བཞིན་བླ་རུང་ཆོས་སྒར་དང་། ཡ་ཆེན་ཆོས་སྒར་སོགས་ལ་འབྲེལ་ལམ་སྔར་ལྷག་ཚུགས་ཡོད། རྫོགས་ཆེན་རང་གི་ཆོས་བརྒྱུད་བརྒྱ་ཆ་༩༥ ལ་གཅིག་སྒྲིལ་མཉམ་ལས་བྱུང་ཡོད་པ་དེ་ནི་། ངའི་ལོ་མང་རིང་དཀའ་ལས་བརྒྱབ་པའི་འབྲས་བུ་རུ་ངོས་འཛིན་ཞུ་ཆོག མི་མང་པོས་ངོས་ལ་བོད་ཕྱི་ནང་གི་ཟམ་པ་ལྟ་བུ་ངོས་འཛིན་དང་བསྔགས་བརྗོད་བྱེད་མཁན་བྱུང་བ་རེད། ཡིན་ན་ཡང་མི་སུམ་ཅུར་བསམ་པ་སུམ་ཅུ། མཛོ་སུམ་ཅུར་རྭ་ཅོ་དྲུག་བཅུ་ཟེར་བའི་དཔེ་ལྟར་མི་འགའ་ཞིག་གཤིས་ཀ་ཁེ་མཚར་འདུག་ལ་ཕར་ག་ཚོད་མཉམ་ལས་གཅིག་སྒྲིལ་བྱས་ན་ལྟ་བ་འཁྲག་པོ་རུ་སོང་ནས་ཁོ་ཚོ་ང་རྒྱལ་གྱིས་ཁེང་ནས་ཁོ་ཚོ་ཡན་ན་མི་གཞན་མེད་པའི་བསམ་བློ་གཞན་པ་ཁུར་འགྲོ་མཁན་ཡང་འདུག དེ་རིགས་བསམ་བློ་རྗེས་ལུས་རེད་བསམ་གྱི་ཡོད། དུས་རབས་ཉེར་གཅིག་པ་འདིའི་ནང་རྒྱལ་ཁབ་དང་། མི་རིགས། ཚོགས་པ་དང་། སྲིད་དོན་པ་སོགས་ཚང་མ་མཉམ་ལས་གཅིག་སྒྲིལ་གྱི་ལམ་ཁར་ཞུགས་ནས་ཡར་རྒྱས་འགྲོ་གི་ཡོད་པར་མི་ཤེས་ནས་ད་དུང་དུས་རབས་ཀྱི་རྗེས་མ་ཟིན་ནས་དབང་བསྒྱུར་དང་། གཉའ་ནོན་བྱས་མཁན་ཡོད་ན་རྗེས་ལུས་དང་ལྐུག་པ་ཉིད་དུ་དུས་རབས་ཀྱི་ངོས་འཛིན་གནང་འགྲོ་གི་རེད་པ། དེ་ཙམ་རེད་ད་ཕན་དགོན་འདིའི་འཛིན་སྐྱོང་ནང་ངས་དམིགས་བསལ་སྔར་ལྷག་བྱེད་ཡ་མེད་དུས་མི་གཞན་པར་སྐུབས་སྟེགས་སྤྲད་ནས་ཞབས་ཕྱི་ཟུར་ནས་ཞུ་ཡ་གོང་སྨྲོས་ལྟར་རེད།
སྤྱིར་མི་གཅིག་གིས་ཡུན་རིང་སྐུབས་སྟེགས་བཟུང་ན་ཡག་པོ་མེད་པ་རེད། མཐོ་སྲིད་འཛིན་ནས་དམའ་མ་བྱན་ཡན་བརྗེ་བོ་བརྒྱབ་ན་བསམ་བློ་གསར་བ་རེ་དང་ཐབས་ལམ་གསར་བ་རེ་ཡོང་ངེས་ཅན་ཡིན་ད་ཕན་འཛིན་སྐྱོང་འགན་འཛིན་གཞན་པ་རྣམས་ཀྱི་གང་གསུངས་བཞིན་ཕྱི་འབྲེལ་གཙོས་གང་འཇོན་ཤར་རྒྱུགས་གནང་རྒྱུ་གལ་ཆེན་དུ་ངོས་འཛིན་གྱི་ཡོད། རྫོགས་ཆེན་རིན་པོ་ཆེ་ལ་བསམ་བློ་བཏང་ན་ལོ་བརྒྱད་ལྷག་ཞིག་ལ་མཉམ་འགྲོ་མཉམ་བསྐྱོད་བྱས་པའི་དུས་རིམ་ནང་ང་ཁོང་ལ་དམིགས་བསལ་གྱིས་ཡིད་ཆེས་ཡོད། ཁོང་བླ་མ་ནི་བླ་མ་རང་ཡིན། ཡིན་ཀྱང་ལོས་ཡིན་རྡོ་གྲུབ་ཆེན་ལ་ནོར་འཁྲུལ་མེད་པ་ང་ཚོ་རྙིང་མ་ཙམ་མ་ཟད་ས་དགེ་བཀའ་རྙིང་སོགས་ཚང་མར་ཡིད་ཆེས་བློ་གཏད་ཡོད་ས་དང་ཆོས་དང་ཆབ་སྲིད་ཁ་ཁ་བྱེད་མཁན་དེ་འདྲ་ཡིན་དུས་གང་བྱས་པ་དེ་ཏག་ཏག་ཡོད་རེད། དེ་འདྲ་ཡིན་དུས་རིན་པོ་ཆེ་ལ་ཞབས་ཕྱི་ཅུང་ཙམ་རེ་བྱུང་བ་དེ་བསོད་ནམས་ཉིད་དུ་ངོས་འཛིན་གནང་གི་ཡོད་ལ། གཞན་རྣམས་དེ་བཞིན་མཉམ་འགྲོ་མཉམ་སྡོད་བྱས་འོང་ན་དམིགས་བསལ་བླ་མའི་ཁྱད་ཆོས་མཐོང་ཡོང་ངེས་ཞིག་ཡིན། ད་དེ་འདྲ་རེད་ལགས།
དྲི་བ། མཇུག་མཐར་རེ་བསྐུལ་འདྲ་ཡོད་དམ། ལན། རེ་བསྐུལ་ཟེར་དགོས་ན་འདྲ་རྫོགས་ཆེན་ཚང་གི་ཆོས་བརྒྱུད་ཚང་མ་མཉམ་ལས་གཅིག་སྒྲིལ་གྱིས་ཐབས་ལམ་བཙལ་ནས་རང་བསྟན་རྗེས་ལུས་མི་ཐེབས་ཡ་རྩ་བའི་མི་རེར་འགན་རེ་ཡོད་པ་མ་བརྗེད་པ་བྱེད་རྒྱུ་གལ་ཆེན་པོ་རེད། མི་རེར་ལམ་ཁ་རེ་ཡོད་པ་བཞིན་མ་ནོར་བར་རང་ལམ་བསྙེགས་སོང་ན་བྱ་བ་དོན་དང་ལྡན་པ་ཞིག་དང་གཟི་བརྗིད་དང་ལྡན་པ་ཞིག་ཆགས་ངེས་རེད། དེ་བས་ལམ་ཁ་མང་པོ་ལ་འཚང་ཤིང་ཅོལ་འགྲོག་གིས་ཐོབ་ཡ་ཆུང་ངུ་ཞིག་གི་ཆེད་གཞན་ཀྱིས་ཆབ་སྲིད་ཀྱི་ལག་ཆར་གྱུར་སོང་ན་དོན་ངོ་མའི་རྫོགས་བསྟན་དེ་གང་འདྲ་ཆགས་འགྲོ་ཆ་མ་འཚལ་ཕྱིར་རྩ་བའི་འགན་འཛིན་ཆེ་རིམ་པ་རྣམས་ཀྱི་ལྷག་ཏུ་བསམ་བློ་གཏོང་དགོས་སྙམ། གཞན་རྗེས་འཇུག་གཞོན་སྐྱེས་ཚང་མས་གནས་ལུགས་བཙལ་ནས་རང་བསྟན་རྗེས་ལུས་བྱེད་མི་རུང་བ་དྲན་པའི་གསོས་སྨན་ཙམ་ཡིན། དེ་བས་ངས་གཞན་ལ་རེ་བསྐུལ་བྱེད་རྒྱུའི་ཤེས་འཇོན་མེད་ཀྱང་བསྟན་པའི་ལྷག་ཞབས་སུ་སྐྱེས་སོང་དུས་དྲན་གསོ་བྱེད་པའི་དབང་ཚད་བླང་བ་ཙམ་ཡིན། མཇུག་མཐར་རང་བསྟན་འདིའི་རྗེས་འཇུག་པ་ཚང་མ་ཐུགས་མཐུན་ཁྲིམས་གཙང་བཤད་སྒྲུབ་ལ་རྟག་ཏུ་ལོངས་སུ་སྤྱོད་ནས་བསྟན་པ་ཕྱོགས་དུས་ཀུན་ཏུ་དར་ཞིང་རྒྱས་པའི་སྨོན་འདུན་ཉག་གཅིག་བཅས། ཐུགས་རྗེ་ཆེ་ཞུ་བ་ཡིན་ལགས།། །།
འཕགས་ཡུལ་གྲུབ་དབང་རྫོགས་ཆེན་དགོན་ཤྲཱི་སེང་ལས་ཐོག་མཁན་པོ་འཇམ་དཔལ་བསྟན་འཛིན་ལགས་སུ།
བོད་ཀྱི་བང་ཆེན་མེ་སོར་གསར་འགོད་པས་རིག་འཛིན་དུས་དེབ་ཆེད་བཅར་འདྲི་བྱས།


text:
གཤེན་གྱི་འབྱུང་ལྡན་སུམ་བརྒྱ་དང་གཅིག་བོད་མེ་བྱ་ལོའི་ཟླ་བ་ ༡༡ པའི་ཚེས་ ༣༠ ཉིན་སྟེ། ཕྱི་ལོ་ ༢༠༡༨ ཟླ་ ༠༡ ཚེས་ ༡༦ ཉིན་ནས་ཞྭ་དཀར་གཡུང་དྲུང་བོན་གྱི་གདན་ས་ཆེན་མོ་༧དཔལ་གཤེན་བསྟན་སྨན་རིའི་གླིང་གི་གཡུང་དྲུང་བོན་གྱི་བཤད་སྒྲུབ་འདུས་སྡེའི་ལོ་འཁོར་ཡིག་རྒྱུགས་ཆེན་མོ་དབུ་འཛུགས་གནང་ཡོད་པ་དང་། དེ་ཡང་གོང་ཚེས་ཉིན་གྱི་ཞོགས་པའི་ཕྱག་ཚོད་བརྒྱད་དང་ཕྱེད་ཀ་ནས་འཛིན་གྲྭ་སོ་སོ་ལ་གཞུང་རྒྱུགས་བཏང་ཡོད་པ་དང་། ཕྱི་ཚེས་ ༡༧ ཉིན་ནས་འཛིན་གྲྭ་སོ་སོ་ལ་འགྲེལ་རྒྱུགས་གཏོང་གནང་རྒྱུ་ཡིན་པ་བཅས་ཀྱི་གནས་ཚུལ། རྩོམ་ཡིག་འདིའི་འཕྲོ་ཀློག » »
1,444 total views, 8 views today
༄༅། །བསྟན་འགྲོའི་མཛད་རྗེས་རྨད་དུ་བྱུང་བའི་ཕྱི་རྒྱལ་ཡུལ་གྲུ་ཁག་ཏུ་གནས་བཞུགས་བོན་ཚོགས་ཁག་གི་དབུ་འཛིན་མཁན་བླ་སྤྲུལ་རྣམ་པ་དང་ཉེ་གནས་སློབ་ཚོགས་ལྷན་རྒྱས་ཀྱི་དྲུང་དེར།
ཆེད་དུ་ཞུ་སྙིང་། རྩོམ་ཡིག་འདིའི་འཕྲོ་ཀློག » »
628 total views, 6 views today
ཕྱི་ལོ་ ༢༠༡༨ ཕྱི་ཟླ་ ༠༢ ཚེས་ ༢༠ ཉིན་ཏེ། བོད་ཟླ་བ་དང་པོའི་ཚེས་ལྔ་སྟེ་༧རྒྱལ་བ་མཉམ་མེད་ཆེན་པོའི་སྐུ་ཡི་འཁྲུངས་ཚེས་དགེ་བའི་ཉིན་མོར་༧གཡུང་དྲུང་བོན་གྱི་གདན་ས་ཆེན་མོ་བོན་གཞིས་ཐོབ་རྒྱལ་གསར་པའི་༧དཔལ་གཤེན་བསྟན་སྨན་རིའི་གླིང་དུ་༧སྐྱབས་རྗེ་རྒྱལ་བ་སྨན་རིའི་ཁྲི་འཛིན་༣༤པ་གང་ཉིད་ཁྲི་འདོན་མངའ་གསོལ་གྱི་མཛད་སྒོ་སྤེལ་རྒྱུར་གཏན་ཁེལ་བྱུང་འདུག རྩོམ་ཡིག་འདིའི་འཕྲོ་ཀློག » »
2,885 total views, 6 views today
གཉིས་པ།
ཞྭ་དཀར་བསྟན་པའི་གཙུག་རྒྱན་སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་༣༤པ་དགེ་བའི་བཤེས་གཉེན་ཆེན་མོ་དྲང་སྲོང་ཟླ་བ་དར་རྒྱས་རིན་པོ་ཆེ་མཆོག་ལ་བོད་ཕྱི་ནང་གཉིས་དང་ཕྱི་རྒྱལ་ཡུལ་གྲུ་ཁག་ནས་ཕུལ་འབྱོར་བྱུང་བའི་འཚམས་འཕྲིན་གལ་ཆེན་ཁག་གཅིག རྩོམ་ཡིག་འདིའི་འཕྲོ་ཀློག » »
1,499 total views, 5 views today
ཞྭ་དཀར་བསྟན་པའི་གཙུག་རྒྱན་སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་༣༤པ་དགེ་བའི་བཤེས་གཉེན་ཆེན་མོ་དྲང་སྲོང་ཟླ་བ་དར་རྒྱས་རིན་པོ་ཆེ་མཆོག་ལ་བོད་ཕྱི་ནང་གཉིས་དང་ཕྱི་རྒྱལ་ཡུལ་གྲུ་ཁག་ནས་ཕུལ་འབྱོར་བྱུང་བའི་འཚམས་འཕྲིན་གལ་ཆེན་ཁག་གཅིག རྩོམ་ཡིག་འདིའི་འཕྲོ་ཀློག » »
2,405 total views, 2 views today
ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་༣༤པ་མཆོག་ནི། གཤེན་གྱི་འབྱུང་ལྡན་སུམ་བརྒྱ་དང་གཅིག་གི་བོད་ཆུ་ཕོ་བྱི་བའི་ལོ་སྟེ། ཕྱི་ལོ་ ༡༩༧༢ ཟླ་བ་ ༡༡ ཚེས་ ༢༩ ཉིན་བོད་མདོ་སྨད་ཟིང་ཆུ་རྫོང་དགའ་མལ་གཡུང་དྲུང་དར་རྒྱས་གླིང་གི་ལྷ་སྡེ་མ་ཡོན་སྡེ་བའི་ཕྱུག་ཕྲུག་ཚང་ཞེས་པ་རུ་ཡབ་དཔལ་ཡོན་འབུམ་གསལ་དང་ཡུམ་ཀླུ་གཡང་ཕྱུག་མོ་གཉིས་ཀྱི་སྲས་སུ་འཁྲུངས་ཤིང་སྐུ་ན་གཞོན་དུས་ཀྱི་མཚན་ལ་ནོར་བུ་བསམ་འཕེལ་ཞེས་ཞུ། རྩོམ་ཡིག་འདིའི་འཕྲོ་ཀློག » »
2,169 total views, 6 views today
༧སྐྱབས་རྗེ་རྒྱལ་བ་སྨན་རིའི་དཔོན་སློབ་རིན་པོ་ཆེ་མཆོག་གིས་སྨན་རིའི་ཁྲི་འཛིན་༣༤པ་བདམས་ཐོན་བྱུང་སྐབས་འཛམ་གླིང་བོན་འབངས་སེར་སྐྱ་ཡོངས་ལ་གནང་བའི་བཀའ་སློབ་བཞུགས།
བཀའ་སློབ་ལ་གཤམ་ནས་གསན་གནང་ཞུ།
རྩོམ་ཡིག་འདིའི་འཕྲོ་ཀློག » »
1,827 total views, 4 views today
༧རྒྱལ་བ་སྨན་རིའི་ཁྲི་འཛིན་༣༤པ་བདམས་ཐོན་བྱུང་སྐབས་ཀྱི་བརྙན་ཐུང་ཕྱོགས་བསྡུས། རྩོམ་ཡིག་འདིའི་འཕྲོ་ཀློག » »
3,305 total views, 1 views today
༧སྐྱབས་རྗེ་རྒྱལ་བ་སྨན་རིའི་ཡོངས་འཛིན་རིན་པོ་ཆེ་མཆོག་གིས་སྨན་རིའི་ཁྲི་འཛིན་༣༤པ་བདམས་ཐོན་བྱུང་སྐབས་འཛམ་གླིང་བོན་འབངས་སེར་སྐྱ་ཡོངས་ལ་གནང་བའི་བཀའ་སློབ་བྱིན་ཅན་བཞུགས། རྩོམ་ཡིག་འདིའི་འཕྲོ་ཀློག » »
7,180 total views, 4 views today
ཕྱི་ལོ་༢༠༡༨ཟླ་བ་དང་པོའི་ཚེས་གཅིག་གི་ཕྱི་དྲོར་སྨན་རིའི་ཁྲི་འཛིན་གསར་པ་སྨན་རིའི་གཙུག་ལག་ཁང་གི་ཡང་སྟེང་དུ་གདན་འདྲེན་ཞུས་པ། རྩོམ་ཡིག་འདིའི་འཕྲོ་ཀློག » »
6,633 total views, 7 views today


text:
སྤྱི་ལོ་༢༠༡༧ལོའི་ཟླ་བ་༡༠པའི་ཚེས་༢༥ཉིན་ཀྲུང་གོའི་གུང་ཁྲན་ཏང་གི་སྐབས་བཅུ་དགུ་པའི་ཀྲུང་དབྱང་ཨུ་ཡོན་ལྷན་ཁང་གི་ཚང་འཛོམས་གྲོས་ཚོགས་ཐེངས་དང་པོའི་ཐོག་གྲོས་འཆམ་བྱུང་བ།
ཀྲུང་གོའི་གུང་ཁྲན་ཏང་གི་སྐབས་བཅུ་དགུ་པའི་ཀྲུང་དབྱང་ཨུ་ཡོན་ལྷན་ཁང་གི་ཚང་འཛོམས་གྲོས་ཚོགས་ཐེངས་དང་པོ་དེ་སྤྱི་ལོ་༢༠༡༧ལོའི་ཟླ་བ་༡༠པའི་ཚེས་༢༥ཉིན་པེ་ཅིང་དུ་འཚོགས་པ་རེད།
ཚང་འཛོམས་གྲོས་ཚོགས་ལ་ཞུགས་མཁན་ཀྲུང་དབྱང་ཨུ་ཡོན་༢༠༤དང་། རྗེས་སྣོན་ཀྲུང་དབྱང་ཨུ་ཡོན་༡༧༢ཡོད་པ་དང་། ཀྲུང་དབྱང་སྒྲིག་ཁྲིམས་ཞིབ་བཤེར་ཨུ་ཡོན་ལྷན་ཁང་གི་ཨུ་ཡོན་གྲོས་ཚོགས་ལ་ཟུར་ཞུགས་གནང་ཡོད།
བློ་མཐུན་ཞི་ཅིན་ཕིང་གིས་གྲོས་ཚོགས་གཙོ་སྐྱོང་གནང་བ་མ་ཟད་ཀྲུང་གུང་ཀྲུང་དབྱང་ཨུ་ཡོན་ལྷན་ཁང་གི་སྤྱི་ཁྱབ་ཧྲུའུ་ཅིར་བདམས་ཐོན་བྱུང་རྗེས་གལ་ཆེའི་གསུངས་བཤད་གནང་བ་རེད།
ཚང་འཛོམས་གྲོས་ཚོགས་ཐོག་ཀྲུང་དབྱང་ཆབ་སྲིད་ཅུས་ཀྱི་ཨུ་ཡོན་དང་ཀྲུང་དབྱང་ཆབ་སྲིད་ཅུས་རྒྱུན་ལས་ཨུ་ཡོན་ལྷན་ཁང་གི་ཨུ་ཡོན། ཀྲུང་དབྱང་ཨུ་ཡོན་ལྷན་ཁང་གི་སྤྱི་ཁྱབ་ཧྲུའུ་ཅི་བཅས་འདེམས་བསྐོ་གནང་བ་རེད། ཀྲུང་དབྱང་ཆབ་སྲིད་ཅུས་རྒྱུན་ལས་ཨུ་ཡོན་ལྷན་ཁང་གི་མིང་བཏོན་གནང་བར་གཞིགས་ནས་ཀྲུང་དབྱང་ཧྲུའུ་ཅི་ཁྲུའི་ཁོངས་མིར་གྲོས་འཆམ་བྱུང་བ་དང་། ཀྲུང་དབྱང་དམག་དོན་ཨུ་ཡོན་ལྷན་ཁང་གི་གྲུབ་ཆའི་མི་སྣ་གཏན་འབེབས་གནང་བ། སྐབས་བཅུ་དགུ་པའི་ཀྲུང་དབྱང་སྒྲིག་ཁྲིམས་ཞིབ་བཤེར་ཨུ་ཡོན་ལྷན་ཁང་གི་ཚང་འཛོམས་གྲོས་ཚོགས་ཐེངས་དང་པོའི་ཐོག་བདམས་ཐོན་བྱུང་བའི་ཧྲུའུ་ཅི་དང་ཧྲུའུ་ཅི་གཞོན་པ། རྒྱུན་ལས་ཨུ་ཡོན་ལྷན་ཁང་གི་ཨུ་ཡོན་བཅས་ཀྱི་འོས་མིར་ཆོག་མཆན་གནང་ཡོད་པ་རེད། མཚན་ཐོ་གཤམ་གསལ།
གཅིག ཀྲུང་དབྱང་ཆབ་སྲིད་ཅུས་ཀྱི་ཨུ་ཡོན།(རྒྱ་ཡིག་རུས་མིང་གི་པིར་རིས་མང་ཉུང་ལྟར་བསྒྲིགས་པ།)
ཏིང་ཞུའེ་ཞང་། ཞི་ཅིན་ཕིང་། ཝང་ཁྲེང་། ཝང་ཧུའུ་ཉིང་། ལིའུ་ཧོ། ཞུས་ཆི་ལིའང་། སུན་ཁྲུན་ལན།(མོ) ལི་ཞི། ལི་ཆང་། ལི་ཁེ་ཆང་། ལི་ཧུང་ཀྲུང་། དབྱང་ཅེ་ཁྲེ། དབྱང་ཞའོ་ཏུའུ། ཝང་དབྱང་། ཀྲང་ཡོའུ་ཞ། ཁྲེན་ཞི། ཁྲེན་ཆོན་ཀུའོ། ཁྲེན་རྨིན་ཨེར། ཀྲའོ་ལེ་ཅི། ཧུའུ་ཁྲུན་ཧྭ། ལི་ཀྲན་ཧྲུའུ། ཀུའོ་ཧྲེང་ཁུན། ཧོང་ཁུན་མིང་། ཧན་ཀྲེང་། ཚའེ་ཆི།
གཉིས། ཀྲུང་དབྱང་ཆབ་སྲིད་ཅུས་རྒྱུན་ལས་ཨུ་ཡོན་ལྷན་ཁང་གི་ཨུ་ཡོན།
ཞི་ཅིན་ཕིང་། ལི་ཁེ་ཆང་། ལི་ཀྲན་ཧྲུའུ། ཝང་དབྱང་། ཝང་ཧུའུ་ཉིང་། ཀྲའོ་ལེ་ཅི། ཧན་ཀྲེང་།
གསུམ། ཀྲུང་དབྱང་ཨུ་ཡོན་ལྷན་ཁང་གི་སྤྱི་ཁྱབ་ཧྲུའུ་ཅི།
ཞི་ཅིན་ཕིང་།
བཞི། ཀྲུང་དབྱང་ཧྲུའུ་ཅི་ཁྲུའི་ཧྲུའུ་ཅི།
ཝང་ཧུའུ་ཉིང་། ཏིང་ཞུའེ་ཞང་། དབྱང་ཞའོ་ཏུའུ། ཁྲེན་ཞི། ཀུའོ་ཧྲེང་ཁུན། ཧོང་ཁུན་མིང་། ཡིའུ་ཆོན།
ལྔ། ཀྲུང་དབྱང་དམག་དོན་ཨུ་ཡོན་ལྷན་ཁང་གི་ཀྲུའུ་ཞི་དང་ཀྲུའུ་ཞི་གཞོན་པ། ཨུ་ཡོན།
ཀྲུའུ་ཞི། ཞི་ཅིན་ཕིང་།
ཀྲུའུ་ཞི་གཞོན་པ། ཞུས་ཆི་ལིའང་། ཀྲང་ཡིའུ་ཞ། ཨུ་ཡོན། ཝེ་ཧྥེང་ཧོ། ལི་ཙུའོ་ཁྲེང་། མིའོ་ཧྭ། ཀྲང་ཧྲེང་རྨིན།
དྲུག ཀྲུང་དབྱང་སྒྲིག་ཁྲིམས་ཞིབ་བཤེར་ཨུ་ཡོན་ལྷན་ཁང་གི་ཧྲུའུ་ཅི་དང་ཧྲུའུ་ཅི་གཞོན་པ། རྒྱུན་ལས་ཨུ་ཡོན་ལྷན་ཁང་གི་ཨུ་ཡོན།
ཧྲུའུ་ཅི། ཀྲའོ་ལེ་ཅི།
ཧྲུའུ་ཅི་གཞོན་པ། དབྱང་ཞའོ་ཏུའུ། ཀྲང་ཧྲེང་མིང་། ལིའུ་ཅིན་ཀུའོ། དབྱང་ཞའོ་ཁྲའོ། ལི་ཧྲུའུ་ལེ། ཞུས་ལིང་དབྱི། ཞའོ་ཕེ། ཁྲེན་ཞའོ་ཅང་།
རྒྱུན་ལས་ཨུ་ཡོན་ལྷན་ཁང་གི་ཨུ་ཡོན། (རྒྱ་ཡིག་རུས་མིང་གི་པིར་རིས་མང་ཉུང་ལྟར་བསྒྲིགས་པ།)
ཝང་ཧུང་ཅིན། པའེ་ཧྲའོ་ཁང་། ལིའུ་ཅིན་ཀུའོ། ལི་ཧྲུའུ་ལེ། དབྱང་ཞའོ་ཁྲའོ། དབྱང་ཞའོ་ཏུའུ། ཞའོ་ཕེ། ཙོན་ཅ་དབྱི།(མོ)ཀྲང་ཧྲེང་རྨིན། ཀྲང་ཁྲུན་ཧྲེང་། ཁྲེན་ཞའོ་ཅང་། ཁྲེན་ཁྲའོ་ཡིང་། ཀྲའོ་ལེ་ཅི། ཧོའུ་ཁའེ། ཅང་ཞིན་ཀྲི། ལུའོ་ཡོན། ཞུས་ལིང་དབྱི། ལིང་ཅི། ཚུའེ་ཕེང་།


text:
བོད་ཀྱི་རོང་འབྲོག་ཕྱོགས་ས་ཁུལ་གྱི་ཁྱིམ་བདག་སློབ་གསོའི་སྐོར་གླེང་བ།
གཅན་རྣམ་ཐར།
བྱིས་པའི་ཕ་མ་གཉིས་སམ་བཟའ་མི་གཉེན་ཉེ་རྒན་གྲས་རྣམས་ནི་ཁྱིམ་ཚང་གི་སློབ་གསོ་གཏོང་མཁན་གཙོ་བོ་ལས་གཙོ་བོ་ཡིན་དགོས། སློབ་མ་རང་ཉིད་ནི་ཁྱིམ་ཚང་གི་སློབ་གསོ་མྱོང་མཁན་ནམ་ལག་ལེན་མཁན་གཙོ་བོ་ལས་གཙོ་གྲས་ཡིན་དགོས། ཕ་མ་བཟང་བོའི་བུ་ཕྲུག་དང་དགེ་རྒན་བཟང་བོའི་དགེ་ཕྲུག་ཅེས་པ་ལྟར། ཕ་མ་གཉིས་གཙོ་བྱས་ཏེ་བཟའ་མི་རྒན་གྲས་རྣམ་པས་དུས་དང་རྣམ་པ་ཀུན་ཏུ་རང་གི་བྱིས་པའམ་སློབ་བུ་དེ་ལ་ཕྱོགས་ཡོངས་ནས་གོ་བསྐོན་བློ་འགུགས་སྒོས་གང་ཐད་ནས་སེམས་རྒྱུད་ཡ་རབས་སུ་སྐུལ་བར་སློབ་གསོ་སྣ་མང་བཏང་ནས་བྱིས་པ་ཡ་རབས་ཤིག་ཏུ་འགྱུར་བར་ཐབས་བརྒྱ་ཇུས་སྟོང་གིས་འབད་པ་བྱེད་དགོས་པ་ལས། བྱིས་པའི་འདོད་ཐོག་དང་བསམ་ཐོག་ལ་རྟ་རྒྱུགས་སུ་བཅུག་ནས་གང་འདོད་ཅི་དྲན་བྱེད་དུ་བཅུག་ན་མཇུག་འབྲས་བློ་ཡུལ་དུ་ཤོང་དཀའ་བའི་དོན་དག་འབྱུང་སྲིད། དེ་བས་ཁྱིམ་བདག་གིས་སྔ་ས་ནས་རང་རང་གི་བྱིས་པ་དག་ལ་ཕྱོགས་འདི་དག་ནས་སློབ་གསོ་ལེགས་པོ་གཏོང་རྒྱུ་གལ།
གཅིག བསམ་བློ་ཀུན་སྤྱོད་མཐོར་འདེགས་སུ་གཏོང་བར་སྐུལ་བ།
ནམ་རྒྱུན་བྱིས་པའི་སྤྱོད་ལམ་ལ་གཟབ་གཟབ་བྱས་ཏེ། བྱིས་པའི་བསམ་པའི་གོ་རྟོགས་ཇི་ལྟར་མཐོ་རུ་གཏོང་བར་སེམས་ཀྱིས་བསམ་གཞིག་དང་། མིག་གིས་ཡ་རབས་དཔེ་བཟང་ལ་ཟུར་ལྟ་བྱེད་དུ་བཅུག་སྟེ། ཁྱིམ་ནས་ཕ་མ་རྒན་རྒོན་གྱི་ཁ་ལེན་ཚིག་བརྩི་དང་། བྱ་སྤྱོད་ཚད་ལྡན་དང་། གུས་ལུགས་གུས་སྲོལ་ཤེས་པ། འགྲོ་ཤེས་འདུག་ཤེས་བྱེད་པ། ཀུན་སྤྱོད་མཛེས་པའི་བྱིས་པ་ཡ་རབས་ཤིག་གི་སྣང་བརྙན་ཕ་མ་རྒན་རྒོན་རྣམས་ཀྱི་མིག་ལམ་དུ་འཇགས་སུ་འཇུག་དགོས་པ་དང་། ཕྱི་ནས་ཆེ་བར་བརྩི་བཀུར་དང་ཆུང་བར་བྱམས་སྐྱོང་། ཁ་འཇམ་ཚིག་ཡག ཀུན་ལ་འཆམ་མཐུན་ཀུན་འགྲིག་དང་། གཡོ་སྒྱུ་སྣ་འཛོམས་ཀྱི་ཐབས་འཕྲུལ་མི་འཛོམས་པ། ཡ་རབས་ཚུལ་མཐུན་དང་། གཡོ་ཟོལ་བྲལ་བའི་བྱིས་པ་དྲང་བོ་དྲང་གཞག་ཅིིག་བྱེད་པ། རྒྱུན་དུ་རང་གི་སེམས་ལ་བདག་བྱས་ཏེ་སེམས་བཟང་དགེ་བའི་ཕྱོགས་སུ་སྐུལ་བར་འབད་དགོས་པ་དང་། ཀུན་སྤྱོད་དང་གཤིས་རྒྱུད་མི་ལེགས་པའི་མ་རབས་མགོ་སྟོང་གི་མི་ལ་གྲོགས་མི་བསྒྲིག་པར་རྒྱང་དུ་བཀྱེད་དགོས་ཚུལ་དང་། སློབ་ལ་བརྩོན་ཞིང་ཡ་རབས་གཞུང་དྲང་གི་མི་ལ་འགྲོགས་པ་དང་། བྱ་སྤྱོད་ཚུལ་ལྡན་གྱི་མི་ལ་མིག་དཔེ་བལྟས་ཏེ་རང་ཉིད་ཀྱི་གཤིས་རྒྱུད་དང་ཀུན་སྤྱོད། བསམ་པའི་འཁྱེར་སོ་སོགས་ཀུན་སློང་གཙང་མའི་སྒོ་ནས་ཀུན་གྱི་མིག་ལམ་དུ་མཛེས་པ་དང་། ཀུན་གྱིས་བསྟོད་སྨོན་བྱེད་སའི་བྱིས་པ་ཡ་རབས་ཚུལ་ལྡན་ཞིག་ཏུ་འགྱུར་བར་འབད་པ་བྱེད་དགོས་ཚུལ། རྒྱུན་དུ་བྱིས་པའི་རྣ་ལམ་ལ་བསྒྲགས་ནས་རང་ཉིད་ཀྱི་བྱིས་པའི་བསམ་བློའི་གོ་རྟོགས་གཞན་དང་མི་མཚུངས་པ་ཞིག་ཏུ་བསྒྱུར་བར་རྣམ་ཀུན་སློབ་གསོ་གཏོང་དགོས། བོད་ཀྱི་རོང་འབྲོག་ཁུལ་གྱི་བྱིས་པ་མང་ཤོས་ཤིག་ཆུང་དུས་ནས་ཕ་མའི་སློབ་གསོའམ་ཁྱིམ་བདག་གི་སློབ་གསོ་བཏང་བར་འདང་གིན་མེད་པ་རེད། རྒྱུ་མཚན་ནི་བྱིས་པ་མང་ཤོས་ཤིག་སློབ་ཆུང་གི་རིམ་པ་ནས་བཟུང་ཕ་མ་དང་ཁྱིམ་ཚང་ལ་ཁ་བྲལ་ཏེ་སློབ་གྲྭ་ནས་བཅའ་སྡོད་བྱས་ཟིན་པ་རེད། དེ་བས་ཁྱིམ་ཚང་གི་སློབ་གསོ་གཏན་ནས་མྱོང་ཐུབ་ཀྱིན་མེད་པས། ཕ་མ་རྒན་རྒོན་གྱི་སློབ་གསོའི་ཉམས་མྱོང་དང་ཡ་རབས་སྲོལ་བཟང་གི་དཔེ་ལུགས་མང་པོ་ཞིག་རྣ་བས་གོ་མི་ཐུབ་པ་དང་། མིག་གིས་མཐོང་མི་ཐུབ་པའི་ཚད་དུ་གྱུར་ཡོད། སློབ་གྲྭའི་སློབ་གསོ་དང་སྤྱི་ཚོགས་སློབ་གསོ་གཅིག་པུས་བྱིས་པའི་བསམ་བློར་ཡར་ཐོན་གྱི་ནུས་པ་བླ་ལྷག་འདོན་ཐུབ་ཀྱིན་མེད་པར། དེ་ལས་ལྡོག་སྟེ་མ་རབས་པྲ་ཆལ་ལ་གོམས་པའི་བྱིས་པ་འགའ་ཞིག་གི་རྒྱུད་ལ་ངན་གོམས་ཀྱི་སྤྱོད་ཚུལ་སྣ་མང་གོས་ལ་སྣུམ་ཟིན་པ་ལྟར་འགོས་ཏེ་ལོག་ལམ་དུ་འགྲོ་བཞིན་ཡོད། དེ་ལ་ཁྱིམ་ཚང་སློབ་གསོ་ཡིས་སྣ་འདྲེན་བྱས་ཏེ་གང་ཅིའི་ཐད་ནས་ཡར་སྐུལ་གྱི་སློབ་གསོ་སྣ་མང་མ་བཏང་ན། རྗེས་ཕྱོགས་བྱིས་པ་དེའི་མདུན་ལམ་ལ་སྣ་སྒོ་མོ་ནས་བཀག་འགོག་དང་བར་ཆད་སྣ་ཚོགས་འབྱུང་རྒྱུ་ཡིན་པ་ཐག་གཅོད་ཡིན་ངེས། དེ་བས་རོང་འབྲོག་ཁུལ་གྱི་ཁྱིམ་བདག་རྣམས་ཀྱིས་རྒྱུན་དུ་བྱིས་པའི་བདེ་སྡུག་དང་སྤྱོད་ལམ་ལ་སེམས་ཁུར་གང་མང་བྱས་ཏེ། བྱིས་པ་གང་དེའི་སློབ་གྲྭའམ་འཛིན་བདག དགེ་རྒན། སློབ་གྲོགས་རྣམས་ལ་རྒྱུན་དུ་དམ་ལྷོད་མེད་པར་འབྲེལ་འདྲིས་གང་ལེགས་བྱས་ཏེ། རང་གི་བྱིས་པའི་སློབ་སྦྱོང་དང་སྤྱོད་ལམ་གྱི་རྣམ་འགྱུར་གནས་ཚུལ་སོགས་ལ་སེམས་ཁུར་ཡང་ཡང་སྒོས་རྒྱུས་ལོན་ཡག་པོ་བྱས་ནས། རང་གི་བྱིས་པའི་མ་འོངས་མདུན་ལམ་ཡངས་ཤིང་རྒྱ་ཆེ་བ་ཞིག་ཏུ་གཏོང་བར་ཁྱིམ་ཚང་སློབ་གསོ་ཡིས་རྨང་གཞི་ཡག་པོ་ཞིག་འདིང་རྒྱུ་ནི་གལ་ཆེན་ནང་གི་འགངས་ཆེན་རེད་འདོད།
གཉིས། ཕྱི་ཚུལ་གྱི་བྱ་སྤྱོད་རྣམ་འགྱུར་ཇེ་ལེགས་སུ་གཏོང་བར་སྐུལ་བ།
སྤྱིར་བོད་ཀྱི་བྱིས་པ་རྣམས་ལ་ཕྱི་ཚུལ་རྩུབ་པོ་དང་སེམས་རྒྱུད་ཡག་པོ་ཡོད་ལ། སྔོན་ཐོན་མི་རིགས་ཀྱི་བྱིས་པ་ལྟར་གོ་བསྐོན་སློབ་གསོ་བཏང་ན་མི་འཚམ་པར་ཅུང་དྲག་ལས་ཀྱི་རྣམ་པ་སྤྱོད་དགོས། དེ་ནི་བོད་ཁུལ་གྱི་བྱིས་པ་ཡོངས་ལ་གནས་པའི་ཆིག་རྐྱང་གི་རྣམ་པ་ཞིག་རེད། དེ་ལས་རོང་འབྲོག་ཁུལ་གྱི་བྱིས་པ་ཉུང་ཤོས་ཤིག་ནི་ཅུང་གཤིས་རྒྱུད་རྩུབ་པོ་དང་། དྲག་སྤྱོད་ཀྱི་རང་བཞིན་ལྡན་པ། མི་བབ་དང་བསྟུན་མི་ཤེས་པ། ང་རྒྱལ་དང་ཨུ་ཚུགས་ཀྱི་རང་བཞིན་ཅུང་ལྡན་པ། བརྩི་བཀུར་གྱི་རྣམ་འགྱུར་མི་ལེགས་པ། སྐད་ཆའི་བཤད་ལུགས་ཀྱི་རྣམ་འགྱུར་མི་དྲང་བ་སོགས་ཀྱི་ཚོར་སྣང་ཞིག་ང་ཚོར་སྟེར་བ་རེད། དེ་ནི་རང་ཉིད་ཀྱི་ཁོར་ཡུག་དང་ས་བབ། ཁྱིམ་ཚང་གི་སློབ་གསོ་སོགས་ལ་འབྲེལ་ཡོད་པར་སྙམ། རོང་འབྲོག་ཁུལ་ནི་ཞིང་ཕྱུགས་ལས་རྐྱང་རྐྱང་གཉེར་བའི་ས་གནས་ཤིག་ཡིན་པས། བྱིས་པ་དེ་དག་ཆུང་དུས་ནས་ཁེར་རྐྱང་དང་མི་མེད་ལུང་སྟོང་གི་ཁོར་ཡུག་ནས་འཚར་ལོངས་བྱུང་བས། རང་ཉིད་ཀྱི་ཕ་མ་དང་བཟའ་མི་རྒན་རྒོན་གྱི་སྤྱོད་ལུགས་དང་རྣམ་འགྱུར་སེམས་ཀྱི་བག་ཆགས་ངོས་སུ་འགོས་ཡོད་པས། ཁྱིམ་ཚང་གི་སློབ་གསོ་དང་ཁྱིམ་ཚང་གི་ཁྱིམ་སྲོལ་ཡག་མིན་ལས་བྱིས་པ་དེའི་འགྲོ་འདུག་སྤྱོད་གསུམ་ལ་ཡང་ཤན་ཤུགས་དེ་ཐེབས་ཡོད་པར་སྙམ།
དེར་བརྟེན། ཁྱིམ་བདག་ཚོས་ཀྱང་འགན་ཡོད་ཚད་སློབ་གྲྭའི་སློབ་གསོའི་གཅིག་པུ་སྟེང་དུ་ཁག་འགེལ་གཅིག་རྐྱང་མི་བྱེད་པར། རྒྱུན་དུ་རང་གི་བྱིས་པ་ལ་འབྲེལ་འདྲིས་གང་ལེགས་བྱས་ཏེ། བྱིས་པའི་སེམས་ཁམས་དང་དགའ་མོས་ལ་བསྟུན་ནས་ཐབས་ཤེས་ཅི་ཡོད་དང་། གོ་བསྐོན་བློ་འགུགས་སྒོས་བྱིས་པའི་བྱ་སྤྱོད་དང་སྤྱོད་ལམ་ལོག་ལམ་དུ་མི་འགྲོ་བར་གཟབ་གཟབ་བྱས་ནས། བྱིས་པའི་གོན་པ་གྱོན་སྟངས་དང་། སྐྲ་ལོ་འཇོག་སྟངས། འགྲོ་སྟངས་འདུག་སྟངས། བཤད་སྲོལ་གཏམ་སྲོལ། འགྲོ་ཡ་འདུག་རོགས། བཅའ་སྲོལ་ལས་སྲོལ་སོགས་ཀྱི་རྣམ་འགྱུར་ལ་ལེགས་པོར་བརྟགས་ཏེ། རྒྱུན་དུ་བྱིས་པའི་དགེ་རྒན་རྣམ་པར་འབྲེལ་གཏུག་མང་ཙམ་བྱས་ནས་བྱིས་པའི་སྤྱོད་ལམ་གྱི་རྣམ་འགྱུར་ལོག་ལམ་དུ་འགྲོ་མིན་ལ་ཐུགས་ཁུར་དང་ལྟ་རྟོག་ལེགས་པོ་བྱས་ནས་རང་ཉིད་ཀྱི་བྱིས་པ་ཀུན་གྱི་མིག་ལམ་དུ་མཛེས་པའི་བྱིས་པ་ཡ་རབས་ཚུལ་ལྡན་ཞིག་ཏུ་འགྱུར་བར་མཐོང་ཆེན་ཡང་ཡང་བྱེད་དགོས་པ་ལས། སྣང་མེད་དུ་གཏན་ནས་སྐྱུར་མི་རུང་།
དེང་སྐབས་རོང་འབྲོག་ཁུལ་གྱི་བྱིས་པ་མང་ཤོས་ཤིག་གིས་གོན་པ་གྱོན་སྟངས་དང་སྐྲ་ལོ་འཇོག་སྟངས་གཞན་དང་མི་མཚུངས་པའི་བྱ་སྤྱོད་ཡ་མ་བརླ་ཞིག་ཏུ་འགྱུར་བཞིན་པ་ཀུན་གྱི་མིག་མཐོང་ལག་ཟིན་དུ་གྱུར་ཡོད་པ་འདི་ཡང་གཙོ་བོ་ཁྱིམ་ཚང་གི་སློབ་གསོར་རག་ལས་ཡོད་པ་རེད། ཁྱིམ་ཚང་གིས་བྱིས་པའི་སྤྱོད་ལམ་ལ་མཉམ་འཇོག་དང་དོ་ཁུར་གཏན་ནས་མ་བྱས་པར་བྱིས་པས་ཅི་བྱས་འདི་བྱེད་ལ་རྒྱབ་སྐྱོར་དང་མཐུན་རྐྱེན་མང་ཙམ་བསྐྲུན་པའི་མཇུག་འབྲས་ལས་བྱུང་བ་ཤ་སྟག་རེད་སྙམ། དེ་ལས་ལྷག་པར་དུ་རོང་འབྲོག་ཁུལ་གྱི་ཁྱིམ་ཚང་རྒྱུ་ཅན་དག་གི་བྱིས་པ་རྣམས་ནི་ཀུན་དང་མི་མཚུངས་པའི་སྤྱོད་ལམ་མིག་ལ་མི་མཛེས་པའི་བྱ་སྤྱོད་ངན་པ་མངའ། བྱིས་པ་དེ་དག་ནི་སློབ་གྲྭའི་ཁོར་ཡུག་གི་ཁྲོད་ན་ལྷང་ལ་བུད་ཡོད་དེ། ལུས་ཀྱི་གྱོན་པའི་ཆ་ལུགས། མགོ་ཡི་སྐྲ་འཇོག་སྟངས། རྒྱན་ཆ་འདོགས་སྟངས་སོགས་སློབ་མའི་ཆ་བྱད་ལས་བརྒལ་བ། འགྲོ་སྟངས་འདུག་སྟངས་གཞན་དང་མི་མཚུངས་པ། བཤད་སྲོལ་གཏམ་སྲོལ་གཞན་དང་མི་འདྲ་བ་སོགས་ཀུན་དང་མི་མཐུན་པ། ཀུན་ནས་མི་མཛེས་པའི་བྱ་སྤྱོད་དག་གིས་དགེ་སློབ་ཀུན་གྱི་སེམས་ནང་དུ་བག་ཆགས་ངན་པ་བཞག་དང་འཇོག་མུས་སུ་མཆིས།
དེ་ནི་གཙོ་བོ་བྱིས་པ་དེ་ཉིད་ཀྱི་ཁྱིམ་ཚང་གི་སློབ་གསོ་རྩ་བའམ་མགོ་ཁུངས་ན་འགྲིག་མེད་པའི་ནོར་འཁྲུལ་གྱི་བྱས་ཉེས་ལས་བྱུང་བ་ཤ་སྟག་ཡིན་པས། སྤྱོད་ལམ་ཀུན་ནས་མི་མཛེས་པའི་བྱིས་པ་དེ་དག་གི་ཁྱིམ་བདག་གིས་གཅེས་མ་ཤེས་བུ་ཕྲུག་གཅེར་བུར་མི་ཕུད་པར་ཡ་རབས་ཚུལ་ལྡན་གྱི་བྱིས་པ་དག་གི་སྤྱོད་ལམ་ལ་མིག་དཔེ་ལྟ་རུ་བཅུག་སྟེ། རང་ཉིད་ཀྱི་བྱིས་པ་ཀུན་དང་མཚུངས་པའི་སྤྱོད་ལམ་ཀུན་མཐུན་གྱི་བྱིས་པ་ཡ་རབས་གཞུང་དྲང་ཞིག་ཏུ་འགྱུར་བར་སློབ་གསོ་མང་ཙམ་གཏོང་བ་དང་། ལག་ཏུ་དངུལ་སྒོར་མང་ཙམ་མི་འཇོག་པ་དང་། རྒྱ་ཡན་དུ་མི་གཏོང་བར་གཙོ་བོ་སློབ་ལ་བརྩོན་པའི་སློབ་བུ་ཚུལ་ལྡན་ཞིག་ཏུ་འགྱུར་བར་སྐུལ་དགོས།
གསུམ། ཁྱིམ་བདག་དང་དགེ་རྒན་གྱི་ཀུན་སྤྱོད་སློབ་གསོ་གཙོར་འཛིན་པ།
ཁྱིམ་བདག་དང་ང་ཚོ་དགེ་རྒན་མི་ཉུང་བ་ཞིག་ལ་འདི་འདྲའི་ངན་ཤུགས་ཀྱི་སྐྱོན་ཆ་ཞིག་ཡོད་དེ། དགེ་རྒན་གྱི་རང་གི་བྱ་བ་ནི་སློབ་མར་ཤེས་བྱ་ཁྲིད་རྒྱུ་དེ་ཁོ་ནར་ངོས་བཟུང་ནས་རྒྱུན་དུ་ཤེས་བྱ་ཁྲིད་པ་ལས་ཀུན་སྤྱོད་སློབ་གསོར་དེ་འདྲའི་དོ་སྣང་མི་བྱེད་པ་དང་། ཁྱིམ་བདག་གིས་ཀྱང་རང་གི་བྱིས་པ་སློབ་གྲྭ་ཁོ་ནར་འདུག་པ་དང་སློབ་སྦྱོང་ཁོ་ན་བྱས་ཏེ་བསྡད་ན་ཆོག་པ་ལས་ཀུན་སྤྱོད་སློབ་གསོར་དེ་འདྲའི་དོ་སྣང་མི་བྱེད། སློབ་འབྲིང་དང་སློབ་ཆུང་གི་དུས་སྐབས་ནི་བྱིས་པ་ནར་སོན་པའི་དུས་སྐབས་ཡིན་པས་བྱིས་པ་ནར་སོན་པའི་དུས་སྐབས་ནི་ཧ་ཅང་རྙོག་འཛིང་ལྡན་པ་ཞིག་ཡིན། གཙོ་བོ་ནང་སེམས་ཀྱི་འགྱུར་ལྡོག་དང་ཕྱིའི་ཀུན་སྤྱོད་ཀྱི་འགྱུར་བ་གཉིས་རེད། བྱིས་པ་ལ་ལ་ཞིག་གི་བསམ་བློ་ཀུན་སྤྱོད་ནི་ན་ཚོད་སྨིན་པ་དང་མཉམ་དུ་བཟང་ཕྱོགས་སུ་གོང་འཕེལ་འགྲོ་བ་དང༌། བྱིས་པ་ལ་ལ་ཞིག་གི་བསམ་བློ་ཀུན་སྤྱོད་ནི་ན་ཚོད་སྨིན་པ་དང་མཉམ་དུ་མིས་བཤད་དཀའ་བའི་སྣ་མང་རྙོག་འཛིང་ཅན་ཞིག་ཏུ་འགྱུར་བ་ང་ཚོའི་མིག་མཐོང་ལག་ཟིན་དུ་མངོན་བཞིན་ཡོད། དེར་བརྟེན་ཀུན་སྤྱོད་སློབ་གསོ་ནི་དགེ་རྒན་དང་ཁྱིམ་བདག་གི་བྱ་བ་གཙོ་བོ་ཞིག་ཡིན།
བྱིས་པ་ནར་སོན་པའི་རྙོག་འཛིང་གི་གོ་རིམ་ཁྲོད་ཀུན་སྤྱོད་སློབ་གསོ་ངེས་པར་དུ་གཙོ་གནད་ལ་འཛིན་དགོས། དཔེ་བཞག་ན། བྱིས་པ་ལ་ལ་ཞིག་སློབ་གྲྭ་ནས་བྲོས་བྱོལ་དུ་ཕྱིན་ནས་ཕ་མ་དང་ཡུལ་མིར་སེམས་ཁམས་དཀྲུགས་པ་དང༌། ལ་ལ་ཞིག་གིས་ཕ་མ་དང་དགེ་རྒན། ལས་བཟོ་བ་སོགས་ཀྱི་ཁར་མི་ཉན་པར་ཕྱིར་ཚིག་ལོག་རྒྱག་པ་དང་ངོ་ཡ་བྱས་ནས་ཕ་མ་དང་དགེ་རྒན་དགྲ་ལྟར་འཛིན་པ། ལ་ལས་སྐོར་ཚོགས་བསྒྲིགས་ནས་རྡུང་རེས་རྒྱག་པ། གཞན་གྱི་དངོས་པོ་དང་རྒྱུ་ནོར་སོགས་རྐུ་འཕྲོག་གི་ལས་ལ་ཞུགས་ཏེ་སྤྱི་ཚོགས་ལ་ཤུགས་རྐྱེན་ངན་པ་ཐེབས་སུ་འཇུག་པ་སོགས་བྱུང་དང་འབྱུང་བཞིན་པ་ནི་ཁྲ་ཆུང་མིག་གི་ལམ་ན་མངོན་སུམ་དུ་གསལ་བ་དང་ཐོས་འཛིན་རྣ་བའི་བུ་གར་ཡང་ཡང་དུ་གོ་བས་འདིར་གསལ་བཤད་དང་རྒྱས་བཤད་མི་བྱེད། འདི་འདྲའི་ཡ་ང་ཞིང་ཡིད་ལ་ཤར་དཀའ་བའི་བྱ་ངན་འདི་དག་ཇི་ལྟར་བྱུང་བ་རེད་ཟེར་ན་གཙོ་ཆེ་བ་ནི་ང་ཚོ་དགེ་རྒན་དང་ཁྱིམ་བདག་གིས་ཀུན་སྤྱོད་སློབ་གསོ་གཙོ་གནད་དུ་མ་བཟུང་བ་ལས་བྱུང་བ་རེད་འདོད། མི་གཞི་གསོ་སྐྱོང་བྱེད་པ་ལ་ཤེས་རིག་ཡོད་པ་ཁོ་ནས་མི་ཆོག་པར་ཀུན་སྤྱོད་སློབ་གསོའང་གཙིགས་སུ་འཛིན་དགོས། སྔོན་གྱི་མཁས་གྲུབ་རིམ་བྱོན་རྣམས་ཀྱིས་སློབ་མ་བསྐྱངས་པའི་ཚེ་ཐོག་མར་ཀུན་སྤྱོད་ལ་བརྟག་པ་གཙོ་བོར་འཛིན་ངེས་རེད། དཔེར་ན་དཔལ་ལྡན་ཨ་ཏི་ཤས་སློབ་མ་ལ་བརྟག་ཚུལ་དང་རྗེ་སྒྲ་སྒྱུར་མར་བས་སློབ་མ་ལ་བརྟག་ཚུལ། རྒྱའི་ཁུང་ཙི་ལགས་ཀྱིས་སློབ་མར་བརྟག་ཚུལ་ལས་ཀྱང་ཤེས་ལ། ༼ཤིང་གི་བསྟན་བཅོས༽ལས་ཀྱང༌། ཀླད་ཆུང་རང་བཞིན་ངན་པ་ལ། ། ཡོན་ཏན་ཡོད་ཀྱང་ཕན་མི་ཐོགས།། རྩ་བ་དུག་ཏུ་གནས་པ་ཡི།། མེ་ཏོག་མཛེས་ཀྱང་སུ་ལ་མཁོ།། ཞེས་པ་ལས་ཀུན་སྤྱོད་ལེགས་པོ་མིན་ན་ཡོན་ཏན་ཡོད་ཀྱང་མི་རྣམས་ལ་ཕན་མི་ཐོགས་པར་བརྗོད་པ་སོགས་ལས་ཀྱང་ཀུན་སྤྱོད་སློབ་གསོ་གཙོ་བོ་ཡིན་པར་བརྗོད་ཡོད།
བཞི་བ། མཇུག་བསྡུ་བའི་གཏམ།
ཁྱིམ་ཚང་གི་སློབ་གསོ་ནི་རང་གི་བྱིས་པ་རྣམས་སློབ་གྲྭར་མ་སོང་གོང་དང་དབྱར་དགུན་གནང་གི་སྐབས་ཕ་མའི་སར་ཁྱིམ་གྱི་འཚོ་བ་སྐྱེལ་དགོས་པས་དེ་སྐབས་ཕ་མའི་སློབ་གསོ་ནི་གལ་ཆེ་བ་ཞིག་སྟེ། ཕ་མ་དང་ཁྱིམ་མིའི་འཚོ་བ་སྐྱེལ་སྟངས་འདྲ་མིན་གྱིས་བྱིས་པར་ཤུགས་རྐྱེན་ངན་པ་ཐེབས་ཀྱིན་ཡོད་པས། དེའི་སྐབས་སུ་ཁྱིམ་ཚང་གིས་ཡ་རབས་སྲོལ་རྒྱུན་གྱི་སློབ་གསོ་དང་། ཀུན་སྤྱོད་ཀྱི་སློབ་གསོ། ཤེས་ཡོན་གྱི་རྨང་གཞིའི་ཡི་གེ་འབྲི་ཀློག་གི་སློབ་གསོ་སོགས་ཡང་ཡང་གཏོང་དགོས། ཡ་རབས་སྲོལ་རྒྱུན་གྱི་སློབ་གསོ་ཟེར་བ་ནི་ཁོར་ཡུག་དང་། སློབ་གྲྭ། སྤྱི་ཚོགས་ཐོག་གི་བསྔགས་འོས་ཀྱི་སྤྱོད་བཟང་སྟེ་ཕ་མ་དང་རྒན་རབས་ལ་གུས་པ། ཆུང་བར་བྱམས་སྐྱོང་། དགེ་རྒན་ལ་བརྩི་བཀུར། སྤྱོད་བཟང་ལ་མིག་དཔེ་ལྟ་བ་བཅས་ཡིན། ཀུན་སྤྱོད་སློབ་གསོ་ཟེར་བ་ནི་ཟ་འཐུང་དང་། འགྲོ་འདུག སྐད་ཆ་ཤོད་སྟངས། གོན་པ་གྱོན་སྟངས། སྐྲ་ལོ་འཇོག་སྟངས། ལུས་ཀྱི་སྤྱོད་ལམ། འཛེམ་བྱ་སྤང་བླང་། སྒྲིག་ཁྲིམས་བརྩི་སྲུང་། ཡ་རབས་ཚུལ་མཐུན། ཁྲིམས་མེད་ལུགས་མེད་ཀྱི་ལས་དང་རིང་དུ་བྲལ་བ། ཁྲིམས་མཐུན་བྱེད་སྟངས་བཅས་ཡིན། ཤེས་ཡོན་གྱི་རྨང་གཞིའི་སློབ་གསོ་ཟེར་བ་ནི་ཡི་གེ་འབྲི་ཀློག་དང་། ཤེས་བྱ་སྣ་མང་ལ་བརྩོན་པ། སློབ་སྦྱོང་ལ་འབད་བརྩོན། ལེ་ལོ། སྒྱིད་ལུག རྣམ་གཡེང་ལས་རིང་དུ་བྲལ་བ། སུམ་རྟགས་དག་གསུམ་དང་། རྩིས་དངོས་རྫས་གསུམ་གྱི་རྩ་བ་བློར་འཛིན་བྱེད་རྒྱུ་སོགས་ཡིན།
དེར་བརྟེན། ཁྱིམ་བདག་གིས་ཕྱར་བ་གྲུ་འདེགས་ལྟར་སློབ་གྲྭའི་སློབ་གསོར་རམ་འདེགས་བྱས་ཏེ་གོང་གི་སྣ་མང་སློབ་གསོ་འདི་དག་རང་ཉིད་ཀྱི་བྱིས་པའི་རྒྱུད་ལ་འཇོག་ཐུབ་པ་བྱུང་ཚེ། ད་གཟོད་དེ་ནི་ཆེས་ཕུལ་དུ་བྱུང་བའི་ཁྱིམ་བདག་བཟང་བོ་ཞིག་དང་། ཕ་མ་བཟང་བོ་ཞིག ཁྱིམ་བདག་ནི་བྱིས་པའི་དགེ་རྒན་ཨང་དང་པོ་ཡིན་པས། དགེ་རྒན་བཟང་བོ་ཞིག་ཡིན་པ་མ་ཟད། རང་ཉིད་ཀྱི་འགན་ཁུར་མ་ལུས་ཡོངས་འགྲུབ་བྱས་ཟིན་ལ། རང་གི་བྱིས་པའི་མདུན་ལམ་ཡང་མཚར་སྡུག་འོད་སྟོང་འབར་བའི་བགྲོད་ལམ་ཞིག་ཏུ་བསྙེགས་པར་ལམ་སྟོན་གྱི་བྱང་བུ་བཙུགས་ཟིན་པས་སོ།།


text:
རྩེ་དྲུག་“དམྱལ་འཆམ་ངན་འགྲོའི་སྒོ་གཅོད་དམ་”ཞི་ཁྲོའི་ཁྲིད་ཆེན་གྱི་གར་འཆམ་ནི།
ཞང་ཞུང་སྒོ་པའི་ལྟེ་གནས་ཁྱུང་པོ་རྩེ་དྲུག་དགོན་སུམ་པ་གླང་གི་གྱིམ་ཤོད་ཤེལ་ལེ་རྒྱ་སྐར་གླིང་གི་ལོ་འཁོར་བཅུ་གཉིས་རེར་ཐེངས་རེ་འཚོགས་པའི་སྲོལ་རྒྱུན་གྱི་དུས་ཆེན་གལ་ཆེན་ཞིག་ཡིན་ལ། འདི་ནི་ལོ་རྒྱུས་ཀྱི་ཕུགས་ཐག་རིང་ཞིང་གནས་ལུགས་ཀྱི་གཏན་ཚིགས་ཟབ་པའི་ཞང་བོད་ཤེས་རིག་གི་ཉིང་བཅུད་དེ། ཞི་ཁྲོ་དམ་པ་རིགས་བརྒྱའི་གཞུང་ལུགས་ལ་ཕུགས་བཅོལ་ཞིང་། ལས་འབྲས་ཀྱི་རྣམ་བཞག་འབུར་དུ་དོད་པར་བསྟན་པའི་ཆོས་ལུགས་ཀྱི་གར་འཆམ་ཆེ་ཤོས་ཤིག་ཡིན། དེ་ཡང་ཁྲོ་བོ་གཙོ་མཆོག་མཁའ་འགྱིང་གི་སྤྲུལ་པ་གཤིན་རྗེ་ཆོས་ཀྱི་རྒྱལ་པོས་ཕྱག་ན་ཁྲམ་ཤིང་དང་མེ་ལོང་བསྣམས་ཏེ་དགེ་སྡིག་ལས་ཀྱི་ཤན་འབྱེད་དམ་ལས་དཔོན་བྱེད་པ་དང་། ཁྲོ་གསས་མཁའ་འགྱིང་གི་སྤྲུལ་པ་ལས་མཁན་སེང་གེའི་མགོ་ཅན་གྱིས་གསལ་བའི་མེ་ལོང་ལ་ལྟ་བ། གཏུམ་གསས་མཁའ་འགྱིང་སྤྲུལ་པ་ཨ་བ་གླང་མགོས་རྩིས་ཀྱི་ཡིག་གེ་ལ་གཟིགས་པ། དབལ་གསས་མཁའ་འགྱིང་སྤྲུལ་པ་ལས་མཁན་དར་མ་སྤྲེལ་མགོས་དགེ་སྡིག་ཡང་ལྕི་རྒྱ་མར་འདེགས་པ། རྔམ་གསས་མཁའ་འགྱིང་སྤྲུལ་པ་ལས་མཁན་རག་ཤ་ཕག་མགོས་དགེ་སྡིག་མང་ཉུང་སྡེའུ་བགྲང་བ་སོགས་གཙོ་བོ་གཙོ་མཆོག་མཁའ་འགྱིང་དང་འཁོར་གསས་ཆེན་རིགས་བཞིའི་སྤྲུལ་པ་སྟེ། ཆོས་རྒྱལ་སྡེ་ལྔ་དང་། བཟང་ངན་ལས་ཀྱི་རྗེས་སུ་འབྲེང་བའི་བུ་ཆུང་དཀར་ནག་གཉིས་ཏེ། དཀར་པོས་ལུས་ལ་གོས་དཀར་དང་ལག་ཏུ་ཕྲེང་བ་དང་ལག་སྐོར་བསྣམས་ནས་དགེ་བའི་ཁ་འཛིན་བྱེད་པ། ནག་པོས་ལུས་ལ་གོས་ནག་དང་ལག་ཏུ་སོལ་རྗེ་ནག་པོ་འཆང་ཞིང་སྡིག་པའི་ཁ་འཛིན་བྱེད་པ།དབལ་མོའི་མ་ཚོགས་ཀྱི་སྤྲུལ་པ་འཇིགས་ཤིང་རྔམ་པའི་མགོ་བརྙན་ཅན་ལས་མཁན་ཉེར་བརྒྱད་ཀྱིས་ཕྱགས་ན་མཚོན་ཆ་སྣ་ཚོགས་ཐོགས་ཏེ་སོད་ཅིག་རྒྱོབ་ཅིག་པའི་སྒྲ་དང་བཅས་ཚེ་འདས་རྣམས་རང་དབང་མེད་པར་ཆོས་ཀྱི་རྒྱལ་པོའི་མདུན་དུ་འཁྲིད་པ་སྟེ།
བླ་མ། གྲྭ་པ། དཔོན་པོ། སྐྱེས་པ། བུད་མེད་བཅས་བཟང་ངན་གཉིས་རེ་བཅས་ཁྱོན་ཚེ་འདས་མི་སྣ་བཅུ་ཡིས། འཇིག་རྟེན་ཐོག་མི་ཡི་རིགས་ཀྱི་བསམ་སྤྱོད་ལེགས་ཉེས་དང་། བཟང་ངན་གཉིས་ཀྱི་ཚབ་བྱས་ཏེ་ལས་དགེ་སྡིག་དཀར་ནག་གི་ཤན་འབྱེད་བྱ་ཚུལ་བསྟན་པ་སྟེ། བཟང་པོ་དག་ལ་བསྔགས་བརྗོད་དང་འབྲེལ་ལས་ཀྱི་བུ་ཆུང་དཀར་པོ་དང་། ལྷ་དང་ལྷ་མོས་བསུ་བ་དང་བཅས་དག་ཞིང་དུ་འདྲེན་པའི་ཚུལ་བྱེད་པ་དང་། ངན་པ་དག་ལ་སྐྱོན་བརྗོད་དང་བཅས་ལས་ཀྱི་བུ་ཆུང་ནག་པོ་དང་། མགོ་བརྙན་སྣ་ཚོགས་པའི་ལས་མཁན་རྣམས་ཀྱིས་དམྱལ་ཁམས་སུ་དེད་པའི་ཚུལ་བྱེད་ཅིང་། སྐྱེ་བོ་འབུམ་ཕྲག་དུ་མས་མགྲིན་གཅིག་དབྱངས་གཅིག་གིས་རིགས་དྲུག་འདྲེན་པའི་འདུལ་བ་གཤེན་དྲུག་གི་སྙིང་པོ་སྟེ༼ཨཱོྃ་མ་ཏྲི་མུ་ཡེ་ས་ལེ་འདུ།༽དབྱངས་རྟ་ལ་དྲངས་ཏེ་ནུབ་ཕྱོགས་བདེ་བ་ཅན་གྱི་ཞིང་ཁམས་སུ་སྐྱེ་བའི་སྨོན་ལམ་འདེབས་བཞིན་ཡོད་ལ། ད་གཟོད་བླ་སྤྲུལ་བཤེས་གཉེན་རྣམ་པས་བྱང་ཆོག་གི་གཞུང་བསྲང་ཞིང་།
ལས་ཀྱིས་དམྱལ་བར་ལྟུང་བའི་ཚེ་འདས་ལྔ་པོ་དུས་ཚིགས་བདུན་གྱི་ལམ་ནས་གཡུང་དྲུང་ཐེག་པའི་ས་བཅུ་རིམ་པར་བཀོད་དེ་མཐར་སྐུ་གསུམ་སངས་རྒྱས་ཀྱི་ས་ལ་འཁོད་པའི་རྟེན་འབྲེལ་དུ་པར་ཆོག་སོགས་ཞི་ཁྲོའི་གཞུང་ལྟར་གསུང་སྟེ། དེ་ལྟར་ལས་བཟང་ངན་ལ་བརྟེན་ནས་འབྲས་བུ་བཟང་ངན་ཇི་ལྟར་འབྱུང་ཚུལ་སྐོར་ཐུན་མོང་མ་ཡིན་པའི་སྒྱུ་རྩལ་གྱི་ཉམས་དང་སྦྲག་སྟེ་མི་རྣམས་ལ་ཞིབ་ཅིང་ཕྲ་བར་གསལ་སྟོན་བྱེད་པ་དེས། ལས་ཀྱི་རྣམ་བཞག་ལ་བློ་མིག་ལྡོང་ཞིང་།བསམ་སྤྱོད་ངན་པ་ལ་ཇི་མི་སྙམ་པའི་སྙིགས་དུས་ཀྱི་སྐྱེ་བོ་སྐྱ་སེར་རིས་སུ་མ་ཆད་པ་ལ་ནད་ཐོག་ཏུ་སྨན་དང་། བརྣག་ཐོག་ཏུ་འབུག་ཞེས་པ་ལྟར་ལས་འབྲས་ལ་སྔར་ལས་ལྷག་པའི་ཡིད་ཆེས་དང་ངེས་པ་རྙེད་ཅིང་། མ་རབས་ཐ་ཤལ་གྱི་བྱ་སྤྱོད་རིང་དུ་དོར་ཏེ་རྣམ་དཀར་ལེགས་པའི་ལས་སྤྱོད་ལ་རབ་ཏུ་ཕྱོགས་པ་དང་། མི་རིགས་ཀྱི་འཆམ་མཐུན་དང་། མི་དང་ཁོར་ཡུག་བར་གྱི་གཅེས་སྐྱོང་།མི་རིགས་ཀྱི་སྤྱོད་བཟང་གོང་འཕེལ་བཅས་ཀྱི་ཐད་ཕན་འབྲས་ཟབ་མོ་ཐོན་བཞིན་ཡོད་ཅིང་།
མདོར་ན་གར་འཆམ་འདི་ནི་བར་དོའི་རང་སྣང་གསལ་བའི་ངོ་སྤྲོད་དང་། གནས་ལུགས་རང་ཞལ་འཇལ་བའི་མེ་ལོང་། ཕྱི་མའི་ལམ་བཟང་སྟོན་པའི་སྒྲོན་མེ། ཐར་པའི་གནས་སུ་བགྲོད་པའི་ཐེམ་སྐས། དགེ་སྡིག་སྤང་བླང་གསལ་བའི་ཉི་གཞོན། བློ་སྣ་དགེ་ལ་འདྲེན་པའི་ལྕགས་ཀྱུ། ལས་འབྲས་རྣམ་བཞག་སྟོན་པའི་སྣང་བརྙན་དངོས་སམ། དཀར་ནག་ལས་ཀྱིས་འཕེན་པའི་བདེ་སྡུག་གི་འབྲས་བུ་དངོས་སུ་བསྟན་པའི་ཐུན་མིན་གྱི་གར་འཆམ་ཆེན་མོ་ཞིག་ཡིན་པས་གཞུང་བརྒྱ་གནད་གཅིག་དང་།ནད་བརྒྱ་སྨན་གཅིག་གི་དཔེ་ལྟར་ལུགས་གཉིས་གང་ལ་ཡང་སློབ་གསོའི་ནུས་པ་གནད་ལ་འཁེལ་ཞིང་གནས་ལུགས་ཀྱི་ཟབ་ཚད་རྗེན་ཅེར་དུ་སྟོན་པའི་ཕན་བདེའི་ལམ་སྟོན་བཟང་པོ་ཞིག་ཏུ་གྲུབ་པ་མ་ཟད། མཐོང་ན་མཐོང་གྲོལ་དང་།དྲན་ན་དྲན་གྲོལ།ཐོས་ན་ཐོས་གྲོལ་ཞེས་གྲོལ་བ་སུམ་ལྡན་གྱི་ཁྱད་ཆོས་མངའ་བའི་གར་འཆམ་ཆེན་མོ་ཞིག་ཡིན། སྙིགས་དུས་བསྟན་པའི་སྒྲོན་མེ་མཆོག་སྤྲུལ་བློ་ལྡན་སྙིང་པོའི་ཟུར་བྱང་ལས། གྱིམ་ཤོད་ཤེལ་ལེ་རྒྱ་སྐར་དུ། ཞི་ཁྲོ་སྒྲུབ་ན་འདིར་སངས་རྒྱས།ཞེས་དང་། ཉག་གཏེར་གསང་སྔགས་གླིང་པ་མཆོག་གིས་ཀྱང་། འདི་ཉིད་ལན་གསུམ་མཇལ་ན་ངན་སོང་སྐྱེ་སྒོ་ཁེགས།
ཞེས་ཞལ་གྱིས་བཞེས་པས་ན། རྣམ་གྲོལ་དོན་དུ་གཉེར་བའི་མཆོག་དམན་བར་གསུམ་གྱི་སྐྱེ་བོ་སུ་ཞིག་ཡིན་རུང་འདི་ལྟའི་བསོད་ནམས་ཀྱི་བགོ་སྐལ་བཟང་པོ་ལ་ཅིས་ཀྱང་འཇུག་པར་རིགས་སོ། །


text:
ལུས་སེམས་སྲོག་གི་བགྲོ་གླེང་ཚོགས་ཆེན་ཐེངས་བཞི་པའི་གསལ་བསྒྲགས།
ལུས་སེམས་སྲོག་གི་བགྲོ་གླེང་ཚོགས་ཆེན་ཐེངས་བཞི་པ་ (4th Conference on Body, Mind & Life) དེ་འདི་ལོའི་ཟླ་༡༠ ཚེས་༡༢ - ༡༤ སྟེ་ཉིན་གསུམ་རིང་བོད་ཀྱི་སྨན་རྩིས་ཁང་གི་ལུས་སེམས་སྲོག་གི་སྡེ་ཚན་ནས་སྨན་རྩིས་མཐོ་སློབ་ཚོགས་ཁང་ཆེན་མོའི་ནང་དུ་གོ་སྒྲིག་ཞུ་རྒྱུ་ལགས་ན་རྒྱ་ཆེ་དོན་གཉེར་ལྡན་པ་རྣམས་ནས་གཤམ་གསལ་གནད་དོན་དག་ལ་ཐུགས་སྣང་ཡོང་བར་ཞུ།
ལུས་སེམས་སྲོག་གི་སྡེ་ཚན་གྱིས་ཕྱི་ལོ་༢༠༡༣ ནས་བཟུང་ལོ་སྟར་ཆགས་སུ་ལུས་སེམས་སྲོག་དང་འབྲེལ་བའི་བརྗོད་གཞི་སྣ་ཚོགས་ཐོག་རྒྱལ་སྤྱིའི་རང་བཞིན་ལྡན་པའི་བགྲོ་གླེང་ཚོགས་ཆེན་རིམ་པ་གོ་སྒྲིག་ཞུས་ཡོད་ལ། འདི་ལོའི་བགྲོ་གླེང་གི་བརྗོད་གཞི་ནི་སེམས་ངལ་ (Depression) སྐོར་འདེམས་གནང་ཡོད། དེ་ནི་དེང་སང་འཛམ་གླིང་ཀུན་ལ་ལོ་རེ་ནས་ལོ་རེར་སེམས་ངལ་ཕོག་པའི་གང་ཟག་མང་དུ་འགྲོ་བཞིན་པ་དང་། དཀའ་ངལ་འདི་ནི་ནང་སེམས་དང་བསམ་བློའི་འཆར་སྒོ་དང་དངོས་སུ་འབྲེལ་བ་ཡོད་པས་ཕྱི་ནས་སྨན་དཔྱད་བསྟེན་པ་ཙམ་གྱིས་ཕན་རླབས་དེ་ཙམ་དབེན་པས་མང་པོ་ཞིག་ཅི་བྱ་གཏོལ་མེད་ཀྱི་གནས་སུ་གྱར་ཡོད། དེ་ལ་ྋརྒྱལ་བའི་ཐུགས་དགོངས་བཞིན། བོད་ཀྱི་ཐུན་མོང་མིན་པའི་རིག་པའི་གཞུང་ལུགས་ནས་ལེགས་སྐྱེས་སམ་བློ་སྐྱེད་ཇི་ལྟར་སྐྲུན་ཐུབ་པའི་སྐོར་ཤེས་རྟོགས་བྱ་རྒྱུ་གཙོ་འདོན་དུ་བཟུང་ནས་། བོད་ཀྱི་ནང་པ་སངས་རྒྱས་པའི་ལུགས། བོད་ཀྱི་གསོ་བ་རིག་པའི་ལུགས། བོད་ཀྱི་སྐར་རྩིས་རིག་པའི་ལུགས། དེང་རབས་སེམས་ཁམས་རིག་པའི་ལུགས་བཅས་ལུགས་ཆེན་པོ་བཞིའི་སྒོ་ནས་སེམས་ངལ་གྱི་རྒྱུ་དང་། རྐྱེན། བཅོས་ཐབས་བཅས་གསུམ་གྱི་སྟེང་ལ་མཁས་པའི་བགྲོ་གླེང་གནང་རྒྱུ་རེད།
སེམས་ངལ་གྱི་རྒྱུ་རྐྱེན་དང་། བཅོས་ཐབས་ཀྱི་བརྗོད་གཞི་ཐོག་ལུགས་སོ་སོའི་གསུང་བཤད་གནང་མཁན་གཉིས་རེ་ཡོད་པས་ཁྱོན་གསུང་བཤད་གནང་མཁན་བརྒྱད་གདན་འདྲེན་ཞུས་ཡོད། གཞན་ཡང་བགྲོ་གླེང་ཚོགས་ཆེན་གྱི་ངོ་སྤྲོད་དང་། དུས་ཚོད་རེའུ་མིག གསུང་བཤད་གནང་མཁན་མི་སྣའི་ངོ་སྤྲོད། ཚོགས་འདུ་འདིར་ཐོ་འགོད་དང་དོད་འབུལ་སྟངས་སོགས་ཀྱི་སྐོར་རྒྱས་པ་གཤམ་གྱི་འབྲེལ་མཐུད་སོ་སོར་ནོན་ནས་གཟིགས་གནང་ཡོང་བར་ཞུ།
འདིར་ནོན། ཐོ་འགོད་འགེང་ཤོག་དང་ཚོགས་དོད་འབུལ་སྟངས། ཚོགས་ཆེན་ངོ་སྤྲོད་དང་རེའུ་མིག བོད་ཡིག
འདིར་ནོན། ཐོ་འགོད་འགེང་ཤོག་དང་ཚོགས་དོད་འབུལ་སྟངས། ཚོགས་ཆེན་ངོ་སྤྲོད་དང་རེའུ་མིག ཨིན་ཡིག
འདིར་ནོན། གསུང་བཤད་གནང་མཁན་མཁས་དབང་ཁག་གི་ངོ་སྤྲོད་སྙིང་བསྡུས།
མཐའ་མའི་འདོན་ཐེངས་།: 19.08.2016 ཉིན། 3:24 PM<< སྔ་མ།